
PISMO AUTORU 


Dragi Filippo, 

Hvala ti u ime mnogih koji će čitati ovu tvoju knjigu 
posvećenu svetome Rikardu Pampuriju, što si se potrudio i 
svoj trud okrunio tako lijepim i veličanstvenim plodom. 

A hvala i jedinstvenome don Angelu, koji je to od tebe 
naručio. 

Vodiš nas ususret spoznavanju ljudske zbilje svetoga 
Rikarda. One ljudske zbilje koja je, svjesna Kristove 
prisutnosti, ljubljena i bezuvjetno proživljena postala tako 
očevidan znak novoga života. Novoga kao poimanja, kao 
djelatnosti, kao ljubavi u provođenju liječničke struke u 
službi narodu. 

Sv. Rikard je “svet” jer je, izvanrednom istinitošću i 
dosljednošću, živio po onim krsnim pravilima koja su ga 
spojila s otajstvom umrloga i uskrsnuloga Krista, povezujući 
ga s Njegovom Crkvom, u kojoj je i za koju bio odgajan da 
živi život kao poslanje. 

Zahvaljujući tebi danas se susrećemo sa svetim 
“laikom” jer je “krstio", kako je do pred koju godinu volio 
govoriti don Giussani. 

Mudro nas vodiš prema otkriću njegove svetosti na 
stvaran način kojim je živio svoj svagdanji život, koji se 
sastojao od posla, okolnosti, susreta, muke i boli, u kojima 
se odražavala njegova sposobnost kršćanske ljubavi. 

Ali, tvoja knjiga služi mnogima od nas i da se 
susretnemo sa svetim Rikardom danas: to je susret koji raste 
u životima tolikih nas, dan za danom. 

To je susret koji se zbiva U znaku čuda: čudo da su 
mnogi našli ili ponovo našli vjeru, daje mnogima podareno 
ozdravljenje u okolnostima najteže tjelesne neizvjesnosti, 
ali iznad svega čudo je ovaj rast u svijesti mnogih o vlastitoj 
kršćanskoj osobnosti (koja živi samo u našoj svagdanjoj 
pripadnosti otajstvu Krista prisutnog u Crkvi), i čudo je 
žudnja koja se obnavlja u tolikim srcima da žive život kao 
poslanje: kao Kristovu objavu u stvarnim životnim 
okolnostima i uvjetima. Jer doista, kao što nas je podsjetio 
Papa, “junačko je postalo svagdanje jer svagdanje može 
postati junačko”. 

Hvala ti, dakle, predragi Filippo, nadam se daće tvoja 
knjižica donijeti mnogo dobra, osobito mladima i osobito 
onima koji se izlažu opasnosti da spiskaju onu veliku 
mogućnost istine i snage a to je život. Hvala ti i na tvojoj 
prisutnosti i tvome svjedočanstvu koje tako tješi moju zrelost 
(da ne kažem, istinitije, moju starost). 

S ljubavlju, tvoj __ 

DON LUIGI NEGRI 

UVOD 


Uvjeren sam u to. Daje sv. Rikard još uvijek živ, bio bi 
zajedno s nama mladima u Tor Vergati one povijesne noći 
između 19. i 20. kolovoza 2000. U prvome redu pjevajući 
Emanuel, plješćući rukama i pozorno slušajući riječi 
dirljivoga Ivana Pavla II. On, Erminio Filippo Pampuri, 
začetnik Kruga “Severino Boezio” u Paviji i Kršćanske 
akcije u Morimondu, ne bi oklijevao pridružiti se svojoj 
mladeži u Rimu, u uvjerenju da je Krist odgovor na žudnju 
za srećom svakoga čovjeka. Osobito na žudnju za srećom 
mladih koji žive ono razdoblje života u kojem je življe 
nastojanje za ostvarenjem ideala svoga srca. Postoji tanana 
crvena nit koja povezuje mlade Svjetskoga dana mladeži s 
bratom Rikardom, savršena neprekidnost koja spaja 
sedamdesetogodišnji razmak između smrti sveca iz 
Trivolzija od rimskog jubileja 2000. 

Kao što je bilo sv. Rikardu, tako i mi mladi osjećamo 
želju da provedemo život za stvarni ideal, za ideal koji je 
vrijedan da se za njega živi. Rikard je posvetio život, sav 
svoj život, Isusu Kristu provodeći svoje zemaljsko poslanje 
studenta, liječnika i brata kao besplatnu neprekidnu službu 
Gospodinu. 

Ono što najviše dira mlade u kratkom Pampurijevome 
životu jest stvarnost i jednostavnost njegove kršćanske vjere. 
To je bila vjera sazdana od malih čina velike ljubavi za 
bližnjega. Nikada to nije bila religioznost apstraktnih 
proglasa i propovijedi. 

Kao student nikada nije odbio pomoći i podržati svoje 
kolege, a kao liječnik bio je neumoran u liječenju svojih 




bolesnika i u prijateljevanju s njima u njihovoj bolesti. Papa 
je, navodeći svetu Katarinu, podsjetio mlade da ako budu 
ono što moraju biti, mogu usplamtjeti čitav svijet. Da bi 
uspjeli u toj zadaći, u obasjavanju radnoga mjesta ili 
studentskog svijeta ljepotom kršćanstva, mi mladi moramo 
se ugledati na osobe koje su stvarno postojale. Ljude koji 
su svaki vid svoga života, od obitelji do posla, proživjeli s 
radošću i veseljem tipičnim za pravoga, izvornoga 
kršćanina. Rikard Pampuri je jedan od tih likova. Ne neki i 

nedohvatljiv, nedostižan svetac daleko od problema, | 

poteškoća i nada našega naraštaja, već svetac blizak nama, 
utjelovljen u prividnoj jednoličnosti svakidašnjice. U 
propovijedi koju je na dan beatifikacije održao Ivan Pavao 
II. opisao gaje kao “izvanredan lik, blizak nama u vremenu, 
ali još bliskiji u našim problemima i u našim osjećajima”. 

Svetac, kako se sjeća don Giussani, nije nadčovjek, već 
pravi čovjek, pravi jer pristaje i uz ideal za kojeg je bilo f 

sazdano njegovo srce. j 

Pampuri predstavlja upravo suprotnost nadčovjeku. j; 

Njegovo junaštvo je malo i veliko junaštvo života svakoga t 

dana. Junaštvo koje se rađa od radosti življenja kršćanske jj 

vjere. Zato brata Rikarda mladi jako ljube i mole za njega, : 

čak i ako se neke njegove osobine mogu kositi s određenim, i 

isto tako kršćanskim, modernim načinom razmišljanja. 

On je svetac prijatelj jer uspijeva da shvatimo svetost 
kao uzor života koji je moguć za sve, u kakvim se god 
okolnostima nalazimo ili kakva god bila naša struka kojom 
se bavimo. 

Mladi ga vide kao “prijatelja” jer je i on sam bio mlad i 
živio je iste težnje i obećanja koje pobuđuje ta dob. Još 
mlad, Erminio Filippo Pampuri je umro ne navršivši ni 
trideset tri godine. Malo njih, jako malo, ali dovoljno da 
svjedoče njegovu nepokolebljivu vjeru i posvećenje Kristu. 


Desecima godina nakon njegova pogreba stotine mladića i 
djevojaka hodočaste na grob svetoga Rikarda, svakoga dana 
i svakoga sata u danu, makar da se na par trenutaka zaustave 
u promišljanju. Radi se o studentima, mladim liječnicima, 
inženjerima, arhitektima i radnicima, mladićima svih 
društvenih slojeva iz svih krajeva Italije. Dolaze moliti 
najrazličitije milosti i čudesa, od vlastitog ozdravljenja ili 
ozdravljenja nekoga njima dragog, do polaganja ispita ili 
dobivanja dobrog radnog mjesta. 

Mnogi mole sveca da u tolikima učini čudo obraćenja, 
za preobrazbu i obnovu srca u susretu sa živom i djelatnom 
snagom Gospodinovom. Kao što kaže Papa, sveti Rikard 
upućuje suvremenoj mladeži “poziv da radosno i srčano 
žive kršćansku vjeru u neprestanom osluškivanju Riječi 
Božje, u velikodušnoj dosljednosti sa zahtjevima Kristove 
poruke, u darivanju sebe braći.” Toliki su mladi prihvatili 
taj poziv i ozbiljno ga provode. Ova knjiga nastaje iz 
začuđenosti zbog otkrića jednostavnog sveca, sposobnog 
darovati meni i tolikim mladima obnovljenu ljepotu u 
sučeljavanju sa životom, studijem, ljubavlju i poslom. U 
tolikim ljudima i mnogobrojnim prijateljima, očaranima 
ozdravljenjem, ali iznad svega osnaženima u vjeri i 
uvjerenju daje put svetosti otvoren svima prepoznajem živo 
čuđenje. 

Putem ovih stranica njegova života i njegovih čudesa 
obraćam se na osobit način mladima, onima koje Papa 
definira kao “budućnost svijeta i nadu Crkve” ali i “svecima 
trećega tisućljeća . Istim onim mladima za koje je sveti 
Rikard uvijek davao velik dio svoje snage. Želja mije da se 
bolje upozna njegov lik, jer onaj tko ga već poznaje može 
se iznova oduševiti, a tko ga još ne pozna može biti očaran 
njime. 

PRVO POGLAVLJE 


ŽIVOT SVETOG RIKARDA PAMPURIJA 


Skladna, lijepa 
Trajna i stalna ljubav. 

Lik života, 

Lik Boga živoga. 

Slatka, slatka i još slađa. 

Odraz lika čije tijelo 
Odraz je dara. 

Odraz dara 

u: Riccardo Colombo, Pagina Bianca, Otma, 2001. 

Djetinjstvo sa stričevima 

Sveti Rikard Pampuri rodio se u Trivolziu, malom 
naselju poljoprivrednika između Milana i Pavije, 2. 
kolovoza 1897., tipičnoga ljetnog dana kada je padska 
ravnica obavijena uobičajenom zagušljivom sparinom. j 

Njegova je obitelj mnogobrojna, vrlo različita od obitelji 
sa samo jednim djetetom u kakvima raste najveći dio mladih 
danas, ali zato ne puno različitija od brojnih talijanskih i 

obiteljskih zajednica s kraja devetnaestog i početka 
dvadesetog stoljeća. Prije Erminija, koji je kršten idućega 
dana u župnoj crkvi u Trivolziju, pod punim imenom 
Erminio Filippo, otac Innocente Pampuri i majka Angela [ 

Campari imali su još devetero djece: Giuseppina, 1 

Ferdinando, Teresa, Achille, Emilia, Maria (buduća časna i 

sestra Maria Longina, franjevska misionarka u Egiptu), 
Agostino, Margherita i Giuseppino. Sljedeće godine 
gospođa Angela rodila je i Pietra, jedanaesto i posljednje 
dijete obitelji Pampuri. Maleni je umro već mjesec dana 
nakon rođenja. j 

Erminijevo djetinjstvo nije bilo lagano. Prve godine 
njegova života označene su gubitkom majke, u ožujku 
1900., koja se, nakon što je oboljela od tuberkuloze, nikada 
nije digla iz kreveta nakon Pietrova poroda. Majka je, prije 
no što će umrijeti, povjerila Erminija rođakinji Teresi u 
Moncuccu i sestri Mariji Campari u Torrinu. U početku 
Teresa gaje vodila sa sobom u Moncucco, ali malo potom 
dijete su prihvatili u Torrinu u kući stričeva. 

Sljedeći bolan događaj, smrt oca, dogodio se jednoga 
dana krajem srpnja 1907., u Milanu. Radilo se o nesretnom 


slučaju u kojem je pedesetdvogodišnji Innocenzo Pampuri 
stradao između automobila i tramvaja prelazeći ulicu 
Aleardo Aleardi. 

Rikard je možda bio isuviše malen da bi ga potresla 
ova dva dramatična događaja. Kako bilo, uspomena na 
majku, ženu snažno vezanu za kršćanske uzore i načela, ne 
gasi se i ostaje trajno živom u srcu mladoga Pampurija. 0 
kršćanskoj vjeri njegove majke svjedoče mu sjedne strane 
stričevi Carlo (općinski liječnik u Trivolziju) i Marija 
Campari, te s druge strane braća među kojima se sačuvao 
vjerski odgoj kojeg su primili od majke. Drugorođeni 
Ferdinando, jedini od braće Pampuri koji se oženio i imao 
djecu, sjeća se majke Angele upravo ovim riječima: “Bila 
je žena vjere, žrtvovanja i ljubavi za obitelj”. 

Prerani gubitak roditelja stvara osobito snažnu 
povezanost Rikarda s nekima od braće. Kao i sva djeca 
njegove dobi, ali zapravo kao i svi mladi i oni manje mladi 
u sva vremena, Rikard ima potrebu za ljubavlju, za osobama 
koje bi izražavale osobitu pozornost za njegov život. Majčin 
je lik zamijenjen ne samo skrbnicom tetkom Campari, već 
i starijom sestrom Marijom, koja je od njega starija osam 
godina. Kada se vraćao iz škole Erminio nije oklijevao da 
trči prema Mariji, grleći je i ljubeći sa željom, tako 
znakovitom u djece, da joj ispriča sve što se dogodilo među 
klupama u školi. Iako je 1912. Marija postala franjevačka 
časna sestra, misionarka i ušla u novicijat u Kairu s imenom 
sestra Longina, Rikardova ljubav prema njoj nikada se nije 
umanjila. Ona je uvijek bila postojana uporišna točka 
svetome Rikardu, osobito u godinama kada je u njemu jačao 
poziv da odjene redovničko odijelo. 

Rikard Pampuri je dijete poput ostale djece. U prvim 
godinama njegova života nema izvanrednih djela, znakova 
koji bi predskazivali čudesan božanski naum. 

Kada su u posebno nježnoj dobi, djeca vole biti u 

središtu pozornosti. Toliko običavaju svojim sugovornicima 
pokazivati svu svoju gordost i želju da uvijek budu u pravu, 
da ne prihvaćaju ispravke, premda kasnije uočavaju da su 
upućene im primjedbe bile znak dobronamjernosti prema 
njima. I mali se Erminio slično ponaša. Stariji brat Agostino 
sjeća se s ljubavlju jedne zabavne zgode: “Kada ga je 
domaćica Carolina učila izgovarati molitve, koji put ga je 
ispravljala: ‘Pazi, pogriješio si Emilio’ (tako su ga zvali 
ukućani). On ju je povremeno upozoravao: Ali, gle, ka 
mi ti daješ da izgovaram molitve, uvijek pogriješim. Kada 
ih sam govorim, nikada ne pogriješim. ’ A dobra je domaćica 
Carolina odgovarala: ‘Ma naravno, kada ih sam govoriš, 
nema nikoga da te ispravi. ’ Tada je mali ponovo iz početka 

počinjao govoriti svoje molitve. . 

Slično ostalim dječacima njegove dobi, Rikard je bio 
sladokusac. Bio je lud za voćem i slatkišima. Njegovu su 
pohlepu toliko privlačile pekarnice da je, tijekom 
gimnazijskih dana u Milanu, molio sestru da mu ne daje 
novaca za tramvajsku kartu jer će ih upotrijebiti za 

zadovoljenje užitaka nepca. 

Prva tri razreda osnovne škole Erminio Filippo pohađa 
u Trovou, malenom mjestu na kilometar udaljenosti od 
Torrina, gdje je živio sa stričevima. Ostat će u stričevoj 
kući do prvog razreda gimnazije i vraćat ce se povodom 
svih ljetnih i zimskih praznika. U četvrtom i petom razredu 
gimnazije Erminio je prisiljen preseliti se u selo Casorate 
Primo, udaljeno od Torrina gotovo pet kilometara. 

Luigi Balbi, učitelj u osnovnoj školi u Casorateu, ne 
opisuje ga kao izvanrednog ili neobičnog dječaka. Mali 
školarac Erminio već utjelovljuje jednostavnost kršćanske 
vjere koju su mu prenijeli stričevi, jednostavnost koju 
proživljava s dobrotom prema drugovima u razredu. 

poslušnošću i velikom snagom volje, ali nadasve onim 
sjajnim osmjehom koji će mu čitava života biti na licu. “U 
školi je uvijek bio marljiv: i po lošem vremenu kada su 
putevi bili gotovo neupotrebljivi. Kreposti koje su više 
zračile iz Emilija Pampurija bile su dobrota za koju bih 
rekao da mu je urođena, uvijek spremna i vedra poslušnost, 
postojanost volje za učenje, blagost jedinstvene naravi i 
besprijekorno vladanje u svakom odnosu. Nije mnogo 
govorio, ali za svakog je imao širok i sjajan osmjeh, znak 
vedre duše ispunjene Bogom.” 

Ne treba ipak misliti da je Erminio od prvih godina 
života bio dijete različito od druge djece. Kao svi dječaci 
njegove dobi Erminio se volio igrati i trčati na otvorenom. 
Luigi Cervi, njegov prijatelj iz djetinjstva u Torrinu, sjeća 
ga se kako se rado igrao s drugom djecom na nenametljiv i 
dostojanstven način. 

Po svršetku osnovne škole, Erminio odlazi iz Torrina u 
Milano, upisavši se u gimnaziju “Alessandro Manzoni”. 
Jesenje 1908. Prva gimnazijska godina pokazala se puna 
problema. Nedostatak nekoga tko bi ga pozorno pratio u 
učenju i raspršenost velikoga grada kao što je Milano 
izazivaju u njemu snažnu nelagodu. 

Pa ipak, Erminio ne propušta priliku da posvjedoči svoj 
kršćanski odgoj. Često se događa da odbija čitati 
protukatoličke tekstove moleći profesora da nastavi netko 
drugi. Sestra Maria sjeća se da je volio odgovarati 
jednostavno na pitanja koja je nastavnik mason, kojeg je 
sreo na izlasku iz crkve, postavljao o vjeri 

Kako bilo, učinak milanskog školovanja nije bio 
najbolji. Od prvog tromjesečja Rikard se tuži na poteškoće 
u talijanskom, a osobito u matematici, predmetu koji već 
naraštajima predstavlja tradicionalni bauk velikom broju 
učenika. Sljedeća dva tromjesečja ne bilježe osobita 

poboljšanja. Naprotiv, ocjene se pogoršavaju. Na kraju 
školske godine, nakon trećega tromjesečja obilježenog 
dvjema nedvojbeno nedovoljnim ocjenama iz geografije i 
iz matematike, Erminio je naručen za ispite u rujnu. 
Geografiji i matematici se dodaje i ispit iz latinskog. Samo 
je početno slabo znanje iz talijanskog nadoknađeno prije 
lipanjskih ispita, zahvaljujući istaknutoj vrlini koju je 
pokazao u opisivanju pojedinih tema. U rujnu Erminio 
prelazi u viši razred i otada postaje mali prvak u matematici 
i fizici. 

Milanski gimnazijski godišnjak pokazuje daje Erminiju 
Filippu bila potrebna pomoć, a pomažu mu osobe koje ga 
vode kako na školskom tako i na duhovnom planu. 

Izvjesno Erminiju ne nedostaju kreposti i bistrine. Ali 
zato izgleda da mu nedostaje sigurnosti u nekim odnosima, 
sigurnosti vezane za stvarnu fizičku prisutnost prijateljskih 
osoba. 

Sljedećih će se godina njegova života primijetiti kako 
jednostavna i postojana vjera mladoga Pampurija uvijek 
primjećuje potrebe osoba s kojima tu istu vjeru dijeli i 
svjedoči. Tako će biti u školi, na sveučilištu, na bojištu I. 
svjetskoga rata, u Morimondu i u redu Fatebenefratelli. 
Gospodinov lik i ljubav živa su iskustva kad se skupe dvije 
ili više osoba u njegovo ime. “Jer gdje su dvojica ili trojica 
sabrana u moje ime, tu sam i ja među njima” (Mt 18,20). 

Kršćanstvo bez zajednice je čisti i izvanjski asketizam. 
Pampuri to osjeća i od osobine zajedništva svoje vjere pravi 
temeljnu sastavinu. Sada razumijemo kako je vrijedna hvale 
i čovječna bila krhkost dječaka siročeta bez oba roditelja, 
zajedno s tugom što je daleko od onih stričeva iz Torrina 
koji su ga odgajali kao vlastito dijete, pa čak i više. 

Stricu Carlu to nije bilo teško primijetiti i zove natrag 
malenoga u Paviju, grad po mjeri čovjeka i pogodniji za 


smiren razvoj nećakove osobnosti. Od školske godine 1909.- 
10. Erminio nastavlja školovanje boraveći pri Collegio 
scolastico Sant’Agostino pohađajući predavanja na Liceo 
classico Ugo Foscolo. Odmah se pokazala vrlo velika korist. 
Nestaju problemi, a svjedodžbe te godine, kao i sljedećih 
godina gimnazije, ispunjene su sedmicama, osmicama i 
devetkama. I iz matematike, njegove Ahilove pete iz 
milanske godine, ocjene su zadovoljavajuće. 

Godine provedene u Sant’Agostinu smirene su i 
radosne. Voli razgovarati s prijateljima iz razreda, osobito 
onima skromnijega i siromašnijega porijekla. Zna steći 
njihovo poštovanje i prijateljstvo, zahvaljujući uvijek 
ljubaznom i nenametljivom ponašanju. Dakako, nije bio 
drzak i neraspoložen oholi štreber koji svu svoju pamet drži 
samo za sebe. Gaspare Mainetti, njegov prijatelj iz razreda 
i internata, pamti da se Erminio, kada bi ispitivali drugove 
u školi, žrtvovao i šaptao tako da su ga profesori opominjali 
i to toliko da je to ostalo zabilježeno u školskom imeniku 
samo da bi pomogao prijatelju. U internatu je uvijek bio 
pažljiv prema prijateljima i presretan kada im je na neki 
način mogao pomoći, savjetom ili tako što bi im dao da 
prepisuju zadaće (i sam sam ih nekoliko prepisao).” 

Rikard se nikada očajnički i kao lud ne strmoglavljuje 
na učenje, kao da se želi izdvojiti iz stvarnoga života. Nema 
još ni traga redovničkog i samostanskog života. Marljivo 
izvršivši svoju dužnost učenika, Erminio voli prošetati i 
biti na svježem zraku uživajući u prirodi. Kada ima prilike 
ide i u planine. U jednoj razglednici stricu Carlu opisat će s 
očaranom začuđenošću uspon u Resegoni kojim se penjao 
s prijateljem Benedettom Secondijem. Ljepota stvorenoga, 
shvaćena kao moćan i otajstven poziv Boga koji je postao 
čovjekom, očarava ga. 

Divote svijeta i prirode, koje su u stanju izazvati hvale 
Gospodinu, u isto vrijeme potiču čovjekovu znatiželju i želju 
za putovanjima prema neistraženim zbiljama. Tko nije, 
osobito kao dijete, otvorenih očiju sanjao da putuje u središte 
Zemlje ili da prati Phileasa Fogga u njegovom putu oko 
svijeta za osamdeset dana? Kao i toliki dječaci njegova 
vremena i kasnije, Erminio u mislima putuje prema otocima 
i kontinentima koje su opisali Salgari i Veme u njihovim 
pustolovnim romanima. Počinje doslovno gutati taj 
književni rod, između ostaloga zahvaljujući i odlično 
opskrbljenoj knjižnici u Kolegiju Sant’Agostino. Vemeu, 
Salgariju i Quattriniju pretpostavlja Robidin “Saturnov 
ples”. Prijatelj iz razreda, a kasnije i na sveučilištu, 
Benedetto Secondi pokušava zadovoljiti tu njegovu strast, 
koja povremeno izgleda neumjerena i štetna za učenje 
ostalih predmeta. I Benedetto je dijete katoličke obitelji, 
isto tako jednostavne i stvarne vjere poput one Rikardove. 
Među njima se odmah uspostavlja nešto što nadilazi 
uobičajenu drugarsku pripadnost istom razredu. Erminio i 
Benedetto su bliski prijatelji, prijatelji do smrti. Smisao 
njihovog prijateljstva širi je i ljepši od riječi kojima bi se 
izrazio. 

Erminio i Benedeto ostaju prijatelji čitavog života, 
svjedočeći svojim životima Isusovu poruku: “Veće ljubavi 
nitko nema od ove: da tko život svoj položi za svoje 
prijatelje” (Iv 15,13). Prijatelji lakše prihvaćaju savjete jedan 
od drugoga. Eto dakle, kako mladi Erminio, gutač 
pustolovnih knjiga, na opomenu nekoga koga doživljava 
kao pravog prijatelja, a ne kao stranca, zahvaljuje prijatelju 
na primjedbi i s većom pozornošću se vraća na učenju. 

Kada je postao student, a kasnije liječnik, često se sa 
zahvalnošću sjećao Secondija i njegovog savjeta: “Ti si mi 
otvorio oči i time mi učinio veliko dobro. Vrlo sam ti 


zahvalan!” Budući da mu je Erminio često ponavljao te 
izraze zahvalnosti, Benedetto mu je odgovarao: “Ma, pusti 
to. To je već zastarjelo!” 

Osim odlučujućih likova stričeva i Benedetta Secondija, 
Rikard je u godinama u gimnaziji sačuvao prekrasan odnos 
sa sestrom Longinom. Osobe koje su mu najviše pomogle 
za zavoli Gospodina, kao i da voli i ozbiljno doživljava 
svoj život (ako ozbiljno ne doživljavamo svoj život 
zasigurno ne možemo ljubiti Gospodina), uvijek su jasno 
prisutne u njegovom srcu i njegovim mislima. Udaljenost - 
sestra Maria Longina nalazi se kao misionarka u Kairu - ne 
zasjenjuje ljubav prema sestri 1 . Naprotiv, izgleda kao da 
su čari onih dalekih mjesta kao što su egipatske piramide 
utjecale na Erminija, te tako još osnažile i pojačale 
povezanost sa sestrom Marijom. Pismo što joj piše u siječnju 
1914. to i dokazuje. Uz poneki opravdan izlet u maštu, 
Erminio pokazuje svu svoju želju da podijeli s njom to što 
ona doživljava, tražeći ono društvo i one molitve tako 
neophodne za njegov put kao studenta i kršćanina. Još 
jednom. Erminio primjećuje da samo u društvu u kojem 
ima ljubavi njegova mlada kršćanska vjera - 1914. ima tek 
17 godina - može rasti. 

“Predraga sestro, molim Te živo da mi oprostiš zbog 
mog pretjeranog nemara ako si možda zbog toga pomislila 
da sam te zaboravio, budući da te se uvijek sjećam na osobit 
način u mojim molitvama u kojima ću te se uvijek sjećati, a 
osobito sada da te Gospodin prosvijetli u poslu kojim se 
baviš. Isto tako, preporučam se tvojim molitvama, imajući 
svakoga dana sve više potrebe za milošću Gospodinovom 
da dobro obavljam svoje dužnosti: njima se preporučaju i 


1 Ostalo je 151 pismo Erminija Pampurija. Najveći dio upućen je upravo sestri 
Longini. 

tvoja braća, tvoja sestra Margherita i svi stričevi. Prošle 
sam godine sretno položio malu maturu, a sada pohađam 
prvi viši razred gimnazije. U ovom prvom tromjesečju 
studija imao sam dosta zadovoljavajući prolaz, a pokušat 
ću koliko je moguće poboljšati druga dva. S velikim 
zadovoljstvom primili smo željno očekivane vijesti od tebe 
i neočekivani dar, tvoj portret. Kako bih htio da se mogu s f- 

tobom diviti onim čuvenim velikim piramidama koje nas 
stoljećima upoznavaju s veličinom i moći oholih faraona jj 

koji su sami sebe zvali “sinovi Sunca", a koji su ipak morali 1 

pognuti glavu pred voljom Božjom koji je Izraelu kroz usta f 

Mojsija donio oslobođenje hebrejskome narodu. Zaboravio | 

sam ti reći da smo svi zdravi, što želimo i tebi još mnogo l 

godina. U ime svih šalje ti najtoplije pozdrave tvoj uvijek j; 

voljeni brat Erminio .” I 


Godine sveučilišta i I. svjetskog rata 

26. lipnja 1914. ubojstvom princa nasljednika Franje 
Ferdinanda, počinje Prvi svjetski rat. Italija, promijenivši 
iznenada saveznike, ulazi u sukob u svibnju 1915. zajedno 
sa snagama Saveza Engleske, Francuske i Rusije. Deseci 
tisuća talijanskih mladića u dobi od 18 ili 19 godina 
približava se sudbini obilježenoj smrću i neizlječivim 
ranama. Erminio ne sudjeluje u političkim raspravama 
između neutralista i intervenista (ovi posljednji bili su 
podijeljeni na podržavatelje Alijanse trojice i pobornike 
sporazuma s Francuskom, Engleskom i Rusijom). Činjenica 
daje Erminio ostao izvan verbalnog sukoba ne znači daje 
bio ravnodušan prema razbuktalom krvoproliću. Upravo 
suprotno. Kao što je bilo mladih potaknutih da se bore 
neobuzdanom željom za ratom i isto tako velikim 
nacionalnim ponosom, još je više bilo mladih koji su 
pokušavali na sve načine izbjeći okrutnu smrt, te su i sami 
sebi izazivali rane kako bi izbjegli novačenje. Mnogim 
današnjim mladićima ne bi bilo teško prepoznati se u onima 
prvima. Većinom bi se radilo o takozvanim huliganima iz 
predgrađa ili mladićima iz uličnih bandi. Drugi bi, naprotiv, 
morali sami sebi priznati, ne objavljujući to isuviše javno 
da ne bi bili ismijani i izrugivani, da kad bi mogli, ne bi 
oklijevali pobjeći i sakriti se. Obje vrste mladića tada su 
mislili, a i danas bi tako mislili, da je upravo njihov put, 
njihov izbor onaj pravi. Onaj koji se ostvaruje po sebi. Za 
one prve ostvaruje se kao put tvrdih i nesavladivih ljudi, za 
druge se ostvaruje u probitačnoj svjetlosti mirnoga života. 

Iako Često puta biva ugušena i ugašena, želja je mladih 
svih naraštaja da budu sretni, da se ostvaruju. Mladi žele 
ideal kome će posvetiti život. Godine 1915. mnogi golobradi 
talijanski vojnici mislili su da su našli “veliki ideal” u onom 
ratu koji se vodio za obranu domovine. Drugi su se mladići 
zadovoljavali malim idealom, ali ipak idealom, ugodnog i 
lagodnog života u svome gradu ili selu, sa ženom i djecom. 
Mladi koji danas štuju svetoga Rikarda primjećuju da u oba 
stava nešto nedostaje, što sprečava da se pristane uz 
jedinstveni, pravi veliki ideal. Nešto što je sadržano u 
ispunjenju vlastite osobnosti. 

I Erminio je htio biti sretan, htio se dokazati. Znao je 
da je rat bio “beskorisno klanje” kako ga je definirao 
Benedikt XV. Njegovo je srce žudjelo za mirom, pravim 
mirom. Božjim mirom, ali i za mirom među ljudima. Usred 
sukoba bili su potrebni upravo takvi ljudi mira, osobe koje 
će i usred neopisivih strahota i patnji dovesti dobar i milostiv 
lik Gospodinov. Putem liječenja rana, družeći se s borcima 
i bodreći ih, Erminio je sve to ispunjavao bez straha i 
razmetljivosti, jednostavnim junaštvom punim ljupkosti 
onoga tko služi Kristu. 

Isto će junaštvo posvjedočiti u tolikim drugim činima, 
manje uočljivim, ali ne manje dostojnim junaštva. Mladi 
mu se priklanjaju zbog toga jer uočavaju svu jednostavnost 
tog junaštva. I oni se osjećaju stvorenima za veliki ideal i 
junaštvo koji nisu inačica veličanja. Junaštvo koje se, 
premda nije lako, zahvaljujući uzoru svetoga Rikarda, 
pokazuje mogućim svima. 

Erminio Filippo Pampuri, u prvo je vrijeme proglašen 
privremeno nesposobnim zbog nepostojana zdravlja, ali je 
kasnije proglašen sposobnim i unovačen 1917. Bili su 
potrebni ljudi, meso za klanje, i vojska nije bila suviše 
obzirna pri procjenjivanju novaka sposobnih za bojište. U 


travnju 1917. Rikard je poslan u vojarnu San Vincenzo u 
Prato u Milano, na tri mjeseca obuke. U to doba jedini 
vanjski zadatak odveo ga je u Vittorio Veneto. Taj kratki 
premještaj izoštrava Erminijevu bol zbog rata i pojačava 
njegova nadanja i želju za mirom. Kao što piše stričevima 
17. svibnja 1917., ožalošćen je pogledom na transportna 
vozila koja se vraćaju prazna nakon što su iskrcala vojnike 
na bojište. Još je gora patnja, kako objašnjava u istom pismu, 
pomisao na smrt brata Achillea u bitci 1. srpnja 1916. 
Iskustvo Erminijeve boli je stvarno i opipljivo. Iskustvo 
onoga tko je izgubio brata i zna da ista sudbina ubrzo može 
pogoditi i njega ili njegove prijatelje. 

Sirenje rata ne poništava dirljivu Pampurijevu 
čovječnost, ne tjera ga da počne razmišljati poput divljeg 
borca. Pogled na toliku smrt i razaranje lako bi mogao 
dovesti do toga da sve doživljava kao rutinu. Za Erminija 
nije tako. Patnja njegovih suboraca slika je Kristove patnje. 

Još je 1918. sjećanje na Achillea živo u njemu. To 
svjedoči prepiska sa sestrom Marijom Longinom u kolovozu 
1918., kada je Rikard već daleko od mjesta sukoba: “ Koliko 
puta usred te mirne vedrine mislim na bolni vihor koji je sa 
sobom odnio našega dragoga Achillea! Njegova je draga 
slika ispred mene, a slatka uspomena njegovih dobrih 
savjeta, njegovog svetog uzora, pruža mi veliku utjehu .” 

Izravno sudjelovanje u sukobu potkrepljuje osjećaje 
mira u vojniku iz Trivolzija. On ne ludi od želje da bude na 
prvoj crti. Radije ostaje u zaleđu bojišnice i koristi se svojim 
iskustvom studenta medicine liječeći oboljele. Tješi ga 
činjenica daje na koliko toliko mirnom položaju te pojačava 
molitve za neposrednim i mirnim rješenjem Velikoga rata. 
To njegovo stanje duha lijepo opisuju riječi koje koristi sa 
sestrom Longinom Marijom: ''''Nakon što sam bio tri mjeseca 
u Milanu, nešto u vojarni i nešto u Vojnoj bolnici kao 

rezerva, dodijeljen sam 86-om Sanitarnom odredu i poslan 
u ratno područje. Na sreću, tu sam se snašao mnogo bolje 
nego što sam očekivao. Budući da smo mi poslani kao 
dodatna četa, nismo bili pridruženi ni jednoj pukovniji 
ostavši u mirnom seocetu, vrlo daleko od crte bojišnice te 
dakle izvan svake opasnosti. Unatrag dva tjedna vršim 
službu u poljskoj bolnici u sali za previjanje. Koji pokolj 
jadnih ljudskih tijela, koje rane, razderotine, koliko 
razmrskanih dijelova! Nadajmo se da će se po Božjem 
Milosrđu ta patnja brzo svršiti, jako brzo!” 

Erminio nije imao sumnji. Udaljenost od ratnih poprišta 
je najbolje što se može poželjeti. Prizor povlačenja u 
Caporettu (kojeg ću spomenuti u nastavku), spašenih kola 
s lijekovima unatoč neprijateljskoj vatri, ne ispunja ga 
nagonima neustrašivog borca. Njegovo jednostavno 
junaštvo plod je službe razlogu mira i Kristu, izvornom 
Gospodaru Mira. Pismo sestri Longini, osim što nam izaziva 
divljenje prema začuđenosti mladoga Rikarda zbog prizora 
što mu gaje priroda priskrbila, izražava svu želju koju svaki 
mladić ima - da živi u miru daleko od sukoba. Pismo datira 
iz kolovoza 1918., par mjeseci prije konačnog zaključenja 
rata. “ Predraga sestro, dobrog sam zdravlja, a sada se 
nalazim u tako ugodnome položaju daleko od svake 
opasnosti da ne bih mogao bolje poželjeti. Miran kraj u 
ljupkoj dolini gdje je sve lijepo i gdje sve, od zelenih lisnatih 
kestena po obroncima brda, do zaselaka na strmim 
padinama u okrilju slatkih bijelih crkvica, do smionih 
vrhova urešenih posljednjim zracima zalazećeg sunca, sve 
nam govori o beskrajnoj moći Božanskog stvoritelja, o 
Njegovoj beskrajnoj dobroti” 

Čitajući ova kratka razmatranja neki bi valjani mladić 
mogao ustvrditi kako Rikard nije baš bio hrabar. Mladi se 
dive i uvijek su se divili, makar na riječima, hrabrim i 


smionim ljudima. I kod svetaca mladi cijene ta obilježja. 
Sveti Franjo koji kroti vuka, sveti Juraj i zmaj, Petar i Paul 
koji se ne boje muke. Rečenice Pampurijevog pisma 
zamagljuju sliku nadčovjeka. Erminio tada više ne bi 
izgledao kao svetac, ili barem ne više kao svetac kojeg treba 
štovati svetkovinama i misama. Pa ipak, svetac nije 
nadčovjek. Ako se netko može udaljiti od štovanja svetoga 
Rikarda jer on na kraju krajeva i nije bio tako izuzetan, 
mnogi mladi mogli bi naprotiv početi razmišljati o tome 
kako je put svetosti moguć za sve. Onaj tko je svjestan da 
je sličan put doista moguć, dobija hrabrosti i neočekivano i 
neobjašnjivo oduševljenje. “Veliki ideal” za koji smo 
stvoreni dolazi nam ususret i nadomješta naše nedostatke i 
naše ljudske strahove. Hrabrost Erminijeva bila je drukčija 
od one koju mi po nekom obrascu držimo kao takvom. 
Hrabrost mu je dolazila kao dar od Boga i kao i svi darovi 
koje poštujemo, onaj tko ga prima ne želi ga baciti u zaborav, 
praveći se da dobročinitelj ne postoji. Njegova hrabrost bila 
je hrabrost onoga tko služi Gospodinu i ne boji se darovati 
vlastiti život za druge, ako je to Božji naum. 

Erminio je imao takvu hrabrost koja dolazi odozgor. 
Štoviše, imao ju je i previše! 24. listopada 1917. u tijeku je 
bitka kod Caporetta i talijanska vojska pod vodstvom 
generala Cadome upravo je trebala pretrpjeti težak poraz. 
Toga dana vojnik i liječnik Erminio Filippo Pampuri biva 
protagonist prizora koji će mu donijeti brončano vojno 
odličje i promaknuće u čin podnaiednika. 

Zbog straha da će biti opkoljena austrijskim četama, 
talijanska vojska dobija naredbu da se povuče. Liječnički 
časnici se spajaju s desetinama tisuća vojnika koji se povlače 
i napuštaju polje, ostavljajući sve lijekove i sanitarnu 
opremu poljske bolnice. Kako bi spriječio da se izgubi tako 
važan materijal, Pampuri sve tovari na kola koja vuče neka 

krava. Dvadeset i četiri sata pod prolomom oblaka i usred 
blatnih polja, ide do iznemoglosti sve dok nije dostigao 
drugove u Latisani. Za vojnike i pretpostavljene koji su ga 
već otpisali, bio je istinsko iznenađenje, ali i nova prilika 
da se iznenade Erminijevim temperamentom. Onaj tko se s 
njime borio sjeća se velike kršćanske ljubavi. Izvanredne 
ljubavi onoga tko u mladome oboljelome ili umirućemu 
vojniku vidi lik Kristov: “Uvijek je imao mnogo ljubavi za 
oboljele vojnike - pripovijeda jedan svjedok - osobito za 
najteže bolesnike. Bio je spreman suočiti se s njima u 
njihovim bolestima, a osobito natjerati ih da prime svete 
sakramente kada su one bile teške. Radovalo gaje da okupi 
jednostavne vojnike i pouči ih ćudoređu, a njegova mudra 
riječ uvijek je bila cijenjena.” 

U ratu Erminio više no ikada primjećuje plodnost 
kršćanstva pretočenog u djela i ljubav prema bližnjemu. 
Poziv liječnika postao mu je još jasnijim. Medicina i 
kršćansko iskustvo za njega nisu u suprotnosti. Bolesnik 
mora biti liječen, ali taj je bolesnik prije svega čovjek, sa 
svim njegovim duhovnim i tjelesnim potrebama. Pampuri 
počinje shvaćati da liječnik nije samo liječnik tijela, već i 
liječnik duše. Darujući utjehu bolesnicima, dijeleći djelima 
i riječima život bojišta s drugim vojnicima, okolnosti su u 
kojima se ne smiju zaboraviti Isusove riječi: “Zaista, kažem 
vam, što god učiniste jednomu od ove moje najmanje braće, 
meni učiniste!” (Mt 25,40). 

Stojeći usred vojnika Rikard im je donosio prijateljski 
Kristov lik. Bio je među njima, ali se nije prilagodio 
njihovom načinu razmišljanja i njihovim običajima 
(možemo lako zamisliti njihove razgovore!). Prema sjećanju 
Don Luigija Pergonija, Pampurijevog prijatelja po oružju 
u Baggiju, mladić iz Trivolzija najviše je volio biti blizu 
crkvenih ljudi koji su bili prisutni u rovovima. Blizina 


svećenika i redovnika pomagala je Erminiju u onim tako 
tragičnim trenucima shvatiti važnost vođa, prijateljskih 
osoba u zagrljaju kršćanske zajednice. U teškim osjetljivim 
i dramatičnim trenucima života mi sami tražimo tu zajednicu 
i upravo u tim trenucima većinom shvaćamo njezinu ljepotu 
i darovanost. 

4. studenog 1918. u Italiji završava rat. Više od 600.000 
mladih je mrtvo na bojnim poljima. Rikard uspijeva 
preživjeti te se marljivo ponovo prihvaća studija medicine, 
fakulteta na koji se upisao 1915. Neka uvjerenja koja su 
mu dana tijekom rata jednako su vrijedila kao ispiti. Izabrao 
je medicinu i po uzoru na strica Carla. Napor kojeg je Rikard 
ulagao u studij, njegova blaga narav, zajedno sa sve jasnijom 
željom da svoj život posveti službi Gospodinu, uvjerili su 
ga u ispravnost odluke. 

Tko je bio Erminio Pampuri tijekom godina provedenih 
na sveučilištu? Osobito je važno shvatiti njegovu osobnost 
za vrijeme studija, premda je bio izmučen ratom. U 
kulturnom i ljudskom oblikovanju svakog mladića odlučne 
su sveučilišne godine. U tim godinama jasnije izviru nade i 
ideali nekog mladog čovjeka. Tu se primjećuje da li je 
kršćanska vjera dobivena u obitelji zaklon ili je nešto što 
život i studije čini privlačnijima. U tim godinama značaj 
mladića koji je već postao odrastao čovjek poprima teško 
promjenjiva obilježja. 

Od svjedočanstava onih koji su ga poznavali na 
sveučilištu ističe se mladić koji ne odvaja vjeru od života, 
od djela ni od prijateljstava. Emilio Risso govori o Rikardu 
kao o mladiću “slatkog značaja, ali uvijek srdačno 
dosljednog. Bio je ozbiljan, ali vedar student među nama 
koji se iako nije sudjelovao u našim neizbježnim 
studentskim zabavama, znao šaliti u granicama čestitosti i 
veselja, s duhovitošću i razumijevanjem. Umio se mudro i 

s vedrom poniznošću povući u kritičnim trenucima, dok je 
znao biti vjeran i u oprečnim i bolnim slučajevima. Znao je 
krajnjom jednostavnošću ulijevati, osobito u onome što se 
ticalo studija, nadmoć kojom se nije hvalio nikada. Po 
završetku studija, svatko se od nas raspršio svojim putem u 
svijet, ali sjećanje na Pampurija, pa i po njegovoj preranoj 
smrti, nikada nije oslabilo, naprotiv ostao je obavijen 
oblakom koprene koja ga ne sakriva, već ga štiti.” 

Nije on mladić izvan svijeta, nositelj mračne i tamne 
vjere. To potvrđuje doktor Carlo Ghislanzoni, Pampurijev 
sudrug kako na studiju tako i u ratu, prepričavši zabavan 
prizor iz 1918. u kojem ga navodi kao protagonista: 
“Jednoga dana, na trećem kursu s Battaglione Studenti 
Universitari, gdje smo pozvani sa bojišta u Paviju, dok smo 
išli na predavanje tramvajem koji vozi na Botanički vrt, 
budući da se tramvajac udaljio na trenutak, Erminio je veselo 
sjeo na mjesto vozača i vozio tramvaj dobar komad ceste. 
Taj je događaj sve oraspoložio.” 

Da je bio siv i bezbojan sveučilištarac, glavom 
pognutom samo nad prašnim knjigama ili molivama, 
današnjoj mladeži ne bi bio zanimljiv. Ako srca mladića i 
djevojaka žude za srećom, kako se povući i uzeti za uzor 
vjeru moralističkih propisa i mračnih svetaca? 

Pampuri nije odgovarao toj predodžbi koju toliko 
zlorabe lažni suvremeni poznavatelji života svetaca. Za 
Pampurija kršćanstvo je radost, punoća života. Erminio se 
zna šaliti, ali isto tako vidi daje radost šale prolazna, dok je 
radost vjere u Krista jedina koja utažuje žeđ njegovog srca 
za srećom. Liječnik Remo Porta slaže se s ostalim 
svjedočanstvima i sjeća se Rikarda kao studenta koji “se 
veličanstveno istaknuo među nama, svojim prijateljima, po 
dobroti, skromnosti, ispravnome životu, blagosti značaja, 
vedrini duha. Ali, njegov je način doživljavanja i 


ispovijedanja vjere i sudjelovanja u katoličkome životu bio 
takav da su se iz njega širili osjećaji blagosti i ljupkosti 
koje su njegovi prijatelji osjećali kako se ulijevaju u njih 
poput stare i tajanstvene vodilje prema uzdizanju vlastitih 
misli i djela.” 

Kršćanstvo je neodvojivo od života. Rikard to dobro 
zna. Veliki ideal ili je u stanju dati smisao i uobličiti sva 
naličja života te sve obuhvatiti, ili nije veliki ideal, nešto 
čemu treba posvetiti život. Erminio pogađa današnje mlade 
i one manje mlade jer njegov ideal obuhvaća čitav život: 
obitelj, studij, te kasnije liječničku struku i vjerski život. 
Današnji mladi nadaju se i žele susresti nešto što će uljepšati 
svaki vid života, od ispita na sveučilištu do veze sa 
zaručnikom ili zaručnicom. Tijekom godina provedenih na 
sveučilištu očevidno se ocrtava lik Erminija Pampurija koji 
živi svoju vjeru s radošću u svakom okruženju i okolnosti. 
Ne gubi priliku da ju posvjedoči, ne padajući nikada u 
praznu i izvanjsku licemjernu pobožnost. 

Činjenice koje to potkrepljuju mnogobrojne su. Kada u 
Paviji tijekom 1918. izbijaju nemiri, a dva studenta padnu 
teško ranjeni, Pampuri ne oklijeva pridružiti im se kako bi 
im pomogao i dao posljednji blagoslov. Nije ih htio pustiti 
da umru a da ne dožive milost Kristovu, koji je uvijek 
spreman da se s ljubavlju prigne nad svakim bićem koje 
pati. Unatoč napetom ozračju i još uvijek snažnoj mržnji u 
sukobima s katolicima, student medicine može provesti do 
kraja svoje djelo kršćanskoga milosrđa a da na nebu ne 
odzvanjaju novi pucnji iz pušaka. Drugi studenti, iako ne 
dijele Erminijeve ideje i ne ispovijedaju njegovu vjeru, 
uvijek ga cijene i poštuju, začuđeni načinom djelovanja 
onoga nježnog studenta. 

Erminio se nije zadržavao samo na polaganju ispita i 
punjenjem indeksa izvrsnim ocjenama. U šest akademskih 

godina redovito je polagao ispite. I u žalosno vrijeme rata 
Rikard je uspio do kraja iskoristiti dobivena uvjerenja, sjajno 
i redovito dopunjujući ispite na studiju medicine. Zasigurno 
je bio zadovoljan što postiže dobre rezultate. Nema nijednog 
studenta koji bi bio žalostan nakon što dobije odličan s 
pohvalom i nema nijednog studenta koji ne uči, barem 
ponekad, sa željom da doma donese najvišu ocjenu. Lijepe 
su ocjene Rikardu bile drage, ali se nikada nije dogodilo da 
ih koristi za tašto i oholo isticanje vlastite vrijednosti- Sreća 
zbog “odličan” ili “odličan s pohvalom” bila je prilika da 
se zahvali Gospodinu na pruženoj mu mogućnosti da studira 

- u to se vrijeme vrlo malo njih moglo upisati na Sveučilište 

- i na daru inteligencije koji mu je podaren. Dar kojeg, 
naravno, treba staviti u službu Gospodinu i ljudima. 

Odlazeći na predavanja ili učeći kod kuće iz bilježaka, 
Rikard nikada nije zaboravljao na svoju kršćansku vjeru. 

U to doba to nije bilo lako. Doista, talijanskim 
Sveučilištem na početku dvadesetog stoljeća, kao i mnogim 
drugim ustanovama talijanske države prevladavalo je 
kulturno ozračje laicizma i masonstva. Najveći dio profesora 
skupio se oko tih stavova. Sve je to bilo još izraženije na 
fakultetima prirodnih znanosti uključujući i medicinu 
obilato prožetim pozitivističkim ozračjem tog doba. Bog 
nije imao ništa sa znanošću, a najviše stoje bolesnik mogao 
biti bilo je skup organa i stanica, nikako čovjek kojeg treba 
liječiti s ljubavlju i dostojanstvom (primjer kako je radio 
Krist s bogaljima i gubavcima). 

Katolički studenti nisu bili neznatna manjina. Talijanska 
je nacija, iako su politički krugovi htjeli pokazati suprotno, 
oduvijek bila većinom katolička. S non expedit krajem 
Pattom Gentiloni i rođenjem Narodne stranke u Sturzu 1919. 
katolici su ponovo postali vidljivi u zemlji. Moć je ipak 
ostala u rukama onih koji su se protivili Papi i njegovim 
vjernicima. 


Nije bilo lako Rikardu rasti u tako jednoobraznom 
sveučilišnom ozračju i tako duboko neprijateljskim prema 
kršćanskome odgoju kakvog je primio od strica liječnika 
Carla. Ako je većina kršćanskih studenata pasivno i trpila 
takav sličan stav, Erminio nikada nije pristajao na nagodbe. 
Njegova je vjera bila tako čvrsta, tako povezana s iskustvom, 
da Erminio nikada nije na nekritičan način prihvaćao ono 
što su mu nudili kao dogmu znanosti. 

Koliko puta, tijekom predavanja kojima prisustvujemo, 
ravnodušno slušamo tvrdnje koje su suprotne našem 
iskustvu! Cesto ih ni ne primjećujemo. Cesto se događa da 
se nemamo hrabrosti umiješati, iako se ono što je rečeno 
kosi s našom vjerom, a osobito s našim razumom. U mnogo 
slučajeva izgleda da se bojimo optužujuće osude nekog 
profesora ili kolega koji bi nas mogli smatrati staromodnima 
i nazadnima. 

Erminio nije imao tih strahova. Nije ih uostalom nikada 
imao otkako je bio u višim školama. Doktor Giulio Meda, 
njegov kolega s tečaja u Paviji, kaže da nikada kod njega 
nije naišao na neki kompleks i sjeća se da je “ispovijedao 
svoje ideje bez imalo straha i razmetanja.” Zapravo se ni 
mi ne želimo bojati i želimo kritički sudjelovati na 
predavanjima i ispitima kojima prisustvujemo. Sve bi to 
nesumnjivo uljepšalo i poticalo naš studij i obogatilo bi 
odnose s onim profesorima i kolegama koji su bili otvoreniji 
i spremniji na dijalog. 

Kada je Erminio u udžbeniku naišao na nešto s čime se 
nije slagao, to bi pribilježio. Nećak Alessandro, sin brata 
Ferdinanda, i sam liječnik, učio je iz knjiga svoga strica. 
Osim podcrtanih najzanimljivijih dijelova, nailazio je na 
brojne bilješke i primjedbe ćudorednog značaja na onim 
odlomcima koji nisu bili u skladu sa ćudoređem kakvo 
poučava katolička crkva. Na djelo o porodiljstvu koje je 

učio, na stranici 735, stavio je primjedbe o pitanjima koja 
su se ticala ćudoređa. U vezi s terapeutskim prekidom 
trudnoće, što autor preporuča tuberkuloznim trudnicama, 
on primjećuje: “Uvijek je bolje pričekati prirodni porod, 
budući da prema ćudoređu nije dopušteno prekidati novi 
život u interesu majke koja je ionako već izložena pogibelji.” 
U istom djelu, na nekoliko stranica dalje, dušobrižnik piše: 
“Onome tko metodički pribjegava toj terapiji kod 
eklampsija, ne može se dakle uputiti ni jedna zamjerka”. 
Eklampsija je bolest koja izaziva silovito epileptičko 
stezanje mišića sa snažnim glavoboljama i gubitkom svijesti. 
Student Pampuri, ne prihvaćajući takvo ćudoređe podvlači 
prilog “metodički” i završava rečenicu dvama upitnicima. 

Život Erminija Pampurija na sveučilištu ne ograničava 
se na stare dvorane pavijskog sveučilišta, a isto tako ni na 
hladnu sobu kod pavijske gospođe kod koje je odsjeo 
tijekom studija medicine. Tako hladnu da je siromašni 
Erminio morao učiti odjeven u rukavice i kaput. 

Godine na sveučilištu ne mogu se provoditi u 
bezumnom učenju, kao da se čitav život iscrpljuje u 
pripremanju ispita i pohađanju tečajeva. Takav život nije 
zanimao Rikarda. Ne vjerujem ni da zanima srca naše 
mladeži. Sveučilište bi, upravo po svome značenju sve¬ 
učilišta, sveobuhvatnosti, trebalo proširiti naše vidike i 
oduševiti nas sa sve vidove života. Prečesto, naprotiv, u 
nastojanju da zadovoljimo slavoljublje nekog roditelja ili 
smatrajući da je klauzura popudbina za izvrsnu diplomu, 
zatvaramo se u sebe i u naše studije. Obično se to svršava 
tako da se ubrzo umorimo od učenja i od života, povlačeći 
se u plitak i jednoličan život. 

Kao što je katolička vjera otvarala i očaravala Rikarda 
za studij, tako ga je upućivala i na druge djelatnosti. Ne 
radi se o zabavama, već o naravnom ispunjenju njegove 


želje za puninom života. Kao što je svjedočio Krista u ratu 
i u osnovnim i višim školama, tako je htio i među 
studentima, pa i šire od Sveučilišta u Paviji provoditi 
misionarsko djelo. Nije to bilo djelovanje samo zbog 
ispunjenja slobodnog vremena bez osjećaja. Bila je to radost 
navještavanja uz jednostavnost i na svakom mjestu, osobito 
u slobodno vrijeme (a to je vrijeme kada bolje razumijemo 
čemu težimo), “velikog ideala” koji sačinjava naše srce. 

Pampuri ustrajno sudjeluje u poticajima sveučilišnog 
katoličkog kruga “Severino Boezio”, kojeg je 1898. u Paviji 
utemeljio biskup Riboldi u čast filozofa i savjetnika 
imperatoraTeodorika, sahranjenog upravo u pavijskoj crkvi 
San Pietro in Ciel d’Oro. Cilj Kruga bio je priprema 
studenata Sveučilišta u Paviji za kršćansku kulturu, jer su 
oni inače bili izloženi jedino masonskoj propagandi ili 
utjecaju razuzdanog studentskog života prečesto lošeg 
ukusa. 

Svojom simpatijom i svojim primjerom Erminio je u 
krug privukao mnogo mladića. Poštovanje i ljubav prema 
njemu rasli su iz dana u dan, zahvaljujući prije svega 
njegovom jednostavnom i skromnom pristupu. I ne- 
katolički studenti poštivali su ga i suzdržavali su se od toga 
da ga ismijavaju zbog njegovih uvjerenja. On se pred nikim 
nije htio pokazivati nadmoćnim ali se htio dati bližnjemu i 
obogatiti se onime što je bilo lijepo i dobro u svakoj osobi 
koju mu je Gospodin dao da upozna. 

Tolike je studente doveo u “Severino Boezio”, da je 
monsinjor Ballerini, tadašnji biskup u Paviji, rekao da “onaj 
vrsni mladić na Sveučilištu nije izgubio ništa od svoje vjere 
i svoje čistoće. Sveučilišni krug “Severino Boezio” postao 
je čuven po predragom doktoru Pampuriju, jer je doveo više 
članova on svojim primjerom i besprijekornim životom 
nego sve ostale konferencije i ostala sredstva promicanja, 
ne stidim se reći, uključujući i mene osobno.” 

Zajedno s kulturnim nastojanjima Erminio ne 
zanemaruje djela ljubavi. U godinama na Sveučilištu, | 
sudjelovanjem na pavijskoj konferenciji o svetom Vinku i 
Paolskom, u njemu se produbljuje ona osobita ljubav prema > 
siromasima koja će se održati čitavog njegovog života kao | 
liječnika i redovnika. | 

Erminijeva vjera nikada se ne odvaja od života. 
Primijetili smo njegov način kritičkog i mudrog učenja, 
njegovu kršćansku ljubav za kolege na predavanjima, pa i 
za one koje nije izravno poznavao, kao što su bila dva 
studenta ubijena na trgu. Uočili smo njegov napor u 
kulturnim i karitativnim poticajima. Sve su to događaji koji 
nas sa zanimanjem približavaju svetome Rikardu i koji nam 
svjedoče daje takav put očaravajuć i pun. Dira nas i potiče 
na nasljedovanje. Ostala obilježja njegove mladosti, 
naprotiv, mogla bi ga udaljiti. Gimnazijski i sveučilišni 
Rikard bio je ustrajan u molitvi i u sakramentima, osobito 
u ispovijedi. Ne jednom na mjesec, kao što vjerojatno rade 
najustrajniji među mladim suvremenim katolicima, već više 
od jednom na tjedan. 

Sveti Rikard, netko bi pomislio, više nam ne predstavlja 
ništa. A svetost nas ponovo ne zanima, kao da su u pitanju 
sati posvećeni meditiranju i čitanju psalama i litanija. 

Suviše smo se navikli na vjeru usredotočenu samo na 
djela i na dugi niz poticaja koje držimo kršćanskima, toliko 
da često padamo u beživotan aktivizam štetan za naše 
zdravlje. Sudjelovanje u sakramentima i molitva prelaze u 
drugi plan, kao da se radi o nečemu zastarjelome ili nečemu 
što je slabo prilagođeno vjeri onoga koji živi u svijetu 
stalnog i pomamnog razvoja. Nema više vremena za 
ispovijed, za odlazak na misu, a molitva se iscrpljuje u 
malim uzrujanim trenucima. I u onim rijetkim prilikama 
kada se moli nekoliko minuta prevladava obveza ćudoređa, 
a ne primjećuje se ona duboka potreba da se obratimo Bogu. 


Sveti je Jakov ponavljao daje vjera bez djela ništavna. 
Isto tako dodao je da su ništavna i djela bez vjere. Poticaji 
i djela mladoga Erminija rađala su se iz molitve i sati 
provedenih na koljenima pred nogama Raspetoga. 
Erminijeva crkva nije bila kavez, zaštita od vanjske zbilje 
u kojoj nije bilo potrebe za Kristom. Erminio je molio kako 
bi mu Gospodin dao snage da se suoči sa životom. Izlazeći 
iz crkve bio je spreman suočiti se sa svijetom i studijem sa 
zadovoljstvom onoga tko je susreo Krista i zna da takav 
događaj daje novu ljepotu svakom poticaju i mijenja srca 
svih ljudi. 

Tako ga se sjeća monsignor Cerri, koji je bio duhovni 
otac u Kolegiju Sant’Agostinu između 1909. i 1914.: 
“Gotovo svake večeri, završivši s učenjem, [...], prije no 
što će ići, vidio sam ga kako se pojavljuje u mojoj sobi 
kako bi se pomirio. Čuo sam njegove korake na hodniku 
koji su mi nagovještavali njegov dolazak. Nikada mi nisu 
bile dosadne njegove posjete u kasni sat.” Nije se radilo o 
rutini, bogomoljstvu bez duše prenesenom od stričeva. 
Svijest o tome na što se sprema ispuniti bila je uvijek jasna. 
Isti svećenik potvrđuje da “nikada nije zaboravljao da se 
približava Sakramentu. Na koljenima ispred mene nije mi 
izgledao kao pokajnik, već kao mali svetac koji je molio 
kada je, spojenih ruku, gledao svojim lijepim vedrim očima 
Raspetoga pred njim.” 

Misa je za njega imala istu važnost i gledao je na nju s 
istim oduševljenjem: “Svakog je jutra prilazio oltaru, a stari 
kolege i nadređeni mogu potvrditi s kojim je žarom primao 
Svetu pričest. Nikada mu pogled ni na temutak nije lutao, 
već je uvijek čvrsto upravljen u Sveto hranište. Kad mu je 
Isus bio na prsima, vrativši se na svoje mjesto u kapelici, 
sagibao bi se i skrivao među rukama i govorio neiskazive 
stvari svome Isusu. Nitko od bliskih kolega nije ga 

uznemiravao: zadržavao ih je osjećaj poštovanja. Nitko se 
nije usudio odvlačiti mu pažnju iz njegove duboke 
sabranosti: često su ga ostali očarano i s divljenjem gledali.” 

Važnost sudjelovanja na sakramentima porasla je za 
vrijeme studija. Svakoga jutra, nakon predavanja prilazio * 

bi Euharistiji u crkvi redovnika u Santa Maria di i 

Canepanova. Iznenađenje kolega sa Sveučilišta kad su ga 
vidjeli tako udubljenog u molitvu bila je poput iznenađenja 
prijatelja u gimnaziji koji su ga “gledali začuđeno i s 
divljenjem.” Mladić koji se samo strogo drži propisa ne 
može izazvati začuđenost i divljenje. Erminio je očaravao 
prijatelje jer je njegova vjera bila živa, jer su mu one molitve 
i one meditacije davale poleta za suočavanje s ostatkom 
dana, ne zatvarajući se u sebe, već otvarajući se drugima 
uobičajenim radosnim osmjehom. 

Približava se kraj studija. Godine 1920., nakon gotovo 
tri godine službe, Erminio dobija konačni otpust iz vojske i 
može pripremati posljednje ispite iz medicine. Želja da 
završi studije i da se konačno posveti liječničkoj struci 
snažna je. Erminiju doista nije nedostajalo volje za učenjem 
i čitanjem udžbenika i djela o medicini. Pa ipak, ne može 
se ostati čitav život student i toga je Pampuri bio potpuno 
svjestan. I mi, nakon toliko godina studija, jedva čekamo 
da nađemo posao koji nas zadovoljava i smiruje. 

Za Erminija Filippa je došao trenutak da provede u djelo 
ono što je naučio na fakultetu. Liječničkim radom ostvario 
bi zadaću koju mu je Gospodin povjerio. Svojom bi strukom 
značajnije ostvario sjećanje na Krista, pravoga Boga i 
pravoga čovjeka. Pravoga čovjeka u tome što je potpuno 
doživljavao iskustvo rada, stojeći uz bok oca Josipa u 
tesarskoj radionici u Nazaretu sve do dobi od trideset godina. 

Radeći kao liječnik Rikard je mogao konačno posvjedočiti 
i ozdraviteljsku misiju Kristovu. Krista kao iscjelitelja tijela 
- dovoljno se sjetiti slijepaca, bogalja i gubavaca - ali i duša. 


U snažnim i dirljivim pismima sestri Longini, Rikard 
izražava svu svoju volju i nadu da ubrzo počne raditi. Nije 
žudio za slavom i obilnom zaradom. Rikard je htio početi s 
poslom liječnika kako bi što posvećenije služio Bogu. Zbog 
te svrhe i zbog tog osjetljivog puta molio je zaštitu i molitve 
od sestre: 

“A ti, predraga sestro, koja me se s toliko ljubavi sjećaš, 
ove godine koja treba biti posljednja godina mojih studija 
i prva godina moga profesionalnog života, moli mnogo, 
kako bih skupio dovoljno snage iz naše Vjere, tako lijepe i 
tako svete, te da mogu konačno izaći iz života praznih želja 
i pustih težnji, i početi nov život uistinu plodan djelima što 
će me, dajući Bogu zasluženu hvalu i slavu, učiniti 
zadovoljnijim i sretnijim u vedrom miru Njegovog svetog 
prijateljstva .” 

Student medicine Erminio Filippo Pampuri diplomirao 
je 6. srpnja 1921. s temom “Određivanje arterijskog pritiska 
novim tlakomjerom”. Ocjene su najbolje moguće. Premda 
je Rikard bio skroman dječak, koji nije volio isticati svoje 
vrline, drage je volje prihvatio savjet starješine u 
Canepanovi, koji mu je preporučio da organizira lijepu 
proslavu povodom svoje diplome. To je bila prilika da 
zahvali Bogu na postignutom cilju i stričevima na 
požrtvovnoj podršci. 

Proslava je postala trenutkom kada su mladiću bili 
upućeni najdublji izrazi poštovanja kao i da mu se naznače 
sadržaji misije koja ga očekuje. Paolo Sevezi, starješina 
franjevaca u Canepanovi obraća se Erminiju i gostima 
sljedećim riječima: “Koju će misiju slijediti novi doktor? 
Moraju osjetiti već u svome duhu. On zna koja je uzvišena 
misija sačuvana za katoličkog liječnika, koji ima svećeničku 
misiju koju mora ispuniti u viđenju Krista liječnika. Hoće 
li Erminijeva misija biti samo to? Nadam se da će biti i 
jedna i druga po volji Božjoj i njegovu nadahnuću.” 

Rikard će ispuniti obje misije s oduševljenjem i iskrenim 
duhom služenja. 

Da će postati izvrstan liječnik jamče nam i neki 
sveučilišni profesori. Premda je ozračje na fakultetu bilo 
duboko protukatoličko, neki su nas profesori snabdjeli f 

laskavim sudom o novo diplomiranom. Kao što su kolege | 

sa studija, tako su i “učitelji” ostali iznenađeni marljivošću I 

i dobrotom duše mladoga Pampurija. Uvjeravali su da će 
postati izvrstan liječnik visoke stručne mjerodavnosti i 
obdaren ogromnom čovječnošću. Profesor Morelli, njegov 
docent tijekom internata pri Institutu za patološku medicinu 
sjeća ga se ovako: “Učeni mladić, vrlo marljiv, oduševljen 
studijem o bolestima, ali i svim sredstvima laboratorijskih 
ispitivanja koja služe za točnu procjenu bolesti. Visoke 
ocjene na diplomskom ispitu potvrđuju Pampurijevu 
liječničku vrijednost. Vjerujem da mogu ustvrditi kako će 
biti izvrstan liječnik.” 

Morelli je bio dalekovidan. Rikard je želio biti izvrstan 
liječnik, ali više od svega htio je ovo novo razdoblje života 
proživjeti sa srećom o kojoj je govorio sestri Longini. Bez 
radosti koju Bog ulijeva, svaki zanat ubrzo postaje 
jednoličan. Samo se čeka kraj dana i 27. svakog mjeseca 
sjeda plaća na račun u banci. Erminiju to nije bilo dovoljno. 

I naše nam srce govori da takva vrsta života nije tako 
zadovoljavajuća. Zadovoljivši se samo korisnim poslom 
ubrzo se potroši “veliki ideal” za kojeg smo stvoreni. 


Život liječnika 

Nakon diplome Erminio mora započeti s liječničkim 
poslom. Gospodin od njega traži da oplodi godine provedene 
na studiju. Vjerski poziv koji je izronio već odmalena i 
ponovo mu se javio u dobi od 15 godina, sada je ostavljen 
po strani (i sestra Longina ga je od toga odgovarala zbog 
zdravlja). Poziv važniji od ljudskih života bilo laika bilo 
svećenika, nose li redovnička odijela ili bijele košulje, uvijek 
je onaj da se vrši volja Božja. O tome Erminio nije imao 
sumnji. Bilo je jasno daje Krist njemu htio dobro, premda 
se u izvjesnim trenucima osjećao sklonijim svećeničkom 
putu nego onom liječničkom. 

Gianni Mereghetti, u svome Pismu svetome Rikardu 
ovako opisuje potpuno Rikardovo povjerenje u Božji naum, 
osobito u onim trenucima u kojima je trebao odlučno 
izabrati: “Tvoja sigurnost u Krista, u njegovu ljubav prema 
bližnjemu, počivala je potpuno u Njemu, ne u tebi i to te 
oslobađalo u suočavanju sa životnim okolnostima: tamo 
gdje si bio ti bio je On s tobom i označavao tvoje korake... 
i što si više puštao da ih On označava, više si stvarno ti sam 
bio svet. Tako živjeti za tebe je bila sreća, jer On i samo On 
zna na potpun i zadovoljavajući način odgovoriti na potrebe 
ljudskoga srca. Stoga je ljudski prepustiti se Kristu jer u 
Njemu je sreća, ostvarenje koje se ljudski može samo 
poželjeti.” 

Medicina nije bila izlaz: bila je put ispunjenja njegovih 
zahtjeva za srećom. U tom trenutku njegova se sreća 
sastojala upravo u izvršavanju Božjega nauma na njemu 
kao općinskom liječniku. Erminio je znao da će se putem 

te dužnosti moći ostvariti, proslaviti Gospodina i još više 
približiti Bogu svoju dušu i duše njegovih bolesnika. t 

Rikard je uvijek i samo mislio na Boga, ali je mislio 
glavom čvrsto odanom zadacima koje je zemaljski život 
studenta, a kasnije liječnika, od njega zahtijevao. Evo kako ? 
nekoliko godina kasnije Rikard objašnjava sestri što njemu 
znači stalno misliti na Gospodina. To nije povjeravanje 
života nekome drugome bez odgovornosti. To je, naprotiv, 
sigurnost da povjeravajući se Njemu, trsu, život postaje 
snažniji i bitniji. 

“Misliti uvijek samo na Gospodina prepuštajući Njemu 
da misli za nas, to je velika pouka koju nam pružaju Sveci 
svih stoljeća... velika i jednostavna pouka koju su oni izvukli 
iz svetog Evanđelja: što vrijedi trsu da živi s obiljem 
plodova? Ničemu drugome nego da ostane povezan s lozom, 
vrelom života i plodova. Ali nažalost, koliko se puta ne 
sjetimo te temeljne istine i pred pravom mudrošću sinova 
svjetla dajemo prednost onoj lažnoj sinova tmine: po svaku 
cijenu želimo spasiti svoj život, a negirajući Gospodina koji 
je njegov jedini izvor, gubimo ga. Želimo spasiti i obraniti 
svoju čast, a gubimo ju. To je vječno ostvarenje obećanja 
Kristova: “Tko nađe život svoj, izgubit će ga, a tko izgubi 
svoj život poradi mene, naći će ga“ (Mt 10,39) 

To što je postao liječnikom ne poništava želje 
Erminijevog srca. Činjenica da ne kreće odmah 
redovničkom stazom nije ga sprečavala da živi lijepim 
životom punim djela posvećenih Kristu. Naprotiv. 

Na neki je način Erminio Pampuri već odgovorio na 
svoj redovnički poziv. U ožujku 1921. par mjeseci prije 
diplome, Erminio postaje franjevački tercijarij, s imenom 
brat Antonio. To je bio jedini način da sudjeluje u životu 
velikog redovničkog reda zadržavajući položaj laika. 


Život liječnika počinje stažiranjem kod strica Carla, a 
nakon toga Erminio dobiva mjesto na zamjeni u općini 
Vemate, naselju poljoprivrednika u milanskoj nizini. 

Mladi diplomant pobjeđuje na sljedećem općinskom 
natječaju za mjesto, ali drugi liječnik, kojeg je preporučio 
načelnik općine Vemate, preotima mu ga. Tako je Erminiju 
dodijeljena općina Morimondo, kraj u kome se nalazi stari 
čuveni samostan redovnika cistercita. Općina je bila doista 
velika, raštrkana između zaselaka i kuća nastanjenih 
pretežno siromašnim seljacima. Od jednog do drugog 
zaselka njegove općine bilo je i po deset kilometara 
i udaljenosti, po putevima koji doista nisu bili u dobrom 
stanju, a često su bili i neprohodni zbog blata. Uistinu se 
nije radilo o pogodnim uvjerima za doktora, čije je krhko 
tjelesno stanje stalno bilo ugroženo znakovima upale plućne 
maramice koju je navukao u Velikom ratu. 

Kuća u Morimondi u kojoj stanuje sa sestrom Ritom, 
bila je smještena baš u jednom od dvorišta koji su graničili 
s velikim samostanom. U to doba, u svakome mjestu su 
najpoznatiji i najutjecajniji ljudi bili načelnik, župnik i 
liječnik. Erminio je imao idealan položaj da sve iskoristi za 
vlastiti probitak, da si priskrbi malu dozu slave i glasovitosti, 
kao što su to često radili liječnici koji su mu prethodili. 

Ljudi su od samog početka osjećali da je Pampuri bio 
drukčiji od ostalih liječnika. Prije svega, odlazio je 
svakodnevno u crkvu, što nikako nije nevažno kad se sjetimo 
da su mnogi tadašnji liječnici bili ateisti i protucrkveno 
raspoloženi. Drugo, ubrzo su primijetili da Pampuri nije 
živio svoju vjeru samo unutar zidova velike crkve u 
Morimondu. Njegov kršćanski bitak prožimao je čitav 
njegov život, od trke do uzglavlja bolesnika do brižne pažnje 
za mladež Katoličke akcije. 


40 


41 




Erminio Pampuri ostao je šest godina u Morimondu, 

do proljeća 1927. Tijekom tih godina mještani su se, od 
djece do najstarijih ljudi, osjećajno vezali za doktora. 
Erminio je bio jednostavna osoba koja je govorila s 
naglaskom i razumljivim rječnikom. Napokon, mislili su 
njegovi suseljani, jedan od nas, jedan koji živi u narodu, 
među narodom, koji svoju struku živi kao poziv a ne kao 
priliku da samo zaradi novac! 

U Pampurijevu radnom danu izmjenjivali su se ritmovi 
i redovni običaji. Nećak Alessandro, Ferdinandov sin i čest 
stričev gost tijekom ljetnih mjeseci, točno ga se sjeća. 
Ustajao se oko sedam, šest i trideset tijekom ljeta. Odmah 
je potom Erminio odlazio na svetu misu i u devet počinjao 
obilaziti bolesnike u općini (kočijom zimi i biciklom ljeti). 
Posjete su završavale u dvanaest sati, a ručak, kojeg je 
pripremala sestra Margherita, obavljao je između dvanaest 
i trideset i trinaest. Prije kratkog podnevnog odmora čitao 
je “Osservatore Romano”. Oko sredine popodneva krenuo 
bi u obilazak kućica u Morimondu i vraćao se za večeru u 
devetnaest sati. Kada ih je ugošćavao tijekom ljeta, nakon 
što bi pojeo, obično bi s nećacima Alessandrom i 
Giovannijem igrao dame ili mlina. Zajedno s njima i sestrom 
nakon toga su molili krunicu. Prije spavanja posvećivao je 
jedan sat usavršavanju u struci i učenju. Ponekad, kada je 
prisustvovao sastancima Katoličke akcije i probama 
glazbenih grupa, njegov se dan završavao između dvadeset 
i dva i dvadeset i tri sata. 

Dosadan i jednoličan život? Na prvi pogled, osobito 
nama mladima koji smo se toliko naučili na neprestano nova 
iskustva, moglo bi se tako učiniti. Naprotiv, život liječnika 
u Morimondi bio je sve samo ne dosadan i jednoličan. Nije 
bilo dosadne svakodnevice jer je Rikard uvijek molio 
Gospodina da svaku i najmanju stvar čini s velikom 
ljubavlju. 


Ako smo iskreni u srcu, ono što s ljubavlju učinimo 
uvijek je puno ljupkosti, nove i neočekivane dražesti. Na 
kraju krajeva, kada smo zaljubljeni u neku djevojku, svako 
malo djelo, ma koliko obično ili beskorisno bilo, poprima 
iznenađujuću ljepotu. Na isti način, kada opažamo da naš 
studij ili posao, na prvi pogled tako mehanički i rutinski, 
imaju neku veću korist, začudimo se i za trenutak se na 
svoje dužnosti vraćamo s obnovljenom radošću. Kako bismo 
i mi mladi htjeli imati začuđenost nekih mladića s 
poteškoćama koji rade u vareskim poduzećima! Zapanjuju 
te kada ti kažu da su vijci koje onako ropski nižu, neophodni 
za rad onih hladnjaka u kojima se drži Coca Cola koju oni 
toliko vole! 

Kako bismo i mi mladi htjeli biti poput sveca iz 
Trivolzija, kadri ljubiti svoju struku koja se stalno ponavlja 
ili stranice naših beskrajnih sveučilišnih udžbenika. 

Stanovnici i župnik u Morimondi ubrzo su primijetili 
da je mladi doktor bio zaljubljen u život, u svoje zvanje, a 
osobito u Krista. Bolesnici nisu bili predmeti, osobe koje 
treba posjetiti s potpunom hladnoćom i odmakom. 
Erminijevi pacijenti bili su iznad svega osobe, s njihovim 
tjeskobama, s brigama onih koji su siromašni i jedva 
uspijevaju platiti račun pekaru. 

U radu je bio zadivljujuće brižljiv. Ni na koji se način 
nije štedio iako su tragovi upale plućne maramice pojačavali 
njegovu neotpornost. U svakoje doba odlazio u svako seoce, 
makar samo da bi izvadio zub. Misliti na Gospodina i služiti 
mu, za Erminija je značilo prije svega tražiti lik Isusov među 
njegovim bolesnicima. "Moli" napisao je u pismu od 5. rujna 
1923. sestri Longini “ kako me oholost, sebičnost ili svaka 
zla strast ne bi sprečavale da uvijek u svojim bolesnicima 
vidim Isusa, Njega iscjelitelja, Njega tješitelja, Isusa koji 
je patio kako bi okajao moje grijehe, za njegovu vječnu 
ljubav za mene." 



Najsiromašnijim je seljacima on sam plaćao lijekove. 
Ponekad se pobrinuo on sam izravno ili putem prijatelja da 
nekome podmiri račun kod pekara. Gospođa Gina iz 
Torrina, 84 godine koje odlično nosi i s još vrlo dobrim 
pamćenjem (dok joj govorim pokazuje mi na bradi ožiljke 
od igle koje je ostavio doktor), radosno se prisjeća da je, 
kad je ulazio u kuću kako bi liječio nekog iz obitelji često 
ostavljao novaca za lijekove ispod jastuka ili ispod neke 
posude. 

Njegovi su mu bolesnici bili zahvalni na pozornosti 
kojom im se obraćao. Jedna žena iz Morimonde ovako ga 
opisuje: “Nema više takvih kao što je doktor Pampuri, nema 
ih više: dobri da, vrijedni isto da... Ali on je imao nešto što 
se ne može iskazati. Da ste ga vidjeli kako je jurio na naš 
poziv, makar na biciklu, ako je ikako mogao, ali često i 
pješice i to trčeći. A kako nas je posjećivao, pitao, eto, nitko 
ne zna reći na koji nas je način liječio, kako nam je pomagao. 
Nikada nas nije napuštao, znate? Imao je uvijek poneku 
dirljivu riječ. Koja je to bila riječ, više ne znamo, ne sjećamo 
se, tada nismo ni dobro razumjeli koja je to bila riječ ni 
shvaćali, znate? Nije bila stvar u samoj riječi, bio je to ton 
glasa, toplina riječi, razumijete? Izgledalo je da kad on 
govori kao da u nas ulazi neka igla što žari, ali nam ne 
može nauditi, naprotiv, činila nam je osobito dobro...” 

Ovaj je drugi slučaj još znakovitiji za ljubav koju su 
ljudi prema njemu osjećali. Jedna starija gospođa kojoj je 
Pampuri prepisao neki poseban šampon za liječenje otekline 
na glavi, htjela mu je platiti s dva kupusa. To je bilo najviše 
što mu je mogla dati, ali je to bio prije svega znak zahvalnosti 
onome tko je svakodnevno dolazio u njenu kuću i obavljao 
one kupke što se njena rodbina nije usuđivala. 

Nije se isticao samo po čovječnosti. Pampuri je bio vrlo 
mjerodavan i nije gubio prilike da prouči nove pronalaske 


u medicini. Po svojoj velikoj znanstvenoj pripravljenosti i 
I po svome “izvornome” načinu praćenja pacijenata, često 

se događalo da izazove antipatije u kolega. Ono što mu 
i nikako nisu mogli oprostiti bila je njegova potpuna 

l posvećenost bolesnicima i Gospodinu. Njima je izgledalo 

| kao da gotovo želi zamijeniti Vječnoga Oca. 

Jednoga je dana općinski liječnik iz Besate došao u 
posjetu Morimondi. Pitao je gdje je doktor Pampuri i dobio 
odgovor da je vani u posjeti bolesnicima. Obraćajući se 
sestri Margheriti kaže joj: “Došao sam ga upoznati i reći 
mu da mi liječnici nismo Vječni Oci. Tko se mora roditi 
neka se rodi, tko mora umrijeti neka umre. Ne treba stoga 
toliko posjećivati bolesnika. Kad bismo slušali sve 
' bolesnike, puknuli bismo.” Margherita je sve to prenijela 
Ermiriiju. Njegove se usne otvore u blag osmjeh i on 
uskliknu: “Taj je napola lud!” Ništa nije moglo odvratiti 
Erminija od vršenja svog zanimanja s potpunom ljubavlju. 
Nije uspio ni liječnik iz Besate. Bolje sreće nije bio ni stric 
Carlo. Više mu je puta savjetovao da oni bolesnici koji mogu 
hodati dolaze u ambulantu. Ali on, ne želeći da siromašan 
seljak gubi dragocjenih pola dana, radije je sam odlazio u 
kuće svojih bolesnika. S druge strane, doista je volio svoj 
posao. Nije ga doživljavao kao teret, a nije ni osjećao muku 
ili štetne posljedice. Tako je, s ironijom i jednostavnošću 
pisao sestri Longini: “ Da nije profesionalne odgovornosti, 
morao bih ispovijediti da mi moj posao sve više sliči na 
zabavu. Pomisli doista, zar se ne bi mogao, fizički, nazvati 
mirnom dnevnom šetnjom lijepim osjenčanim putevima i 
ugodnim stazama, usred vedrog zelenila stabala i livada, 
između šuma s najdražesnijim šarenim cvijećem! Kako sve 
to podsjeća na neograničenu, beskrajnu dobrotu Stvoritelja 
koji je tako velikodušno i rasipno razasuo toliku ljepotu 
nama za ugodu, zabavu i pouku." 

Kada neki posao volimo i on nas oduševljava, teško je, 
ako ne i nemoguće, da nas nešto ili netko zaustavi. Umor, 
trud i bolest dolaze u drugi plan ako vidimo da u onome što 
radimo nalazimo sreću, svoje ispunjenje. 

To se događalo Rikardu. Radost kojom je doživljavao 
svoj posao bila je kadra pobijediti prepreke koje mu je 
postavljala priroda. Na prvome mjestu bio je Gospodin 
kojeg je htio služiti liječeći svoje bolesnike. Kao što kaže u 
jednome pismu od 24. siječnja 1926., najdražoj Longini 
zabrinutoj da bi pretjerano Erminijevo pregalaštvo u 
liječenju bolesnika moglo nauditi njegovu zdravlju: “Što 
se mene tiče, nikada nisam bio tako dobrog zdravlja kao 
sada (samo me boli da se nije na isti način poboljšalo 
duhovno zdravlje). Imajući u vidu malen broj bolesnika 
moja služba nije uistinu teška, a ni putevi u mojoj općini ne 
predstavljaju onakvu opasnost kakvu ti zamišljaš u svojoj 
velikoj brizi uveličavajući poneku laganu smetnju: mostom 
o kojem govoriš ne prolazim gotovo nikada, a kada 
prolazim, idem pješice, vodeći bicikl u rukama, tako da od 
opasnosti doista ne ostaje ništa.” 

Rikardova plaća, oko sedam do osam tisuća lira, vrlo 
dobar iznos za to doba, potrošila bi se često prije kraja 
mjeseca. Između pomoći svojim bolesnicima i brojnih 
naloga za isplatu i poštanskih uputnica koje je slao 
misionarskim ustanovama i ostalim katoličkim tijelima, 
Erminijevi su novci izlazili iz njegove kuće istom brzinom 
kojom su i došli. Često je onako simpatično i raspoloženo 
ponavljao da mu nikada nisu nedostajali, da je najbolja 
banka, ona s najvišim kamatama bila banka koju vodi Bog. 

Bio je umjeren u jelu i odijevanju, ali nikada zapušten. 
Samo je vremenom izgleda poslušao stričeve savjete, 
počevši stavljati na stranu ponešto od plaće za sestru 
Margheritu (u stvari, doktorovi su novci i dalje odlazili na 


misije i na siromahe u Morimondi i Fallavecchji). Brašno, 
riža, tijesto i vino koje mu je stric poklanjao kada je dolazio 
u Torrino, završavalo je kod siromaha u njegovoj općini. 
Opravdavao se stricu Carlu govoreći da njemu i Margheriti 
ne nedostaje ničega za prehranu. Nisu postojali samo njegov 
rad i njegovi pacijenti. Služba Gospodinu nastavljala se u 
župi, na osobit način s mladima. Za župnika, žestokog don 
Alesina, općinski liječnik bio je od ogromne pomoći. S 
Pampurijem se ponovo rodio župni misionarski odbor. Kroz 
nekoliko godina, zahvaljujući njegovom trudu, donacije za 
misije stalno su rasle, prelazeći sa 90 lira na znatan iznos 
za ono vrijeme od 1500 lira. 

Kao što je darivao sebe kao doktor, na isti način Erminio 
se nije štedio ni u župnome životu. Za njega se te dvije 
stvari nisu odvajale. Kršćansko je iskustvo cjelovito, ne 
dopušta podjele. Njemu je bilo nezamislivo da bude hladan 
i ravnodušan s pacijentima, a pun pozornosti i ljudske 
topline s mladićima iz Morimonde. 

Kršćanska radost zarazi čitav život i malo je mjesto u 
dolini ubrzo pregaženo tom radošću koju je donosio doktor. 

S nekolicinom mladeži u Morimondi Erminio 
utemeljuje Krug katoličke akcije “Pio X” i ubrzo postaje 
njihov pokretač i karizmatski vođa. Fašistima se nije svidjela 
obnovljena katolička prisutnost i nastojali su ih spriječiti 
na sve načine. I oni bi vrlo rado htjeli biti u stanju okupiti 
toliko puno mladeži! 

Pampuri i njegovi mladi, ne potičući pobune, ali 
tvrdoglavo svjedočeći svoju vjeru, ne popuštaju i nastavljaju 
svoje djelo. Duše nas mladih stvorene su za bitku, za borbu, 
osobito kada treba braniti nešto što nam je jako drago. 

Djelatnost kruga obilježena je kulturnim i vjerskim 
susretima, ali i trenucima pravedne i zaslužene razonode, 
kao što su čitanje i šetnje na svježem zraku. I u Morimondi 

Pampuri se ne predstavlja pod etiketom bogomoljca starog 
kova. Onaj tko stalno misli samo na Gospodina nije, kao 
što to mnogi vjeruju, osobito mladi - mračna i dosadna 
osoba. Ljepota vjere izlazi na vidjelo kako u trenucima 
radosti i bezbrižnosti tako i u ozbiljnim i odgovornim 
trenucima života. Kršćanstvo je Pampuriju darovalo posve 
osobit ukus u životu kako u razonodi tako u promišljanju. 

Erminio, mladić među mladeži, nije govorio učenim i 
bezličnim rječnikom Bio je jasan i jednostavan, imao je 
strast i oduševljenje svojstvene onome tko govori iz srca. 
Luigi Repossi, član Katoličke akcije u Morimondi, čuva tu 
uspomenu na Pampurija: “Bio je kadar govoriti nam o Bogu, 
a ne učiniti ga teškim, naprotiv, potaknuo je u nama 
nepoznato zanimanje za te stvari... Da budem iskren, neke 
biskupove propovijedi bile su me umarale, ali Pampurija 
bih uvijek rado satima slušao, nalazio je drukčije riječi...” 

U jednom svjedočanstvu brat Ferdinand izjavljuje da 
kada nije bilo župnika, Erminio ga je mijenjao, u onome 
što je kao laik mogao prema mladićima: “On, mladi liječnik, 
brinuo se za mlade koje je izgradio i pridobio.” 

Sestru je Mariju Longini, s kojom je sačuvao izuzetno 
snažan odnos, uvijek molio da moli za njegovu mladež iz 
Katoličke akcije: “ Molim te i jednu molitvu za predragu 
mladež iz naše župe kako bi se i u njihovim srcima nastanilo 
kraljevstvo Božanskoga Djeteta koje nam već primjerom 
svoga rođenja pokazuje svoju ljubav prema siromasima, 
bijednima, razbaštinjenima ove zemlje. On koji je došao 
evangelizirati siromahe kojima je na osobit način obećao 
svoje kraljevstvo nebesko, neka ne dopusti da pokleknu pod 
teškim jarmom oca laži, već da blistavim istinama vjere 
mogu zauvijek postići pravu slobodu ( “veritas liberavit vos” 
rekao je Isus) te s punim, postojanim uzdanjem u beskrajnu 
dobrotu i milosrdnu providnost Oca Nebeskoga mogu 


zauvijek uživati u onome miru kojeg su anđeli naviještali 
prije svega dobrim, jednostavnim i skromnim pastirima." 

Mladež i siromasi. Njih je Rikard najviše ljubio. Svim 
je ljudima, ali osobito njima želio slobodu, pravu slobodu. 
Slobodu koja se podudara s priznanjem istine Kristu: “Istina 
će vas osloboditi”. 

Nas mlade zanima sloboda. Itekako zanima! Stalno nam 
ponavljaju daje to najvažnija vrijednost, ali završavaju tako 
što nam predlažu uzore koji ju poništavaju. Sloboda tada 
postaje da se radi što se hoće, ne vodeći računa o drugima. 
Zgodno, površno, na prvi pogled moderno i 
antikonformističko rješenje. Nepoštivanje osobe ili prekid 
života pod srcem smatrao se činom slobode. Pravu slobodu, 
koja je puno ostvarenje ideala za koji smo stvoreni, koja 
znači voditi računa o našoj ljudskoj naravi i potpunom 
dostojanstvu u kojem moramo uživati od začeća do smrti, 
gotovo više nitko ne propovijeda. Rikard je imao hrabrosti 
govoriti o njoj. I mladi su ga slušali, kao što ga slušamo mi 
sada i primjećujemo daje ono što snažnije osjećamo upravo 
sloboda koja našoj čovječnosti i našoj odgovornosti daje 
vrijednost. 

Erminio je ljubio slobodu i to je dokazivao djelima. Nije 
se ograničavao na govore i riječi. Nije bio jedan od onih 
suvremenih proroka koji sjedne strane uzdižu slobodu, dok 
s druge strane nastavljaju s tiranskim režimima i niječu 
najosnovnija prava čovjeka. S teškim se zadatkom morala 
suočiti Katolička akcija u Morimondi. Tu su bili fašisti, 
tako zavidni na doktora i na njegov utjecaj na mlade da su 
iznad njegove kuće organizirali plesnu dvoranu tako da on 
nije mogao spavati. Bio je to znak upozorenja, ali Pampuri 
se nije obeshrabrio. Nastavljao je sa svojim nastojanjima 
među mladeži, a istovremeno je nastojao izgladiti česte 
svađe koje su sukobljavale oštrog don Alesinu i lokalne 
vlasti. 


48 


49 




Je li možda bio mlak prema Musolinijevu režimu? 
Naprotiv! Iako nije bio oduševljen politikom Pampuri je 
imao jasne ideje o tome. “Osservatore Romano” i “Civilta 
cattolica”, novine na koje je bio pretplaćen, pomagale su 
mu da oblikuje jasan sud. Svoje se slobode, jasno, nije htio 
odreći. Kako je mogao s mladima razgovarati o slobodi, a 
ne boriti se za nju u stvarnome životu? Mladići ne vole 
apstraktne formule, lijepe riječi. Ni Pampuri ih nije volio. ; 
Tako je, s istom hrabrošću pokazanom u Caporettu, poderao | 

iskaznicu Nacionalnog sindikata liječnika fašista. \ 

Pismo nam je stiglo u cijelosti. Pampurijevi dokazi su 6 
sjajni i jasno potvrđuju njegovu želju da živi slobodno: “ Dao l 

sam ostavku u Nacionalnom sindikatu fašista jer nisam [ 
mogao prihvatiti posljednji stavak petoga članka statuta u | 
kojem kaže da članovi Nacionalnog sindikata općinskih : 
liječnika mogu biti liječnici koji ne pripadaju strankama 
protunacionalnih obilježja (sve do ovdje je dobro), to jest, 
koje su oprečne direktivama politike fašizma. Budući da se 
ostale stranke razlikuju od fašističke stranke utoliko što su 
oprečni barem u nekoj njenoj političkoj direktivi inače bi 
se pomiješale sa samom fašističkom strankom, iz takvog 
poistovjećivanja domoljublja sa fašizmom proizlazi da \ 
Nacionalnom fašističkom sindikatu općinskih liječnika \ 
mogu pripadati samo oni općinski liječnici koji pristaju uz 
fašističku stranku ili su barem ravnodušni prema bilo kojoj 
drugoj stranci. Budući da današnji fašizam ne može 
svojatati monopol nad domoljubljem, kao što nije mogao 
dojučerašnji vladajući liberalizam, držim da je moguće biti 
domoljub boreći se i u drugoj stranci koja bolje odgovara 
mojim ćudorednim i političkim načelima te ne želeći se zbog 
bilo kojeg materijalnog interesa odreći moje slobode, držao 
sam potrebnim prezentirati moju ostavku Nacionalnom 
fašističkom sindikatu općinskih liječnika, što sada iznova 
potvrđujem .” 


S mladićima iz Kruga San Pio X osniva i glazbeni 
sastav. Zahvaljujući njegovom susretljivom i ljubaznom 
pristupu uspijeva uvjeriti najamnike u Morimondi da daruju 
nešto novaca kako bi mogli nabaviti glazbala. Nitko se nije 
usudio reći ne na molbe doktora, toliko je bilo poštovanje i 
ljubav prema njemu. Naravno novaca nikada nije bilo dosta 
te je tada sami Pampuri nadomještao - trajnu - razliku. 

Vježbe solfeđa držao je glazbeni stručnjak don Alesina. 
Probe su odmah dale dobre rezultate i sastav je često bio 
pozivan da održi koncerte u okolnim župama. 

S mladima iz Kruga i sastava Pampuri je provodio 
mnogo vremena. Večeri su prolazile radosno, a doktoru je 
bilo drago razgovarati s mladićima. Razgovori su bili toliko 
privlačni i zanimljivi da su se, sjećaju se neki, ponekad 
nastavljali i iza ponoći, pa su sami mladići upozoravali 
Pampurija daje već vrlo kasno. 

Mladi doktor Pampuri je jako ljubio svoje mladiće. Bilo 
mu je na srcu da dobiju kršćanski odgoj te da ljube svaki 
vid života kao dar od Boga. Za njega je bilo od temeljne 
važnosti da budu poučeni u molitvi i promišljanju. Stoga ih 
je svake godine vodio na skup duhovnih vježbi u Tregasio, 
u Brianzi, u vili Svetog Srca. On je sam plaćao putne 
troškove i troškove boravka. 

Svojim je mladićima govorio da su to bili dani ljepote i 
izuzetne važnosti. Ne sati zatočeništva, već prilika da se 
shvati koliko je neophodno ljubiti i moliti Boga da živimo 
ljepšim i sretnijim životom. 

Prijatelju Luigiju Tacchiniju, pomalo neodlučnom na 
prijedlog duhovnih vježbi Pampuri je napisao ove retke: 
“Predragi prijatelju, [...] nemoj se bojati da se radi o tri dana 
robije, naprotiv: uživat ćeš u tri dana tako novoga i tako 
lijepoga života, tako različitog i toliko boljeg od uobičajenog 
sivog životarenja koje vodimo sve dane, da ćeš pomisliti 

da živiš u nekom drugom, ljepšem svijetu. U samom će 
tebi porasti želja da ga promijeniš.” 

Kršćanska je Pampurijeva vjera htjela ocijeniti svaki 
događaj tog doba. Htio je ulaziti u rasprave o velikim 
temama s točnim dokazima. Vodio nas je prema zauzimanju 
jasnog stava, na temelju kojeg smo shvatili da kršćani znaju 
bolje rabiti razum i slobodu kad se radi o raspravama. 

Čitanje “Osservatore Romano” i “Civilta Cattolica” bilo 
mu je neophodno za oblikovanje kritičke svijesti. 
Prijateljima je uvijek preporučao dobar dnevnik, koristan 
za produbljivanje kršćanske vjere, ali još više za poticanje 
porabe razuma. 

Rasprava oko vjere i razuma uvijek je otvorena, sa često 
povišenim tonovima. Tako je bilo u Pampurijevo doba, tako 
je i sada. Koliko puta, osobito nas mlade, uče da između 
vjere i razuma ne može imati nikakve veze. Naprotiv, drži 
se da ispravna poraba razuma vodi do nijekanja istina vjere 
i izvlači se zaključak da kršćanin nikada ne može imati 
razuman stav prema bilo čemu. Kršćanin može biti potaknut 
samo ideološkom obranom dogme. Tko je među nama 
mladima kršćanin, snažno želi da njegovo vjersko iskustvo 
da vrijednost razumu. Još više mi mladi brinemo da nam 
naš razum dopusti da se zainteresiramo za sadašnja zbivanja 
u svijetu tako da iz toga izvučemo jasan sud. Ne bismo li 
htjeli imati prijatelje koji nas navode na porabu razuma na 
najbolji mogući način? Koji nam pomažu u donošenju 
ocjene o onome što vidimo u dnevnicima ili čitamo u 
člancima novina? 

Erminio je želio da njegovi prijatelji uvijek imaju prilike 
ocijeniti, prema razumu potaknutom vjerom, ono što se 
svakodnevno događa. Eto zašto, prilikom potvrde 
općinskome liječniku, Erminio dragom prijatelju Benedettu 
Secondiju daruje pretplatu na “Osservatore Romano”: 


“Dopusti da ti ovom radosnom prilikom darujem mali dar 
* pretplate za tekuću godinu na “Osservatore Romano ”. 

Novine su postale gotovo nasušna potreba ljudima danas, 
a o tome se raspravlja i razgovara, prečesto nažalost s 
l neznanjem, nemjerodavnošću pa i lošom vjerom i 

sektaštvom o najtežim temama javnoga i privatnoga života , 
zbog čega je katolicima neophodna pomoć nekog dnevnika 
koji, s najvećim jamstvom ćudoređa, stoji izvan i iznad onih 
nemarnih političkih oduševljenja koja su, ponekad i 
nesvjesno, sazdana od mržnje i borbi među braćom, te koji, 
s neprijepornom intelektualnom i duhovnom koristi zna 
opažati raznolike manifestacije javnoga života s mirnom 
objektivnošću u svjetlu zdravog razuma i još bolje u 
blistavom svjetlu vjere.'” 

Pampuri to smatra poklonom male vrijednosti kojeg je 
; međutim darovao zato jer se brinuo za sreću prijatelja. Htio 

je da, putem čitanja novina, dođe do “ viđenja i postignuća 
(putem pravde, a osobito ljubavi) najvišeg cilja našega 
života, a to je Slava Božja i naša vječna sreća” 

Tema za razgovor s prijateljima bila je prije svega odnos 
između znanosti i vjere. Za većinu znanstvenika tog 
vremena vjera je predmet ismijavanja. Predstavljala je 
prepreku napretku medicine i znanosti. Stvari Srednjega 
vijeka. I danas ima toliko ljudi iz znanosti koji nam predlažu 
- ili često nameću - to viđenje. S istom hrabrošću i 
prosvjetljenošću suda s kojom je u školi branio katoličku 
vjeru, na isti način liječnik se borio da znanost, zahvaljujući 
doprinosu vjere, daje vrijednost bogatstvima čovjeka i 
prirode. Priroda i čovjek bili su plod stvaranja. Ispravno 
upotrijebljen razum, otvoren Otajstvu, dosegao bi takav 
zaključak. Kao što su ga dosegli mnogi znanstvenici, od 
Nevvtona do Pasteura. 

Erminio izlaže svoja razmatranja prijatelju podvojenom 
vezom između znanosti i vjere, u kušnji da napusti vjeru 

koja prividno nije u stanju odgovoriti pitanjima znanosti. 
Tko zna kolikima od nas, osobito ako smo studenti prirodnih 
znanosti ili istraživačima bilja, ove Pampurijeve riječi zvuče 
izuzetno suvremeno i pobuđuju velika pitanja: “Predragi 
prijatelju,... možemo reći da Boga nema... ali zapravo je 
svaki trenutak našega života u njegovim rukama. Ona 
zemaljska dobra, ona stvorenja koja obožavamo umjesto 
Boga, Stvoritelja, isto su u njegovim rukama. U njegovim 
su rukama one mudrosti, oni darovi zbog kojih se oholimo, 
i kojima se, umjesto da Njega hvalimo i zahvaljujemo, 
služimo kako bismo se borili protiv Njega. Možemo se 
obmanjivati i opravdavati neispravno ponašanje tvrdeći da 
nas znanost, sa svojim pronalascima, sa svojim napretkom 
vodi daleko od Boga i čini ga nepotrebnim, dokazuje nam 
da ne postoji, ali na dan suda, koliko pravih i velikih 
znanstvenika: Nevvton, Pasteur, Volta, itd. čiji je broj malen 
samo našem razumu koji ih u svome krajnjem neznanju ne 
poznaje (a nemalo njih bili su veliki anatomi i liječnici), 
koji, imajući taštinom i ohološću nepokvareno srce i razum, 
nisu našli nikakvu suprotnost između znanosti i vjere. 
Naprotiv, što su se više udubljivali u spoznavanje skrovitih 
tajni prirode, više su u tome vidjeli sjajniju obranu vjere, a 
predivan sklad prirodnih zakona doveo ih je do toga da 
ljube i slave dobrotu i beskrajnu mudrost Stvoritelja. (Prije 
otkrića leće i dalekozora neki su se glupači smijali Svetom 
pismu kad govori o bezbroju zvijezda, dok su astronomi 
znali da ih nema više od 1011: kada je astronomija 
napredovala, pojavilo su bezbroj zvijezda iz Svetog pisma). 
Pasteur je, da bi obranio vjeru od optužaba materijalista 
koji su ne poznavajući porijeklo nekih životnih pojava, 
zastupali spontano generiranje, i time se koristili za 
nijekanje potrebe stvaranja i Boga, otkrio čudesan svijet 
mikroorganizama, počevši od kvasca i plijesni, dokazujući 


da suprotnosti između znanosti i vjere ovise samo o našem 
neznanju i o našoj pretpostavci ili zloj namjeri koje cvijetom 
znanosti smatraju jednostavne teorijej...]. Pogledaj teoriju 
evolucije, sada se nalazi u temelju svih studija, a još jučer 
je bila dogma vjere u našim dobrim ateističkim školama. 
Školama koje se održavaju od poreza što ga plaćaju obitelji 
i to velikim dijelom katoličke, kako bi tu izgubili naslijeđenu 
vjeru u zamjenu za štetnu znanost .” 

Kao i obično u njegovim riječima nema oholosti. Ni 
jednu istinu ne nameće silom. Naprotiv, oni reci prilika su 
za samog Pampurija da osnaži svoju vjeru: “Pišući tebi, 
htio sam i moju slabu vjeru usmjeriti na pravi put." Ovo 
nam svjedočanstvo može biti prilika za promišljanje o 
činjenici da kršćanstvo potiče znanstvena istraživanja te da 
istine vjere i i znanosti nisu u suprotnosti. 

A ljubav? Ukratko, zaručnica, žena s kojom će se 
oženiti. Je li Pampuri na to pomišljao? Za mlade je to 
odlučujući vid života, vrelo radosti ali i razočaranja. Kada 
mislimo na svoju sreću, često mislimo na djevojku koja 
nas ljubi, koja nas ljubi zbog onoga što jesmo, s kojom ćemo 
se jednoga dana oženiti. Međutim, naš pojam o ljubavi često 
se ograničava na čistom i jednostavnom zaljubljivanju. 
Ljubav se doživljava samo kao ljubav prema ženi ili 
muškarcu. Govoriti o ljubavi u obitelji, među prijateljima, 
prema poslu, studiju ili još više prema Kristu, ima čudan 
prizvuk. Sama ljubav prema ženi često se svodi na puki 
nagon i korist. Žena ili muškarac kao posjedovani predmeti, 
ne kao osobe koje ljubimo u njihovoj punini. Ne kao bića 
koja ljubimo kao lik u kojem se odražava velika ljubav 
Gospodinova prema našem životu. 

Ono što u dubini srca želimo, pa i ako se rijetko događa, 
jest ljubav prema djevojci koja je slika i prilika Božja. 
Potpuna, cjelovita ljubav koja se daruje a ne traži ništa 

zauzvrat. Ljubav spremna dati život za onoga ili onu u koju 
smo zaljubljeni. 



Trivolzio (Pavia). Rikardva rodna kuća, u građanskom životu 
Erminia Filippa Pampurija 

Erminio - prvi dolje desno - student gimnazije Liceo 
“Ugo Foscolo” u Paviji 


Erminio Pampuri za 
vrijeme pohađanja tečaja 
medicine i kirurgije pri 
Sveučilištu u Paviji 

Kuća - studio doktora Erminija Pampurija 



Općinski liječnik u 
Morimondi 

Brat Rikard sa bratskom zajednicom “Fratebenefratelli” 

Brat Rikard, slavljenik u rodnom kraju u Trivolziju 
nakon redovničkih zavjeta 



Sestra brata Rikarda, 
časna sestra Longina - 
u građanskom životu 
Maria - među Časnim 
sestrama franjevkama 
misionarkama u Egiptu 



Rim. Kanonizacija Fra 
Rikarda Pampurija 


Rim. Mnoštvo na 
Trgu sv. Petra na dan 
kada je fra Rikard 
proglašen svecem 

Župna crkva Santi Martin Comelio e Cipriano u Trivolziju (Pav ia ) 



Unutrašnjost župne crkve 
u Trivolziju 

Kovčeg s posmrtnim ostacima sv. Rikarda (župna crkva u Trivolziju) 

U svojim planovima Pampuri nije imao djevojke. Nije 
se osjećao pogodnim za ženidbu. Ali zbog toga nije da nije 
bio zaljubljen. Bio je zaljubljen u Gospodina i za Njega i za 
svoj narod sve je činio s velikom ljubavlju. 

Istinu govoreći, upravo dok je bio općinski liječnik u 
Morimondi, Erminio je dobio ženidbenu ponudu. Došla je 
do njega posredno, putem posredovanja Luigine Peretti, 
prijateljice koja je bila članica Katoličke akcije. Djevojka 
bi, prema nesmotreno izgovorenim riječima koje su pobjegle 
gospođi Peretti, morala biti kćer generalnog direktora 
bolnice “Cantu” u Abbiategrassu, kamo je Pampuri često 
odlazio u posjet svojim bolesnicima. Erminio je odbio 
ponudu vrlo ljubaznim i nježnim riječima: “Poštovana 
gospođice Peretti Luigina, od srca vam zahvaljujem na 
vašem činu velike dobrote [...]. Međutim, ne mogu prihvatiti 
vašu tako časnu i laskavu ponudu, budući da se ne osjećam 
pozvanim na ženidbeni položaj, odbijam konačno[...]. Zbog 
ovog mog odgovora se ona dobra mlada djevojka koju ste 
napomenuli ne smije žalostiti, jer ako Gospodin sve 
raspodjeljuje po broju, težini i veličini, po njegovoj najvećoj 
slavi, i za naše najveće dobro, ako ju Gospodin doista želi 
za ženidbeni poziv, poslat će joj dostojnog i svetog muža, 
kao što je poslao Sari sina svetog Tobije [...].” 

Pampurijev je poziv različit od ženidbe te tako svojom 
uobičajenom skromnošću i dobrotom duše objašnjava 
Perettijevoj kako ne može prihvatiti ponudu. Ali želi da 
Bog učini da ona djevojka upozna pravu osobu koja ju ljubi 
i za koju da se vjenča. Zaključujući pismo, ističe da ženidba 
nije obvezan put. Nije jedini put za ostvarenje sreće i 
ispunjenja čovjeka. Ako bi djevojka osjetila vjerski poziv, 
zbog toga njezin život ne bi smio biti manje lijep. 

Za Erminija je svaki poziv plemenit ako odgovara 
pozivu Božjemu. Erminio zna da nije pozvan na ženidbu. 

Zna, naprotiv, da je pozvan da ljubi i služi Gospodina na 
neki drugi način. 

Ženidba u svakom slučaju za njega ostaje vrlo važan 
sakrament, čija se važnost i u njegovom sadržaju i u njegovu 
značenju suviše često umanjuje. Za slične brige želi 
zainteresirati i prijatelja Benedatta Secondija u pismu iz 
Torrina od 30. ožujka 1924. Obraća mu se govoreći o 
ženidbi kao o “temeljnoj sastavini društva koja je sada 
zatrovana od samog osnivanja”. Strahovi i tjeskobe se ne 
iscrpljuju u toj kratkoj jezgrovitoj rečenici. Erminio je 
iskreno ožalošćen načinom na koji većina ljudi bira družicu: 
“Tražeći buduću ženu ljudi se brinu prije svega o tjelesnim 
i intelektualnim osobinama koje mogu poslužiti kao dobra 
pojava u društvu, dobro voditi kuću i upravljati kuhinjom, 
a -što se ostalog tiče zadovoljavaju se dobrim vanjskim 
vjerskim običajima, dalekim od one duboke i nepokolebljive 
Vjere koja je vrelo svake ljepše, plemenitije i junačke 
kreposti koja ženu čini pravim tješiteljskim anđelom obitelji 
u trenucima kušnje, žalosti i boli." 

Benedettu postavlja odlučujuća pitanja prije nego što 
se odluči na tako važan korak kao što je ženidba: “ Koliko 
ih pristupa ženidbi s onim vjerskim poštovanjem, onom 
čistoćom i svetošću osjećaja i težnji s kojima se mora primiti 
“Veliki sakrament”, kako ga definira Crkva? Koliki u onoj, 
koja bi trebala biti družica za čitav život, traže svetu 
zaručnicu koja ga zna ohrabriti, potaknuti, voditi primjerom 
čudesnih kreposti prema sve savršenijem ispunjenju uvijek 
velike - pa i onda kada može izgledati najbjednija - misije 
dobra, za koju je Bog odredio svakoga od nas u skladu sa 
sklonostima i primljenim milostima, za uvijek veće 
savršenstvo ćudoređa, prema sve žarkijoj ljubavi prema 
Bogu i prema bližnjemu? I tko danas, donoseći na svijet 
djecu, njih daje od samog rođenja kao prinos Bogu [...]? 

To nisu prazne fraze koje izlaze iz pera nekog moralista. 
Erminio nikoga ne želi osuđivati. To ne bi odgovaralo 
skromnoj i povučenoj naravi njegova značaja. Erminio to 
piše zbog drugog razloga. Potaknut je željom da do kraja 
podijeli prijateljstvo s Benedetom Secondijem. Uostalom, 
kako možemo govoriti o prijateljstvu ako prijatelju ne 
pomognemo u razmišljanju o tako važnom trenutku kao 
što je ženidba? U stvari, suviše se često zadovoljavamo 
polovičnim prijateljstvima, na zajedno provedene subotnje 
večeri u prolaznoj razonodi. Međutim, to nije ono što želimo 
u odnosu prema prijatelju. Želimo nešto više, čak i kad nas 
ta veća povezanost može dovesti do razilaženja u idejama i 
do prijepora. 

Pampuri objašnjava Benedettu da je pismo napisano 
jedino zbog izrazito prijateljskog osjećaja zbog kojeg želi 
“tvoju sreću kao sastavni dio moje.” 

Radost prijatelja naša je radost, kao što je i bol prijatelja 
naša bol. Pampuri je svjestan toga i preporuča i nama da se 
osvjedočimo u to. Prijateljstvo u kojem dijelimo lijepe 
trenutke, ali i one neugodne, ono je što najviše želimo. 
Prijateljstvo koje, kao u slučaju pisma Benedettu, govori o 
ženidbi i upozorava na opasnosti i pogreške. 

Erminijeve riječi mogu na prvi pogled izgledati 
neugodne. Nagonski biramo muškarca ili ženu života samo 
na temelju vanjskoga izgleda. Potaknuti smo samo ludom 
zaljubljenošću zbog koje gubimo svaki dodir sa stvarnošću. 
Pampuri ne kaže da nije lijepo zaljubiti se. On svome 
prijatelju želi mnogo više od prolazne zaljubljenosti. To 
želi i nama, zbog čega se i mi moramo zamisliti nad onim 
rečenicama. Žena koju ljubimo mora nas voditi, ističe 
Rikard, “ prema sve vatrenijoj ljubavi prema Bogu i 
bližnjemu .” 

Ljubav prema ženi mora nam pomoći da još više ljubimo 
svoj život, svoj studij, rad, svoga bližnjega, svoju obitelj, 
prijatelje. Prava ljubav, ljubav za ženu ili muškarca koja je 
odraz ljubavi za Krista u našem životu, ne može biti ništa 
drugo do ljubavi koja sve obavija. Ne skučena soba 
nastanjena dvjema romantičnim osobama koje ništa drugo 
ne vide, već prozor širom otvoren beskrajnom obzoru. 

Pampuri nam predlaže nešto krajnje veliko, beskrajno 
veće od naših uobičajenih zamisli. 

Takva ljubav, besplatna i nesebična, može nas uplašiti, 
može se sukobiti s onime što nam se svakodnevno pokazuje 
kao uzor života. Savjete svetog Rikarda možemo odbaciti, 
ali ono što naše srce želi, ono za čim doista žudi, jest ljubav 
prema djevojci ili mladiću koja bi bila kadra učiniti nas 
sposobnima da više ljubimo čitav život i Gospodina. 

Ulazak u red Fatebenefratelli (1927.-1930.) 

Pampurijev je poziv svakoga dana bio sve jasniji. 
Osjećao je daje pozvan postati redovnik. Izgledalo je da ga 
ništa ne može od toga odvratiti, pa ni činjenica da su 
prethodnih godina isusovci i franjevci odbili, zbog njegova 
slabog zdravlja, njegovu molbu za primanje u njihove 
redove. 

Odlučujući trenutak za njegov ulazak u redovnički život 
bio je susret s don Riccardom Berettom, kojeg je upoznao 
u proljeće 1923. Beretta je bio nadležni biskup pri 
Misionarskom uredu, a Pampuri je, u svojstvu župnog 
tajnika, morao često odlaziti u Milano. U kratko vrijeme 
njihovo je prijateljstvo raslo i učvrstilo se. 

Don Riccardo ga je oduševljenim riječima predstavio 
ocu Zaccariji Castellettiju, nadstojniku u Provinciji 
Lombardo Veneta reda Fetebenefratelli, bolničkog reda 
osnovanog kako bi se nastavilo djelo svetog Ivana od Boga. 
Nadstojnik reda Fatebenefratelli potražio je dodatne 
obavijesti o Erminiju. Kamo god se uputio, od biskupa u 
Paviji, monsignora Ballerinija, do stanovnika Torrina i 
Morimonde, svi su se jednodušno slagali u tome daje riječ 
o izvanrednom čovjeku u svoj njegovoj jednostavnosti. 

Unatoč zdravstvenim problemima mladog čovjeka, otac 
Zaccaria ni trenutka nije oklijevao te reče don Beretti: “Ako 
ostane makar i jedan dan član našega Reda, bit će 
dobrodošao. On će, nakon što je na zemlji bio graditelj, na 
nebu biti anđeo zaštitnik.” 

6. lipnja, Erminio moli da ga prime u red Fatebe¬ 
nefratelli. Nakon kraćeg razdoblja provedenog u kući “San 


Calo” u Solbiate Comasco, 22. lipnja ulazi u Red kao 
molilac, 27. lipnja oblači redovničko odijelo i 21. listopada 
počinje u Bresci godinu novicijata. Za uspomenu na ljubav 
i prijateljstvo svog duhovnog oca don Riccarda Berettu 
Erminio uzima ime brat Rikard. 

Kao što je posve pružio svoj život Gospodinu kao stu¬ 
dent i kao liječnik, tako je sada Erminio osjetio potrebu da 
se posveti Kristu kao redovnik. Nije žalio za proteklim 
godinama, zbog izbora kojeg je mogao ranije izvršiti. 
Erminio je bio svjestan da su godine provedene na studiju i 
kao općinski liječnik omogućile da sazori njegov poziv. 
Sada ga, međutim, ništa i nitko nije mogao udaljiti od onoga 
što je Gospodin od njega zatražio kako bi bio potpuno sretan. 

Ta bi volja morala biti svojstvena nama mladima, ta 
sposobnost da potvrdimo ideale za koje smo stvoreni i da 
se borimo kako bismo ih ostvarili, makar ponekad i protiv 
planova roditelja i rodbine. 

Tako je bilo i Rikardu. Njegov je izbor sazorio u tišini, 
a da stric Carlo i strina Maria nisu ni primijetili. U tome je 
sudjelovala samo sestra Longina, premda je i ona sama 
prvotno odgovarala brata od toga da postane isusovac i 
franjevac, zbog njegovog zdravlja. 

Stričevi to nisu dobro primili. Toliko su uložili u to da 
on postane izvrstan liječnik, a eno ga sad u redovničkom 
habitu. 

Najteži udarac primila je strina Maria. Vijest o ulasku 
u redovnički život nećaka došla joj je sasvim neočekivano. 

27. lipnja nakon što je mladić završio odmor u Solbiate 
Comasco, otac Noberto Waverda, mentor molilaca za ulazak 
Fatebenefratelli, pozvao je Mariju Campari i njenog nećaka 
u Milano, s izlikom da posjete neku njihovu rođaku časnu 
sestru koja se oporavljala u bolnici San Giuseppe. 

Tijekom razgovora Erminio zamoli oca Waverdu da 
priopći strini njegove namjere. Maria Campari je plakala i 
molila nećaka da se predomisli. Erminio je bio krajnje 
odlučan u svome odgovoru: “Moram slijediti Božji poziv, 
moram se posvetiti.” 

Kad se vratio u Torrino kako bi priopćio vijest stricu 
Carlu, ovaj se napravio da ga ne poznaje. Sreli su se na 
seoskom putu za imanje Camparijevih. Nećak je rekao stricu 
za svoj izbor, ali iz Camparijevih ustiju nije izašla nijedna 
riječ. Naprotiv, napravio se da ga ne poznaje i nastavio 
svojim putem. Nije se mogao pomiriti s činjenicom da mu 
je nećak redovnik. 

Erminio potrči za njime. Nije počeo ni govoriti, a stric 
Carlo mu se približi. Počne plakati i privine ga k sebi u 
snažnom zagrljaju. Doktor Campari napokon je shvatio da 
je ono redovništvo bio put kojeg je Bog htio za njegovog 
nećaka. 

Strina Maria nije se tako lako pomirila. Nije to bila toliko 
sebičnost, koliko više ono ljudsko uvjerenje da su naši 
planovi koje imamo za drage osobe najispravniji, da najbolje 
odgovaraju Gospodinovom pozivu. 

Dva tjedna poslije uputila se u samostan i potražila 
nećaka. Erminio je čistio oltar. Otac Waverda pošalje po 
n J e g a > a ^i se mladić ni ne pomakne. Poručio joj je pozdrave 
i objašnjenje da on mora slijediti svoj poziv. 

Strina je ostala tri sata pred samostanom u očekivanju 
da vidi nećaka kad će otići na objed. Erminio je, 
predosjećajući strinine namjere, obišao iza crkve kako bi 
ju izbjegao. Sad ga je brat Norberto prisilio na razgovor. 
Erminio je stnni Manji potvrdio ono što joj je već ranije 
rekao: Bog ga je prvo pozvao da mu služi kao općinski 
liječnik, ali sada ga zove da mu služi kao redovnik. Maria 
je shvatila i vratila se kući. 

U Erminiju nije bilo ni zlobe ni oholosti. Nije izabrao 
redovništvo kako bi se suprotstavio odlukama stričeva. 
Koliko puta mi mladi uradimo nešto samo iz prkosa svojim 
roditeljima. Koliko puta krećemo nekim putem ni ne pitavši 
se je li to ispravan put za naš život, već samo da bismo 
mogli reći ne preporukama majke i oca. U tim trenucima 
ne zanima nas naša sreća, ispunjenje naših ideala. Zanima 
nas samo da pokažemo kako smo odrasli, kako smo kadri 
suprotstaviti se i pobuniti. Događa se vrlo često da 
odbacujemo one savjete prijatelja i rodbine koji bi nas 
usrećili, ali zato slijepo slušamo ono što je protivno našoj 
izvornoj sreći. 

Rikard se nije htio sukobljavati ni sa kime. Samo je 
htio potvrdno odgovoriti na Gospodinov poziv, jedini poziv 
koji ga je mogao usrećiti u srcu. Tim primjerom Rikard 
govori i nama, osobito nama mladima novoga tisućljeća, 
da slijedimo ono za što je naše srce stvoreno. To ne znači 
da svi moraju prihvatiti redovnički poziv. Ima i drugih 
poziva. Poziv znači biti svjestan što želimo, za što smo 
pozvani, što od nas Gospodin traži kako bismo bili sretni. 
Izvrsni inženjeri, arhitekti, liječnici, dobri očevi i majke. 
Raznoliki načini, različita zanimanja, ali svako je na svoj 
način prilika da svjedočimo svoju kršćansku vjeru. Kao što 
je često za života ponavljao sveti Rikard, svako zanimanje 
i svaka zadaća, ako ih provodimo s velikom ljubavlju, služe 
na slavu Bogu. I kako bismo se posvetili, jer svaki čovjek 
mora imati tu želju za svetošću. 

U nekoliko točaka katekizma sažeo je važnost svetosti 
i ljubavi za male stvari: “ Uvijek imaj velike želje, to jest 
želju za velikom svetošću, da činiš velika djela - uvijek ciljaj 
prema najvišemu što možeš - kako bi pogodio točno. Kao 
trgovci što traže više kako bi postigli pravu cijenu. U tome 
će ti pomoći promišljanje o tvojoj velikoj plemenitosti: sin 

Sl BoŽJl - brat Isusov, brat Mučenika i Svetaca - Baštinik 
Neba. “Vi ste sveti kao stoje Svet otac vaš nebeski.” 

Činite male stvari, one najmanje s velikom ljubavlju. 

Uvijek višeV' 

Postavši redovnikom Erminio je znao daje prouzročio 
veliku brigu stričevima koji su ga uvijek jako voljeli i 
odgajali po kršćanskim načelima. Na svemu im je bio 
osobito zahvalan. Sada je, međutim, od stričeva tražio da 
shvate kako je Božji plan bio drugačiji te da je ljubiti ga 
doista, značilo prihvatiti taj njegov poziv. I malo pomalo, 
strina Maria i stric Carlo su to prihvatili. 

Kao novak Rikard je izražavao isti značaj kojeg je imao 
kao , student i kao općinski liječnik u Morimondi. Bio je 
nježan i blag, uvijek vedre i raspoložive duše, kako s 
nadređenima, tako i u odnosu prema drugim mladim 
novacima. 

Moglo ga se vidjeti kako metlom čisti dvor samostana 
pjevušeći poneku vjersku pjesmu. To je radio s istim sretnim 
izrazom na licu kao i kad je obilazio bolesnike. 

Samo je Erminio imao hrabrosti prilaziti onim 
tuberkuloznim bolesnicima koje su ostali novaci nastojali 
izbjegavati. Nikada nije izbjegavao ni jedan zadatak, ma 
kako nizak i odvratan bio. 

Njegovi drugovi su ga puno poštivali, a ubrzo je postalo 

jasno zašto. Erminio mje bio od onih koji su stvarali zbrku 
ili veselice, ali se uvijek znao našaliti s dobroćudnim i 
zabavnim osmjehom. Kad bi neki kolega pretjerao, vrlo mu 
je obzirno na to skrenuo pozornost. Istom obzirnošću 
preporučao bi nekom ocu iz svoga reda da skrati propovijedi 
kako ne bi postao dosadan ljudima. Nije bio osoba koja bi 
osuđivala, ali je uvijek imao otvoreno srce da zagrli brata 
koji je pogriješio. 


Često su mu pretpostavljeni dolazili po liječničko 
mišljenje te, iako gaje Pampuri držao skromnim, njegovo 
se mišljenje uvijek cijenilo. Njegova predavanja iz medi¬ 
cine i bolničarskih vještina očaravala su njegovu subraću. 
Nisu to bila suhoparna objašnjenja. Svaka je riječ imala 
svoje uporište u Bibliji i sva je njegova ljudska toplina bila 
usmjerena na to da se shvati kako bolesnik nije jednostavno 
pacijent, već ljudsko biće i slika Krista patnika. 

Kada bi izbila svađa bio je prvi koji bi dotrčao i smirio 
posvađane. Kada bi u blagovaonici primijetio daje obrok 
nekog novaka nedovoljan, darivao mu je svoj. Ponekad bi 
ga sami gvardijan prisilio da jede, budući da se Erminio 
jedva držao na nogama, a njegovo je zdravstveno stanje 
bilo sve nestalnije. 

1928. godine povjerena mu je zubarska ambulanta. Ali, 
to nije bio jedini njegov zadatak. Tome treba dodati dnevne 
i noćne zamjene bolničkim liječnicima koji su se, kad bi 
završila njihova smjena, vraćali kući. Unatoč primjetnim 
zdravstvenim problemima i opterećenim radnim vremenom 
u ambulanti i u bolnici, Rikard je sve to uvijek obavljao s 
nevjerojanim oduševljenjem. Nikada nije pravio razlike 
među pacijentima. Brat Damaso Roveda, Erminijev sudrug 
u Fatebenefratelli, sjeća se u svom iskazu tijekom postupka 
kanonizacije da “bogati ili siromašni, Židovi ili protestanti, 
koji god bili, sa svima se jednako odnosio. Siromašnima je 
pružao najviše ljubavi.” 

Prema svojim je bolesnicima uvijek bio osjećajan, 
spreman pružiti im ohrabrenje i podršku. Znao je biti 
simpatičan i šaljiv, osobito sa najmanjima. Kako u 
Morimondi, tako i u bolnici reda Fatebenefratelli mladež i 
djeca bili su mu najmiliji. Bio je svjestan da su oni, više od 
bilo čega drugoga, imali potrebu za Kristovom ljubavi i 
radosti. Jednom je dječaka kojem je izvadio zub pitao da 

mu plati. Momčić mu odgovori: “Alija nemam ni novčića!” 
Tada mu Pampuri, s veselim pogledom, pruži na ruci 
novčanicu od dvije lire i kaže mu: “Pa, onda plaćam ja!” 

U samostanu Erminio nikada nije zaboravio na svoja 
dva nećaka. Stalno je za njih molio i nadao se da će voditi 
kršćanski život, okruženi lijepim prijateljstvima i dobrim 
prijateljima u razredu. Evo što je pisao u kolovozu 1927. 
svojim ljubljenima Alessandru i Giovanniju, koji su, kao 
ranije njihov stric, bili upisani na Collegio Sant’Agostinu u 
Paviji: “Na Kolegiju ćete se vjerojatno naći među brojnim 
kolegama: budite pažljivi u sklapanju prijateljstava s njima, 
budući da se među tolikima može naći netko (sic) tko nije 
dobar, a loš kolega može za vas biti opasniji od zloduha... 
u igri ili zbog zadaća, uvijek se družite s najboljima, to jest 
s onima koji su najveći vjernici, koji najviše uče i ’koji su 
najposlušniji. Ako želite da vas svi poštuju, nemojte biti 
oholi prema kolegama i uvijek poštujte i slušajte pret¬ 
postavljene." 

Brat Rikard nikada nije zaboravio, pa ni na času smrti, 
svoju mladež iz Katoličke akcije u Morimondi. Njega nije 
toliko zanimala njihova brojnost. Ono o čemu je on vodio 
brigu, kao što svjedoče ove rečenice iz pisma Mariju 
Bologni (nadležan za Akciju nakon Pampurijevog odlaska) 
bilo je da uveća njihovu vjeru: “Ne gledajte toliko na broj 
koliko na postojanost vjere, na žar apostolata i na ljubav 
prema Sakramentima .”2 

Erminijevo se zdravlje iz dana u dan pogoršavalo, iako 
je bilo i kraćih razdoblja oporavka. 

1929. proveo je nekoliko mjeseci odmora u kući nji¬ 
hovog reda u Goriziji. Vrativši se u ambulantu u Bresciji, 


2 Pismo Mariju Bologni napisano je 10. travnja 1930. i posljednje je 
Pampunjevo pismo prije smrti. 


sljedećeg studenog dobio je jaki napad krvavog kršlja koji 
ga je prikovao uz krevet. Stričevi su ga poslali u Torrino, 
ali nakon nekoliko tjedana, on ponovo traži da ga premjeste 
u Bresciju. 

Rikard je išao ususret smrti vrlo smireno. Onaj tko je u 
tom posljednjem razdoblju bio u njegovoj blizini opisuje 
ga kao sretnog, bez ikakvog straha od smrti. Nećak 
Alessandro koji ga je posljednji put vidio dan prije smrti, 
priča da ga je našao veselog i posve bistrog: “Govorio mi 
je o svome zadovoljstvu što će umrijeti. Izgledao je kao 
netko tko se priprema za vjenčanje: dojmila me se činjenica 
daje njemu pomisao na smrt bila tako naravna.” 

U posljednjim pismima stricu Carlu i sestri Longini, 
Rikard je umanjivao svoju bol i patnju. Često je završavao 
govoreći da zdravlje napreduje, a da groznica naglo opada. 

Zapravo je bilo posve suprotno, a groznica nije davala 
ni znaka smanjivanja. Tijekom bolesti nije se nikada 
umanjila ni vjera u Boga. Naprotiv, sigurnost daje Krist uz 
njega i u tako bolnom trenutku rasla je. Riječi koje onih 
dama piše sestri pune su nade i ljubavi, radosnog uzdanja 
onoga tko zna da je Isus pobijedio smrt: “ ali mi se ne 
moramo bojati, predraga sestro, jer onaj Isus koji se za 
nas već borio i pobijedio od jaslica do križa, uvijek je uz 
nas... a mi ćemo se truditi da Ga uvijek služimo ne zbog 
straha od kazne već zbog ljubavi." 

Došavši u Bresciju, nakon nekoliko liječničkh posjeta 
ponovo je poslan u bolnicu reda Fatebenefratelli u Goriziji. 
Zdravstveno stanje se još pogoršavalo te je 18. travnja 1930. 
brat Rikard ponovo odveden u Milano gdje mu stričevi i 
rodbina mogu biti blizu u posljednjim danima života. Ti su 
dani obilježeni posjetama prijatelja i rodbine iznenađenih 
vedrinom njegova lica. Don Rikard Beretta donio mu je 
pričest, a Papa i milanski biskup uputili su mu svoj 

blagoslov. Pored kreveta postojano je sjedila strina Maria 
koja je molila Bogorodicu za ozdravljenje nećaka. 

Rikard je znao da se dan smrti naglo približava, ali je 
isto tako znao da ma što da mu je Gospodin namijenio, on 
će to radosno prihvatiti. Tako je govorio strini: “ Ako me 
Gospodin želi pozvati, rado idem. Ako me ostavlja ovdje, 
ostat ću ovdje kako on želi” 

Nije Rikard priželjkivao smrt, stoje svojstveno onima 
koji žele brzo napustiti ovu dolinu suza. Brat Rikard ne 
gine od čežnje za smrću, već se povjerava Kristu, svjestan 
da je Božji naum za njega u svakom slučaju najbolji. 
Njegovo je lice radosno ne zato jer je to lice luđaka, već 
zato jer je to lice osobe koja je svoj život provela u ljubavi 
prema Bogu i zna da će ubrzo biti uz Boga u raju. 

Između 29. i 30. travnja Erminijevo se stanje još 
pogoršalo. Ujutro 1. svibnja pričešćuje se, prima svetu 
pomast, apostolski blagoslov i popudbinu. Smrt ga je 
zadesila, kao što je i želio u Marijinom mjesecu. U 22,30 
istoga dana mjeseca svibnja, stežući čvrsto u rukama 
raspelo, moćan znak smrti i uskrsnuća Krista, Erminio 
Filippo Pampuri umire. 


DRUGI DIO 

KAKVO OČITOVANJE VJERE! 

Čudesa svetog Rikarda, 
pobožnost ljudi i mladeži 

Kada umre svetac ljudi to primijete. Nema potrebe 
čekati postupak beatifikacije i kanonizacije kako bi počela 
pobožnost. 

I sveci, kao i sve ostale osobe moraju tjelesno umrijeti. 
Na izvjestan način, međutim, sveci nikada ne umiru. S jedne 
strane zato jer je Gospodin tako darežljiv da nam svakoga 
dana daruje osobe koje svojim životom predstavljaju uzor 
svetosti. S druge strane događa se da uspomena na one svece 
koji više nisu na životu ostaje i dalje jednako živa. Doista, 
u srcima ljudi sveci poput svetog Rikarda i dalje žive. 
Postaju svjedocima blizine Gospodinove u svakodnevnom 
životu njegovog naroda, a njihova su čuda najočitiji znak 
daje Krist uvijek prisutan među nama. 

Za stare i za mlade koji su ga poznavali, Rikard Pampuri 
bio je svet još za života. To se najbolje vidjelo na njegovu 
pogrebu, koji je bio izvorni blagdan. 

Misu zadušnicu proslavio je don Riccardo Beretta u 
kapeli bolnice San Giuseppe di Milano. Posmrtni ostaci 
dovezeni su mrtvačkim kolima u Torrino gdje je bila 
pripremljena mrtvačnica i gdje su došle stotine ljudi. 

Povorka koja je ispratila mrtvački odar od kuće u 
Torrinu do groblja u Trivolziju bila je ogromna. Nitko nije 

htio izostati. Puk je sudjelovao u tako velikom broju daje 
povorka već bila stigla u Trivolzio, u rastojanju od 45 minuta 
hoda od Torrina, a Erminijevo tijelo još nije ni napustilo 
kuću stričeva Campari. Na ramenima su ga htjeli nositi 
njegovi mladići iz Katoličke akcije u Morimondi zajedno s 
mladićima iz okolnih mjesta. Osim toga tu su bila 
izaslanstva iz Kolegija Sant’Agostinu i iz Kruga Fuci di 
Pavia, njegovi mještani iz Trivolzija, Torrina i Morimonde 
te mnogi, mnogi ljudi koji su čuli za “doktora ljubav”. 

Njegova je mladež plakala, kao što bismo plakali i mi 
da nam umre prijatelj. Mladi iz Morimonde nisu izgubili 
samo izvrsnog liječnika, katekistu i životnog poticatelja. 
Izgubili su prije svega prijatelja, čovjeka iz čijeg su lica 
mogli u svakom trenutku osjetiti ljubav i dobrotu Božju. 
Bila je to odlična prilika za mladiće da još jednom vide i 
njegovo lice. Naime, u lijesu od drveta bio je u tu svrhu 
otvoren stakleni prozorčić. Na trenutak su presahnule suze 
i javio se osjećaj začuđenosti. Erminijev se lik suočio sa 
smrću s izvanrednom vedrinom. Radosno lice, svjesno da 
je proveo svoj život za Gospodina i svjesno daje smrt samo 
prolazak iz zemaljskoga života u vječnu sreću u raju. 

Njegova mladež i njegovi ljudi ubrzo su shvatili da ih 
Rikard nije konačno napustio. Njegova ljubav prema puku, 
ljubav prema njegovoj mladeži i svim ljudima nije se ugasila 
njegovom smrću. 

Prva su čudesa došla vrlo brzo. Nekoliko mjeseci nakon 
odlaska brata, neka žena vrlo skromnog porijekla, oboljela 
od artritisa, s otečenim nogama, uputila se u bolnicu San 
Giuseppe tražiti neku odjeću za milostinju. Predstojnik je 
naredio sestri Cherubini da joj donese tuniku brata Rikarda 
koju još nisu dirali drugi redovnici zbog straha od zaraze. 

Par tjedana kasnije žena ponovo zakuca na vrata 
samostana. Vidjevši je, sestra se neizmjerno iznenadila. Ona 


rahitična i napaćena žena posve je ozdravila. Više je ništa 
nije boljelo, a noge su joj bile hitre. 

Od samog su se početka svečeva čudesa počela događati 
mladim osobama. Šest godina nakon njegove smrti i brat 
Natale Paolini, njegov prijatelj u novicijatu, ozdravio je po 
posredovanju sveca od upale pluća zbog koje se morao 
podvrgnuti vrlo bolnom liječenju. 

1939. bolnica San Giuseppe bila je poprište novog 
čudesnog događaja Pampurija. Kćerci rukovoditelja u Pirelli 
oboljeloj od gnojne upale slijepog crijeva, odmah je dana 
posljednja pomast. Prema liječnicima više nije bilo nade. 
Za svetog Rikarda i za one koji su se povjeravali njegovoj 
zaštiti, naprotiv, nade je još bilo. Sestra Agnese uze 
Pampurijevu sliku i čvrsto ju stisne među djevojčine ruke. 
Sljedećeg jutra djevojka više nije imala ni jedan znak upale, 
a nekoliko dana kasnije izađe iz bolnice. 

Godine 1949. milanski kardinal, Ildefonso Schuster 
otvorio je postupak kanonizacije. Svojim je čudima sveti 
Rikard bez daljnjega doprinio ubrzanju postupka. 

Nekoliko godina ranije, blagotvorno posredovanje je 
doživio Goričanin Adeodato Comand. Taj je gospodin od 
pedeset i pet godina imao porok da malo više jede i pije, 
toliko daje često bio prisiljen otići u krevet, nakon čega bi 
se ponovo ustao i posvetio se jelu i piću. Kada je u svibnju 
1952. po tko zna koji put smješten u bolnicu, liječnička 
dijagnoza nije davala nadu u ozdravljenje: radilo se o upali 
trbušne opne koja je perforirala. 18. svibnja doktori su ga 
uzaludno nastojali operirati. Ostalo mu je još samo malo 
života. Na poziv redovnika reda Fatebenefratelli, prijatelji 
i rodbina zazvali su posredovanje Pampurija. Sutradan 
Comand se ustao savršena zdravlja, ostavljajući začuđene 
sve liječnike, koji nisu mogli dati znanstveno objašnjenje 
toga što se dogodilo. 

Ista čudesna sudbina zadesila je arhitektu Ferdinanda 
Michelinija. Danas je to simpatičan gospodin od 84 godine, 
pun života i željan da svima ispriča svoju povijest. Michelini 
je nekoliko godina patio od poremećaja u crijevima i želucu, 
kao posljedica svih patnji pretrpljenih u nacističkom 
koncentracionom logoru u Ravensbrucku. U kolovozu 1959. 
smješten je u civilnu bolnicu u Milanu zbog hitne operacije. 
Arhitekt je navaljivao da ga premjeste jer je htio da ga 
operiraju u bolnici reda Fatebenefratelli. S tim je 
redovnicima bio prijatelj već nekoliko godina i za njih je 
čak naslikao neke slike koje predstavljaju svetog Rikarda. 

Sljedećeg je mjeseca izgledalo daje došao njegov čas. 
Dok je bio u kući zadesio gaje silovit napad u crijevima. 

Redovnici su ga pozvali da moli brata Pampurija a oni 
su započeli devetnicu. Prije ulaska u operacionu salu arhitekt 
se preporučio zaštiti svetog Rikarda čiji je portret visio iznad 
ulaza. Kirurg je ubrzo odustao od zahvata: “Otvorio sam i 
zatvorio. Po meni ne može se ništa učiniti. Jadan 
Michelini...” 

Michelini i svi redovnici Fatebenefratelli bez prekida 
su nastavljali upućivati svoje molitve upravo onome bratu 
koji je bio tako vezan za bolnicu San Giuseppe. 

Vjernici su molili za čudo. A čudo se i dogodilo. 
Michelini se sljedećeg jutra ustao u izvrsnoj formi s velikim 
tekom. Otada, prepun zahvalnosti svetome Rikardu zbog 
čuda koje je izvršio, milanski je arhitekt počeo putovati 
svijetom (osobito u Afriku i Srednji istok) kako bi gradio 
kuće, škole i crkve, tražeći zauzvrat samo smještaj. 

Pobožnost bratu iz Trivolzija nastavila se i sljedećih 
godina, a da nikada nije poprimila oblik i veličinu 
pobožnosti ostalim velikim svecima. “Doktoru ljubavi” su 
se molili vjernici koji su ga poznavali izravno ili koji su se 
njemu okrenuli na preporuku reda Fatebenefratelli u Milanu, 

80 


Bresci ili Goriziji. Krug štovatelja uvijek je bio ograničen, 
malen u usporedbi s mnoštvom hodočasnika jednome Franji 
Asiškome ili svetom Antunu u Padovi. 

Nije broj vjernika ili čuda ono što čovjeka čini svecem. 
Štovatelja i čudom ozdravljenih fra Rikard je imao malo. 
Tako je 1981. više od trideset godina od otvaranja postupka 
kanonizacije Rikard Pampuri proglašen blaženikom 
Katoličke crkve. Tri godine ranije Pavao VI. proglasio je 
junaštvo njegovih kreposti. 

Čudo kojim službeno ulazi u red svetaca dogodilo se 
nešto kasnije. Bog je htio da se upravo na mladiću, točnije 
desetogodišnjem dječaku, očituje posredovanje novoga 
blaženika. Bog daruje ta čuda najmlađima jer je njima 
najpotrebnije da osjete blisku i prijateljsku prisutnost koja 
ih sluša i uslišava želje. Putem ispunjenih čuda djeci. 
Gospodin pojačava oslabljelu vjeru roditelja i rodbine. 

4. siječnja 1982. u španjolskom selu u Alcadozo, 
provincija Albacete, Manuel (Manolo) Cifuentes Rodenas 
udara lijevim okom u granu badema u vrtu kuće. Dječak 
odmah trči ocu koji se nalazi u vrtu nekoliko metara od 
njega. 

Bol je bila toliko jaka da je maleni jedva uspijevao 
zadržavati vriske. Otac je, misleći da se radi o slamčici koja 
mu je ušla među kapke, pokušao očistiti maramicom. 
Pokušaj je bio bezuspješan, a bol nesretnog Manola se 
pojačavala. Tada je otac shvatio daje ispod zjenice bio rez 
koji se protezao po cijeloj površini oka. 

Roditelji su odmah požurili liječniku u mjestu koji je, 
vidjevši svu težinu slučaja, povezao oko i uputio ga 
specijalistu u Albaceti. Događaj se počeo pokazivati u svoj 
svojoj težini. 

U Albaceti je doktor Juan Ramon Perez ustanovio osim 
velike rane, drugu manju ranu i dijagnosticirao tešku 

ozljedu. Doktori nerado operiraju ako baš ne moraju. U nadi 
da se može izbjeći operacija, prepisao je dječaku mast, 
kapljice i lijekove za smirenje bolova. 

Situacija se nije popravljala. Manola su probadali 
bolovi, pa ni kapljice ni masti nisu postizali nikakvog 
učinka. Gospodin Cecilio Cifuentes, Manolov otac sjetio 
se metalne pločice s relikvijom brata Pampurija, koju je 
našao u ormaru škole u kojoj je predavao. 

Cecilio stavi pločicu ispod zavoja, na teško ozlijeđeno 
oko. Potom je, okrenuvši se prema Isusovoj slici koja je 
visjela u sobi, ovako molio: “Gospodine. Ovo je izuzetna 
prilika da poraste naša vjera u tebe. Daj da vidimo tvoju 
moć preko tvoga svetog Rikarda.” Tada su i on i cijela obitelj 
počeli moliti za Manola. 

Treba istaknuti jednu malu pojedinost. Obitelj Cifuentes 
nikada nije čula za redovnika reda Fatebenefratelli. Pa ipak, 
činjenica da ga ne poznaje španjolska obitelj nije imala 
nikakve važnosti za blaženoga brata Rikarda. Sveci se ne 
obaziru na te potankosti. 

Mali je Cifuentes proveo besanu noć jer su mu se bolovi 
pojačavali. Otac i majka stalno su bili pored njega, hrabrili 
ga i pozivali da moli zajedno s njima. Napokon, oko sedam 
ujutro, dječak je zaspao. Nakon nekoliko minuta gospodin 
Cecilio se vratio u sobu i nježno ga probudio da ga pita da 
li ga još jako boli. Manolo mu odgovori: “Dobro mi je, 
tata. Više ništa ne osjećam.” 

Iznenađenje Cifuentesovih još se povećalo kada su 
skinuli zavoj. Rana je posve nestala, a oko je sjajilo jednako 
kao prije nesreće. Mještani koji su bili u blizini jednako su 
se začudili kao i Manolovi roditelji. I mjesni liječnik, doktor 
Roncero ostade bez riječi. Kada su mu Cifuentesovi ispričali 
kako su čitavu noć molili te da se po njima radi o pravom 
čudu, doktor reče: “Kao liječnik ne vjerujem u čuda. 


Međutim, činjenica je da za zacijeljivanje takvih rana obično 
treba proći nekoliko dana...” 

To što se dogodilo bilo je neobično i specijalistu u 
Albaceti, doktoru Perezu: “Oko je”, izjavio je, “sjajno poput 
kristala. Čudno je međutim da se sve riješilo bez šivanja... 
doista čudno.” 

Liječniku iz Albacete gospodin Cecilio nije govorio više 
o čudu. Premda su on i njegova obitelj bili posve uvjereni 
da se radilo o čudu, Cecilio je dobro znao da su liječnici 
uvijek vrlo oprezni te da većina njih ne dopušta mogućnost 
objašnjenja izvan znanosti. 

O tome je li bilo čudo ili ne, ponovo se raspravljalo 
tijekom postupka kanonizacije. Ispitivanje tog slučaja vodila 
Je Kongregacija za proglašavanje svetaca i ono je bilo sporo 
i vrlo pomno. Crkva nema potrebe za “proizvodnjom” 
svetaca kao na tekućoj traci! 

Od španjolskih je liječnika u nekoliko navrata zatraženo 
objašnjenje. Podnositelj Postupka htio je shvatiti može li 
se brzina kojom je nestala rana na Manolovom oku 
znanstveno objasniti. U travnju 1988. kratki izvještaj 
doktora Pereza riješio je i posljednje sumnje. Savjet 
Kongregacije završio je sa svojim uvidom izjavljujući da 
je ozdravljenje bilo “krajnje brzo, potpuno i trajno, 
neobjašnjivo na temelju medicinskih znanosti.” 

Manolo je bio suviše malen da bi razumio što se događa. 
Danas ima 29 godina, i svjestan je milosti Gospodinove 
koja mu je dana po zagovoru svetoga Rikarda. Prvi snažan 
osjećaj doživio je naTrgu svetog Petra, pred Papom u dobi 
od 17 godina. 

Danas mi kaže da je njegova vjera krajnje čvrsta 
zahvaljujući i katoličkom odgoju kojeg je primio u obitelji. 
Sredina oko njega ne razlikuje se mnogo od sekulariziranog 
društva u kojem svi mi živimo. Mladež Alcadoza, kako mi 

gorko povjerava, sve se više udaljava od Crkve. Osjećaju 
je dalekom, tužno dalekom. Život svetoga Rikarda - dodaje 
Manolo - može predstavljati malu nadu da će se mladi vratiti 
u zagrljaj Kristove ljubavi. “U Alcadozu je”, piše mi u 
pismu, “prisutnost svetoga Rikarda na oltarima mnogim 
ljudima podarila vjeru, budući da ga vide kao svetog mladića 
našeg vremena, ne poput nekih starih likova kakve smo 
navikli vidjeti i s kojima se ne možemo poistovjetiti. 
Naprotiv sa svetim Rikardom se poistovjećujemo jer je mlad 
i suvremen, kao da nam je prijatelj ili brat kojem možeš 
ispričati ono što doživljavaš i za kojeg si siguran da te sluša.” 

1. studenog 1989. u prisustvu čitave obitelji Cifuentes, 
Rikard Pampuri proglašen je svecem. Radi se o drugom 
talijanskom liječniku koji se uzdiže na oltar nakon 
napuljskog Giuseppea Moscatija, kojeg je kanonizirao Papa 
Montini svete godine 1975. 

Uzdignuvši ga na oltar, Ivan Pavao II. sjeća se njegovog 
milosrdnog značaja i čistoće srca koju je imao čitavog 
života: “S tek navršenih trideset i tri godine, gotovo kao 
Krist kojeg je iznad svega ljubio, život svetoga Rikarda 
Pampurija bio je dar Bogu i braći: kao mladi apostol među 
studentima, među vojnicima u rovu tijekom ratnih strahota, 
među vjernicima župe gdje je bio općinski liječnik.” 

Papa nam ga ne želi predstaviti kao čovjeka nadnaravnih 
vrlina, na kojeg treba gledati s odstojanjem punim 
poštovanja. Dobro zna da takav svetac, osobito mladima, 
ne bi bio zanimljiv. Brat Rikard, sa svojom jednostavnošću 
i svojim tako nenametljivim životom prava je suprotnost. 

Papa nam želi reći da nam je sveti Rikard blizak i daje 
svatko od nas pozvan na svetost. Kao stoje sam brat Rikard 
često govorio nećaku Giovarmiju: “Mi smo djeca Božja, 
pozvani da se posvetimo u službi Gospodinu (svatko na 
način kako to Gospodin želi)” 

Pampurijeva kanonizacija ne dovodi u Trivolzio 
mnoštvo hodočasnika. Ali se primjećuje - kako ističe 
sadašnji župnik don Angelo Beretta - pojačano štovanje. U 
biti, odmah nakon 1989. godine život nizinskog mjestasca 
prolazio je kao i ranije, bez značajnijih promjena. Ne 
otvaraju se dućani sa svetim slikama i ne grade se restorani 
i hoteli kao u Assisiju, Padovi ili u San Giovanm Rotondo. 

Sve do sada nema ništa lošega ili nečega sto bi dalo 
povjerovati da nema štovatelja brata reda Fatebenefratel i. 
Glasovitost nekog sveca ne mjeri se količinom utrška u 
pokretnim prodavaonicama koje se smještaju pred 
svetištima. To su izvanjski vidovi - ne uvijek za moralnu 

osudu - pučke pobožnosti. 

Broj osoba što ulazi u crkvu sveca, što moh krunicu ili 
sudjeluje u liturgijskoj ulozi, sastavina je koja odaje veo 

odraz rasprostranjenosti pobožnosti. 

A istina je da su prvih godina dvadesetog stol J e ca u 
Trivolzio dolazili vjernici, premda ne hrpimice. Mladih je, 
da budemo iskreni, bilo malo. Poziv Pape mladima da uzmu 
za uzor brata Rikarda isprva je izgledao kao da je pao u 
zaborav. Vox clamantis in deserto. Od toliko mladica koji 
su tridesetih godina biciklima odlazili u Morimondu i Paviju 
na groblje u Trivolziju kako bi sa doktorovog groba uzeli 
malo zemlje, ostalo je samo blijedo sjećanje. 

Kao što tvrdi don Angelo, pobožnost svetome Rikardu 
oduvijek je postojala. Pa ipak, iako red Fatebenefratelli sin 
vijest o njemu čitavim svijetom, pobožnost svetome Rikardu 
ipak ostaje pobožnost lokalnog značaja. Poneki vjernik iz 
oblasti Pavije, iz Milana, Bresce i Gorizije, mjesta \zxami 
razloga povezanih s doktorovim životom. Vjernici koji 
dolaze iz drugih područja zapravo su vrlo malobrojni. 

Za one koji su ga već onih godina štovah, sveti Rikard 
nije stranac. Molitve koje ispunjavaju prve upismke 

svjedoče osobitu bliskost koju hodočasnici osjećaju prema 

^°j ctoru ljubavi”. Tjelesno zdravlje, škola i ženidba su 
najčešći razlozi: 

3. veljače 1989. Brate Rikarde, moli da naš brat Mario 
ozdravi (Roberto i Cristina) 

13. lipnja 1989. Pomogni mi. Blaženi Rikarde da ljubim 
svoju ženu po volji Isusovoj. Pomogni mi. Blaženi Rikarde, 
da strpljivo i postojano ljubim svoju ženu. 

27. studenoga 1989. Čuvaj me ove školske godine i 
pomogni mi da marljivo i odgovorno učim (Luča) 

Ponekad se radi o žalosnom pozivu u pomoć, bez 
točnijih potankosti, ali s uzdanjem onoga tko je siguran da 
je zagovor svetoga Rikarda kod Gospodina u stanju uslišati 
njegovu molbu. 

29. travnja 1989. Sveti Rikarde, pomozi nam! pomozi 
nam! pomozi nam! 

U mnogim drugim molitvama ono što se moli od svetoga 
Rikarda nije neko određeno čudo, već sposobnost da se 
prihvati i izdrži ono što se događa, makar bilo i bolno i 
neobjašnjivo. Ljudi ne traže pomoć od svetaca samo za 
rješenje nekog problema. Često traže, s jednostavnošću koja 
začuđuje većinu ostalih ljudi, da znadu prihvatiti Božji naum 
o njihovom životu, ma kakav on bio. To nije toliko mirenje, 
vec više želja da se posve posvete Onome tko bolje od ikoga 
zna što je dobro za nas. 

18. siječnja 1989. Brate Rikarde, moli za moju obitelj i 
pomogni mi. Daj mi dovoljno snage da podnesem sve ono 
sto mi donosi budućnost. Pomogni mome ocu i majci 
osobito ocu. 

Ni kao svetac, redovnik reda Fatebenefratelli izgleda 
ne zaboravlja one koji mole nad njegovim grobom. Onaj 
tko primi milost vraća se u Trivolzio kako bi mu zahvalio i 
iznova molio pomoć i zaštitu. Eto što mu, 1. studenog 1994., 


točno pet godina nakon kanonizacije, piše Grazia zajedno 
sa svojom rodbinom u Bresci. 

1. studenoga 1994. Sveti Rikarde, pomaži nam uvijek 
da nadvladamo teške i očajne trenutke. Hvala ti što si me 
ozdravio od teške bolesti. 

Obrat se, a o obratu otvoreno govori i don Beretta, 
dogodio u siječnju 1995. Da biste dobili pravu predodžbu 
o promjeni, dovoljno je reći da su od studenog 1988. - kada 
je pavijski biskup Mavema svečano otvorio svojim zazivom 
prvi upisnik - do kraja 1994. vjernici ispunili samo tri 
upisnika molitava i nakana. Prvi je upisnik trajao čak tri 
godine. 

Od siječnja 1995. do danas župski arhiv se ispunio s 
još 68 bilježnica punih nakana, molitvi a ponekada i pravih 
pravcatih pismenih ispovijedi svecu. 

Obrat se događa jer se sveti Rikard vraća kako bi 
podsjetio na svoju prisutnost putem milosti i čuda. Nema 
tu poduzetnika koji su nanjušili unosan posao ili svećenika 
koji žele popuniti mršave financije bratske zajednice. A ni 
naselje Trivolzio ne bi se okoristilo takvom djelatnošću, 
budući da nema drugih turističkih sadržaja osim blizine 
bogatog lombardskog glavnog grada i autoceste Milano- 
Genova - preko koje se, u visini naplatnih kućica u 
Bereguardo, može vidjeti zvonik župne crkve. 

U svakom slučaju, istina nema veze s novcima ili 
razvojem turizma. Ljudi se upućuju u Trivolzio jer su 
primijetili da postoji svetac blizak njihovu životu i njihovim 
problemima spreman da ih sasluša i da im udijeli makar 
neku malu milost. 

Cristina Bologna iz udruge Memores Domini di 
Comunione e Liberazione bila je u siječnju 1995. svjedokom 
prve milosti i čuda u dugom nizu koji je kasnije uslijedio. 
Cristina, sa stanom u Coazzanu (u kući udruge Memores 

posvećene upravo svetom Rtkardu), mjestašcu južno od 
tlana, vec je bila u Tnvolziju više puta. 1. siječnja 1995 
upunla se s osobnom nakanom: “Posljednjih dana prosinca 

ho, '“I ^ da ie m ° ia Premca smještena u 

Imcu zbog moždane aplazije. Za tu su bolest moguće dvije 

terapije: serum ih presađivanje moždane srži. U bolnici u 
Genovt bih su za prvu mogućnost i, ako bi sve dobro prošlo 
moja bi se prijateljica vratila kući i morala bi ostati u 

čufaGah Pr0S,0 Tr 0k0 ee,M mjeseca • Kada s™ telefonski 
ćula Gabry - rođaku moje prijateljice, iz Memores Domini 

-odmah sam rekla: “Molimo za milost". A ona: “Da prije 

svega da može živjeti u ovim okolnostima sigurna u Njegovu 

nsutnost te da ništa nije po zlu." Rečeno učinjeno S 

nekolicinom sustanara otišla sam prvoga siječnja do 

našega susjeda", svetoga Rikarda Pampurija. u Trivolzio, 

gdje je pokopan. Tu se, na moje oči, dogodilo nešto 

ajcudmje. nakon Mise ušle smo u prostoriju blizu kapelice 

svetoga Rikarda gdje se čuvaju svečeve relikvije, predmeti 

koji su mu pripadali, kao što su pribor, komad namještaja 

ovnicko odijelo, odora glazbenog sastava. U tom 

svetov U R k aUr f m ‘ P T a ‘° s,id ‘j ivo kaie: ‘ Stavi sličicu 
Urod? nek ‘ predmet..." i vidjevši izraz moga 

Nh d ° da . laJ f e: T ° Je samo da se istakne tjelesni vid molbe. 

je djelo fanatika, vec samo znak da je riječ o nečemu 
stvarnome. Trebala sam se boriti protiv određenog otpora 
jer na takve jednostavne stvarnosti nisam bila navikla, ali 

UdUCl d “ mSam lmala razloga ne vjerovati Lauri, rekla 
sam si: Zašto ne ?” Tako sam među predmetima izabrala 
ono sto mi se najviše sviđalo: odoru sastava i protrljala 
sbcicu. Zajedno smo izmolile jednu Slava Ocu i izašle 
Vratile smo se kući u onu normalnost zbog koje govorimo • 

neobično ^ ^ SVak ° me n J e §ovo. Nama obično, Njemu 

U nedjelju 8. siječnja Gabry odlazi rođakinji i tijekom 
razgovora priča joj o mome posjetu u Svetištu i daje joj 
sličicu. Sjedećega dana liječnik joj uzme krv i nakon pola 
sata se vraća vjerujući da je pogriješio. Naprotiv, nije. Sve 
se razriješilo i sutradan je rođakinja otpuštena. Isti liječnik 
kaže: “Ovo smatraj čudom." Potom doznajemo da su se 
na 200 slučajeva njih 5 razriješili sami od sebe. To se 
događa, iako nije uzeto u obzir kao moguće rješenje. 

Točno je da se u tako kratko vrijeme dogodilo toliko 
toga neočekivanoga, da se mogu sasvim ozbiljno prihvatiti 
svi čimbenici o kojima je riječ, da s time treba oprezno 
postupati. Zdravi realizam ne čini zlo ni smrtnicima ni 
svecima, jer Gospodin koji se svime služi ne strahuje od 
naših računica. Zašto onda govorimo sve ovo? Stoga da 
naučimo: nemojmo se bojati moliti, moliti zajedno, stvarno, 
rabeći tjelesnost, a ako smo i uplašeni, i ako smo pomalo 
stidljivi budimo sigurni: Gospodin je veći od našega srca i 
vidi što nam je potrebno kako bi rasla naša povezanost s 
Njime." 

Među glavnim začetnicima ponovnog procvata 
pobožnosti svetome Rikardu jest pokret Comunione i 
Liberazione. Nisu im na pameti, kako bi netko mogao 
zlobno pomisliti, računica i koristi. Nije ni pokušaj 
posvajanja, da Pampurija učine svetim zaštitnikom celinista. 

Don Giussani poziva da mu se molimo jer je on 
suvremen lik i lik izvanredne stvarnosti. “Tražio je da ga 
molimo - govore mi doktor Rusconi i don Stefano Alberto 
(don Pino), zadužen za studente na CL - upravo stoga jer je 
on svetac koji nam je blizak u vremenu i prostoru.” 

Ono što najviše dira ljude, osobito mlade, kojima je 
više no ikome drugome potrebno rukom dodirnuti Kristovu 
prisutnost, jest stvarnost neke osobe. 

Evo što kaže don Giussani o Pampuriju: “Odajte slavu 
svetome Pampuriju - moramo cijeniti svece koje je Bog 
stvorio među nama u naše doba i u našoj zemlji. Treba ga 
zazivati: Slava Pampuriju svakoga dana...Pobožnost 
svecima ima osobito značenje kad su oni suvremenici: 
podsjećaju nas da je Kristovo otajstvo prisutno u nama. 
Život svetoga Pampurija dojmljiv je u svojoj potpunoj 
jednostavnosti, poput one seljaka, seoskog liječnika, kojeg 
nitko nije poznavao, osim po dobroti kojom je liječio 
bolesnike.” 3 

Ljudi iz CL i mnogi drugi tada počinju puniti maleno 
svetište u Trivolziju. Osobe iz CL” sa zdravim realizmom 
dodaje Rusconi “pritjecale su zbog drugog razloga. Nije to 
bilo samo zato što bi sveti Rikard bio svetac prijatelj i susjed. 
Bilo je i nešto više. Osim stvarnosti njegova života, bila je 
tu sva stvarnost njegovih čuda. Hodočasteći, ljudi iz CL 
htjeli su zahvaliti svecu i moliti ga za nove milosti i nova 
čuda.” 

I za FUCI sveti je Rikard uporišna točka. Don Giulio 
Lunati, mladi dužnosnik u FUCI u Paviji, objašnjava mi 
zašto je Pampuri važan lik za mladog studenta: “Prije svega 
- odgovara mi - poučava nas jedinstvu života. Danas živimo 
podijeljeni među raznovrsnim društvima i ulogama koji nam 
nameću različite osobnosti, ovisno o trenutnom okruženju, 
a to može imati mučne učinke. Sveti nam Rikard dokazuje 
da možemo svi biti jedna cjelina, nepodijeljeni u srcu. U 
njegovom me životu dirnulo upravo to duboko jedinstvo: 
uvijek i svuda je bio svoj.” 

A o pobožnosti članova CL? Pitam ga ima li kakvih 
pokušaja da CL prisvoji takvu osobu koja je proživjela 
iskustvo Katoličke akcije i FUCI. Don Giulio odlučno 

3 L. Giussani, L’attrattiva Gesu, BUR, 1999., str. 11 . 12 . 


poriče, a na tu pobožnost celinista gleda s radošću: “ Radi 
se o sretnoj okolnosti da svetog Rikarda, “djeda” nas 
današnjih kovača, toliko ljube mladi iz Comunione e 
Liberazione, čija je velika zasluga što vrednuju njegov lik i 
čuvaju uspomenu na njega. To nas uči da u Crkvi razlike u 
načinu i razmišljanju ne smiju biti izvorom podjele, već 
...dijeljenja.!” 

Iznenađenje za don Angela Berettu doista je veliko. 
Nikada nije mislio da će njegova župa postati mjestom 
takvog dotoka hodočasnika. 

Prvi val novih vjernika dolazi u nizinski kraj upravo 
kako bi svecu zahvalio za ozdravljenje prijateljice Cristine 
Bologne. Od tog trenutka u Trivolzio stalno nadolaze osobe 
iz svih gradova Italije i svim prijevoznim sredstvima. Od 
Friulija do Sicilije, hodočasnici dolaze doista iz svih krajeva, 
upuštajući se često u iscrpljujuća putovanja. Zašto sve to? 
Jednostavno: to je svetac, nama blizak, blizak našim 
molbama i potrebama. 

I mladi u velikom broju dolaze, prema uzoru na one 
njihove vršnjake koji su desetljećima prije dolazili svojim 
zahrđalim biciklima na Pampurijev grob. 

Svetac koji vrši milosti i čuda je svetac koji sluša. A 
mladi danas više no ikada imaju potrebu za osobama koje 
ih slušaju i koje su, prije svega, spremne poslušati ono što 
njihovo srce želi. Svetome Pampuriju mladići povjeravaju 
svoje molbe. Zazivaju ga, puni povjerenja da ih sluša i još 
više da će ih zagovarati kod Gospodina kako bi im podario 
onu potpunu sreću za kojom toliko žude. 

Rekli smo daje mnogo mladih koji dolaze u Trivolzio. 
To su prije svega studenti posljednjih godina gimnazije i 
fakulteta. Među ovim posljednjima mnogi od njih žele biti 
liječnici. Uzoran život Pampurija kao liječnika znatno 
pojačava razloge njihovog posvećenja. U njima je snažna 

želja da s bolesnikom mogu imati isti odnos kakvog je imao 
Erminio. Mole ga kako bi i oni mogli njegovati pacijente s 
istom ljubavlju te da u svakome od njih mogu vidjeti lik 
Krista patnika. Ludi zanesenjaci? Ne, radi se jednostavno 
o mladićima koji žele živjeti s istim zanimanjem u svoj 
njegovoj ljepoti. Napokon, mladići koji od liječničkog posla 
žele učiniti misiju, upravo kao što je to uvijek činio sveti 
Rikard. Tko među nama mladima, pa i ostalima, ne bi htio 
doživljavati svoj posao ili studij sa sličnim oduševljenjem 
za čovjeka? Ne želimo li možda upravo to od života i od 
rada? 

Iz pera Elene, studentice medicine u Paviji izašla je ova 
prekrasna molitva: 

“Sveti Rikarde, 
obraćam se tebi koji si 
liječnik i Svetac. 

Povjeravam ti svoj život i svoj put 
kako bih mogla nasljedovati 
tvoje korake sa srcem spremnim 
za volju Božju. 

Moli za mene 

da me ne pokoleba težina studija 
i da ne postanem ravnodušna prema svijetu. 

Održi moje oduševljenje za čovjeka, 

daj da budem skromna i uvijek služim životu. 

Podrži moje nade i moje molitve, 

učini me “velikom” 

kako bih znala biti uz čovjeka 

koji pati od tjelesnih boli 

ali i uz onoga tko krvari u duši. 

Da se nikada ne bojim tražiti 
i tvrditi Istinu 

da se moje srce posve njoj okrene 
i nasljeđujući Te pa da postanem sveta liječnica.” 

Kako mjeseci prolaze, stranice upisnika u Trivolziju 
pune se molitvama. Svakoga se dana upisuju deseci nakana, 
a teke se pune u vrlo kratkom vremenu. Ispisuju ih osobe 
svih vrsta i svih dobi. Ima tu drhtavih rukopisa starijih i 
siguranih poteza mladih. Dirljivih majčinskih želja i 
jednostavnih razmišljanja djece. 

Stvarnost doktorova života je takva da se molbe tiču 
upravo najjednostavnijih i najstvarnijih želja: prolazak na 
ispitu, posao, ozdravljenje prijatelja ili rođaka. Od sveca se 
često traži i to da nam omogući da shvatimo koji je naš 
životni poziv, na što nas Bog poziva. 

5. siječnja 1995. Sveti Rikarde, za osam dana polažem 
prvi ispit. Budi uz mene. 

19. veljače 1995. Sveti Rikarde, povjeravam ti svoj 
poziv, želju da postanem liječnik, moje prijatelje, obitelj, 
osobito Marca i Gabriellu. 

19. veljače 1995. Za Antonia, da postane izvrstan dječak 
(molitva koju je napisalo dijete) 

26. veljače 1995. Povjeravam ti vezu s dragim Ferdi¬ 
nandom i povjeravam ti naše djevičanstvo (studentica medi¬ 
cine) 

26. veljače 1995. Sveti Rikarde, budi uz mene na 
sljedećoj operaciji koju moram izvršiti. Hvala (Gennaro). 

Često se među kratkim i sažetim rečenicama neke 
molitve nalazi molba za ono što mnogima ne izgleda kao 
milost: obraćenje, bilo vlastito ili nekog dragog prijatelja. 
Za svetog je Rikarda najveće što se nekome može poželjeti 
bila uvijek živa vjera. Svojim je bolesnicima često govorio 
da je tisuću puta važnije zdravlje duše nego dobro tjelesno 
stanje. Tko ide na hodočašće u Trivolzio, neka si dobro 
zapamti ovu Pampurijevu misao. Mladima koji ovamo 
dolaze to je isto tako jasno. Najveća promjena neke osobe, 
ona promjena koja nas najviše začuđuje i zbog koje ostajemo 

bez riječi, jest promjena koja se događa u srcu. Bez 
obnovljene vjere, bez srca željnog ljubavi, svako tjelesno 
zdravlje ili svaki uspjeh u životu ubrzo gube svoj sjaj i 
ljepotu. Moliti za čudo obraćenja nije nipošto nepro¬ 
mišljeno. Lakše je tražiti da se ostvari neki određeni naum 
što smo si zacrtali u glavi. Nema ničega lošega u tome. 
Kad dobro promislimo, ono za čim najviše žudimo jest da 
se zajedno dobrom svršetku naše molbe pridruži osnaženo 
srce sretno što ljubi. 

26. veljače 1995. Moli za mene, za moju obitelj, za 
obraćenje Pietra B. 

26. veljače 1995. Za obraćenje moje i svih ljudi (Grazia) 

Osobito na početku, kad smo brucoši, a fakultet nam se 
čini poput svijeta puno većeg od nas, ispiti izazivaju veliki 
strah. To je normalno. Ljudi smo i imamo sve ljudske 
slabosti i nesigurnosti. Tu je i pritisak roditelja koji su toliko 
uvjereni u naše dobre akademske rezultate. Tu je “strepnja” 
da se moramo pojaviti pred profesorom koji je poznat po 
tome da ruši bilo kojeg studenta koji mu se nađe. To 
završava time da učimo vrlo mnogo i dugo vremena, 
provodeći sate i sate nad knjigama, ali što se više približava 
taj dan, tim više raste naša nesigurnost. Radije bismo 
izmislili neki razlog i odgodili ispit za sljedeći rok, kao što 
često izmišljamo kako se ne bismo suočili s nekom 
dužnošću. 

Mladi bez srama mole svetoga Rikarda da im pomogne 
pobijediti te strahove. Iznenađujuće je kako u njemu traže 
prijateljstvo koje je poput odraza Kristove prisutnosti 
(prisutnosti u jednostavnim radnjama kao što su jesti i piti 
sa svojim apostolima). Prisutnost sveca, kao i prisutnost 
prijatelja, treba se vidjeti u svom svome ostvarenju pa i u 
trenutku koji je na prvi pogled vrlo običan - a u stvari je 
važan i vrlo osjetljiv - kao što je to ispit na fakultetu. 


Ponekad sami roditelji mole svetoga Rikarda da 
posreduje za pomoć djeci koja se moraju suočiti sa 
zastrašujućim ispitom. 

“Maryin ispit iz biokemije zaokuplja čitavu obitelj. 
Molimo više, ali osim mojih molitava, molim i don Carla 
Bordonija da moli sa mnom. “Reći ću Rikardu i vidjet ćeš 
da će pomoći” i daje mi sličicu. Vrativši se kući dajem 
sličicu Mary i smireno izvještavam: “Vidjet ćeš, Rikard će 
ti pomoći, samo hrabro!” 

Dani prolaze u osobitom povjerenju i vedrini. U nedjelju 
se uputim u Trivolzio. Želim i ja zamoliti Rikarda da ju 
prati na ispitu. 

Mary je uvijek bila uzorna učenica, ali na fakultetu se 
ne uspijeva najbolje pokazati. Teško postiže i najobičnije 
rezultate i to ju jako uznemirava. Dva dana prije ispita 
povjerava mi daje mirna i zadovoljna obavljenim poslom. 
Ali, stvari se mijenjaju dan prije samog ispita: “Osjećam 
čudnu prazninu u pamćenju” kaže “čudno sam nemirna, 
doista mije loše, osjećam vrućicu i potpuno mije zatvoren 
želudac”. Nakon strašne noći, Mary jutro na dan ispita nije 
u stanju ustati iz kreveta. “Obavijestit ću nekoga” kaže 
“osjećam da se neću moći pojaviti na ispitu.” Mary je bila 
očajna i posve tjeskobna. “Noge me ne drže, a glava me 
užasno boli.” Maryno očajanje sve je više raslo. Nitko od 
onih koji su toga dana trebali izaći na ispit nije bio dostupan 
telefonom: upravo završavaju ispit. 

Mary šalje poruku prijateljici (Marianni) koja bi trebala 
biti na predavanju (dakle, mobitel joj je isključen): “Pročitat 
će kasnije, ali barem će netko biti obaviješten.” Pomirila 
sam se, a kako sve rješavam tako da se posve povjerim 
Bogu, iz srca su mi nadošle ove riječi: “Prihvaćam, tako je 
dobro. Ako ti želiš, samo ti možeš”, a velika ravnodušnost 
i mir preplaviše moje srce. Iznenada zazvoni telefon. 

Marianna koja je trebala biti na predavanju slušala je ispit, 
jer su predavanja odgođena (i u tome sam vidjela utjecaj 
svetoga Rikarda). S njom su i drugi mladići hrabrili Mary 
da pokuša ustati, ali moja kćer nije mogla stati na noge. 

Marianna, potaknuta neobjašnjivom snagom da 
pomogne Mary, odlučuje pokušati odgoditi ispit. Razgovara 
s profesorima koji s puno razumijevanja prihvaćaju. “Bit 
ćeš posljednja sutra poslije podne, pokušaj doći, molim te!” 

“Mary, vidjet ćeš da će Rikard biti uz tebe, trudi se i 
moli!” Nažalost, na dan ispita jedva je stala na noge, želudac 
je i dalje blokoran. Groznica je prošla (bez lijekova), ali 
ničega se nije sjećala. 

“Idi i nadaj se da Rikard neće samo biti uz tebe, već da 
će te on ispitivati!” kažem joj. Stigavši na fakultet osjeća 
se mnogo bolje, dolazi na red kao posljednja. Profesorica 
koja je po mnogima bila vrlo zahtjevna i strašna, ostala je 
mirna, puna razumijevanja, raspoložena, neobjašnjivo 
dobra. Ispit je sjajno položila, što je za Maryno stanje značilo 
čudo, pomoć odozgor. 

Hvala ti. sveti Rikarde, ne samo da si bio uz Mary na 
fakultetu, već si je i ispitao! Samo si je ti, koji poznaješ 
njeno stanje, mogao voditi s toliko ljubavi i uspjeha. 

Veljača, 2000. Jedna mama.” 

Veza svetoga Rikarda sa studentima ne završava tu. 
Studenti Politehničkog fakulteta u Milanu zamislili su jednu 
od svojih učionica posvetiti njemu te unutar sveučilišta 
napraviti izložbu koja se održala na Susretima u Riminiju 
1997. Jedan od mladića koji je bio vodič napisao je svecu 
ovo simpatično pismo. Ton pisma je prisan, kao da se nalazi 
pred prijateljem: “Sveti Rikard, pišem ti pismo jer se bojim 
da će ljudi pročitati ono što pišem. Oprosti što je na računalu, 
ali tako je brže. 


Dakle, prošloga sam tjedna održavao izložbu o tebi i 
tako sam te bolje upoznao, te se sada kajem što sam se prije 
šalio govoreći da “nosiš nesreću” ili da si “suviše zabrinut”. 
Molim te da mi oprostiš, ali nisam te poznavao. Sada kada 
znam tko si odlučio sam ti povjeriti mnogo toga. Shvatio 
sam da se tebe može moliti za sve, štoviše, treba te moliti 
za sve. 

Prije svega htio bih ti povjeriti svoj studij koji ide loše, 
pa ni nemam volju za učenjem! Htio bih jasnije shvatiti što 
želim raditi u životu. Daj mi neki vidljiviji znak te, ako 
uspiješ, daj da “dobijem volju” za učenjem ili milom ili... 

Htio bih steći sposobnost prepoznavanja svih znakova 
što mi ih Gospodin šalje, nešto poput Tebe [...]” 

U Paviji, gdje je ta ista izložba održana na Sveučilištu 
u srpnju 1998. (prije svega zahvaljujući trudu turističke 
lokalne zajednice), jedna je studentica svoj studij okrunila 
tezom o svetome Rikardu. Tu je temu Chiari Zaietta 
predložio profesor Povijesti kršćanstva na Sveučilištu u 
Paviji: Rikard Pampuri: liječnička struka sa kršćanskog 
stajališta. Ona je to rado prihvatila budući daje iznad svega 
štovala sveca iz Trivolzija. Na moje pitanje što je naučila 
iz teme o svetome Rikardu, Chiara nije imala dvojbi što da 
mi odgovori: “Naučila sam činiti male svakodnevne stvari 
s velikom ljubavlju, upravo kao što je sveti Rikard volio 
govoriti.” 

Majka je molila za milost svojoj kćeri Mary koja je 
imala problema sa studijem. Vrlo često događa se suprotno. 
Obično djeca idu u Trivolzio moliti za roditelje ili oni prate 
majku i oca na grob brata Rikarda. Mladi osjećaju da im je 
Rikard blizak te žele da i njihovi roditelju nađu čvršću vjeru, 
makar i putem čuda. 

Dva svjedočanstva, objavljena u svibanjskom broju 
1998. župnog lista “Amici di San Riccardo” (Prijatelji 

svetoga Rikarda), najočevidnija su potvrda te ljubavi djece 
prema roditeljima: 

“Cijenjeni župniče, zovem se Andrea i dolazim iz 
Todija, iz okolice Perugie. 8. veljače prošle godine moj je 
otac teško obolio, što gaje dovelo gotovo do smrti. Štoviše, 
prema doktorima, već ga i nema. 

Još i danas znam da sam počinio grijeh očajanja, ali i ja 
sam ga smatrao već mrtvim i u tom trenutku najvažnije mi 
je bilo da moj otac ode u raj. Moja nećakinja i ja otišli smo 
potražiti bolničkog kapelana, ali kako ga nismo našli, 
izmolili smo Pozdrav Mariji. Tada sam ušao u sobu gdje se 
nalazio moj otac: stanje mu je bilo sve gore budući da je 
bio u produljenom kardio-respiratomom arestu. Moj je brat 
pomagao liječnicima, ali ja sam se skamenio. 

Jedina čvrsta misao bila je da dušu svoga oca povjerim 
Gospodinu i tako sam i učinio, nakon čega sam plačući 
molio liječnike da nastave s pokušajima oživljavanja. Tada 
sam izašao i počeo moliti svetoga Rikarda za kojeg sam 
saznao prije nekog vremena zahvaljujući prijateljima iz 
Comunione e Liberazione i čiji sam postao štovatelj. Nakon 
nekog vremena, iza vrata začuo sam stenjanje moga oca, a 
nakon petnaestak minuta došao mi je doktor govoreći: 
“Dogodilo se pravo čudo!” Otada, malo pomalo “čuda” su 
uslijedila i moj je otac sve u svemu dobro. Evo što se 
dogodilo: vidio sam kako moj otac umire, ali je Gospodin, 
po zagovoru svetoga Rikarda, meni i mojoj obitelji podario 
dar da nam se ponovo rodi. 

U to sam posve siguran. To je bilo očigledno i ja mogu 
potvrditi ono što sam naučio zahvaljujući prijateljima: da 
je život dar. Danas sam ovdje u Trivolziju kako bih zahvalio 
svetome Rikardu i, ako je moguće, posvjedočio njegovu 
veličinu te mu se i dalje molio. 


Molim svetoga Rikarda kako bismo svi imali jasnu 
darovanu ljubav za onoga koji nas stvara. 

Svoju molitvu povjeravam njemu. Andrea 

Trivolzio, 1. travanj 1998.” 

Sljedeća je priča jedne majke: 

“Velečasni župniče don Angelo Beretta, želim posvje¬ 
dočiti o svetome Pampuriju. Bio je svibanj 1996., a ja sam 
bila u bolnici u Niguardi zbog zahvata na kuku. Nažalost, 
došlo je do komplikacije naglog gubitka krvi. Kćer mi je 
donijela sliku sveca kojeg do tada nisam poznavala, i ja 
sam ju stavila na ormarić. Netko mi je preporučio da ju 
stavnim na oboljelu stranu, što sam i učinila s povjerenjem 
i poštovanjem. Tijekom noći probudila sam se i pored 
kreveta sam jasno vidjela lik redovnika u crnome 
redovničkom odijelu s “ovratnikom” kako me blagim 
pogledom promatra smiješeći se. Osjetila sam veliku radost. 
Zatvorila sam oči, a kada sam ih ponovo otvorila to 
prekrasno “viđenje” ili “san” nestalo je. Od tog trenutka, 
neobjašnjivo, izljev krvi se smanjio, a potom i potpuno 
prestao. To me je viđenje začudilo i smirilo. Kako to nismo 
mogli povezati ni s bolničkim kapelanom, a s obzirom na 
sliku sveca, bilo je jasno da mi se objavio sveti Pampuri. 
Sada sam mu pobožna i uvijek mi je utješno sjećanje na taj 
događaj. 

Srdačno i s poštovanjem, 

Jolanda 

Milano, 7. siječnja 1998.” 

Ponekad je dovoljan mali čin, fotografija sveca koju 
pokloni dijete majci, kako bi našla neočekivane snage u 
životu. 

Imam 57 godina, udana sam i majka troje djece. Prije 
pet godina doživjela sam živčani slom zbog čega ne želim 
više živjeti, raditi domaće poslove. Sve me smeta. Prije dva 
mjeseca moj sin Giovanni mi je dao fotografiju svetoga 
Rikarda Pampurija i rekao mi da mu se molim. Odmah sam 
započela devetnicu. Sada sam sretna što živim, imam mnogo 
prijatelja, jednom riječju, čudesno sam ozdravila. Uvijek 
ću moliti svetoga Rikarda. Uvijek ću mu biti zahvalna i 
pobožna.” 

Još je neobičniji Robertin događaj. Njezina majka ne 
samo da je ozdravila od tumora koji je polagano vodio u 
smrt, već je pronašla i dar vjere. Od toga dana Roberta i 
dalje moli za nju i njezinu obitelj za ono što smatra najvećim 
i najljepšim čudom: trajno i iskreno obraćenje nje i njene 
obitelji. 

Prije nekog vremena mojoj su majci dijagnosticirali 
težak tumor na kostima. Dan nakon toga (16. rujna), 
nekoliko je prijatelja pošlo sa mnom u crkvu gdje počivaju 
posmrtni ostaci svetoga Rikarda Pampurija da ga molim za 
ozdravljenje od bolesti, ali prije svega za obraćenje moje 
majke, koja nije bila vjernica. Nitko od njih nije ju izravno 
poznavao i to ju je posebno dimulo. 

Nakon par dana, 20. rujna, krenula je u bolnicu. 
Rezultati pretraga su bili “neobjašnjivi”, barem prema 
liječnicima: bolest se gotovo potpuno povukla tako da nije 
više bilo potrebe za kemoterapijom. Vratili smo se svecu u 
Trivolziju. Ovaj put s nama je bila i moja majka, da mu 
zahvali. Čudo se međutim nije završilo njezinim 
ozdravljenjem: počela je odlaziti na svete mise i priznaje 
da je Gospodin odgovorio na molbe prijatelja koji su bili 
tu. Sveti Pampuri je djelovao i na moga oca. On na život i 
na svijet više ne gleda kao prije kao prije. Ne može više a 
da se se ne obazire na ono što se dogodilo. Sada molim 


Gospodina da izvrši najveće čudo: za obraćenje moje i 
obraćenje moje obitelji, da ono što sam iskusila onih dana, 
uz pomoć prijatelja iz pokreta na Sveučilištu, postane svijest 
i put mojega života.” 

Tek što sam se smjestio u salonu, Valentina s ponosom 
(zdrav i iskreni ponos mame zaljubljene u svoje dijete) 
izvlači fotografiju svog Emanuela. To je jedinstvena ljepota! 
Vidi se Emanuele kako pruža svoje ručice, kao da želi 
dotaknuti nebodere koji su se vidjeli s prozora njegove sobe 
u bolnici Niguarda. Njegove očice blistaju od zadovoljstva 
i zrače velikom djetinjom željom za životom. 

Ali, tog dana kada je fotografiran, Emanuele nije bilo 
dijete zdravo poput ostale djece. Bio je u bolnici jer je uočen 
opasan tumor. Za mamu Valentinu u očekivanju drugog 
djeteta Lucije, i za tatu Francesca, bilo je to vrijeme najteže 
kušnje koju je Gospodin ikada stavio pred njihovu vjeru. 

Emanuele ima samo dvadeset i dva mjeseca kada, u 
studenome 1995. počinju njegove bolničke nesreće. Prvo 
ultrazvuk, a potom CT otkrivaju prisutnost tvrde nakupine 
tkiva u trbušnoj šupljini. Liječnici, gotovo sigurni da se radi 
o tumoru, predočavaju Valentini i Francescu mogućnost 
hitnog zahvata, a nakon toga teško liječenje (što je za tako 
maleno dijete još teže). 

Prijatelji mladoga para i redovnici iz Cascinazze ne 
predaju se i počinju moliti. Njihova vjera u Gospodina 
povećava i vjeru Valentine i Francesca. Svi zajedno 
odlučuju povjeriti Emanuelovu sudbinu svetome Rikardu. 
Odlaze automobilima na hodočašće u Trivolzio. I Valentina 
i Francesco ostavljaju malenoga par sati kod roditelja i 
odlaze na svečev grob. 

Kao u tolikim drugim slučajevima o kojima smo čuli, 
ono što potiče da se obrate svetome Rikardu jest sigurnost 
da se ima nešto zajedničko sa svecem koji je blizak našim 


problemima. “Sveti Rikard Pampuri nije za nas bio neka 
amajlija,” povjerava mi danas mama Valentina, “već 
prijatelj. Moliti ga za život našega sina značilo je moliti 
prijatelja, a ne stranca.” 

Nakon nekoliko dana djetetu je bilo osjetno bolje. 
Liječnici su pretpostavili daje bolest možda nastupila zbog 
neke infekcije. Na sljedećem ultrazvuku više nije izgledalo 
da se radi o koštanoj jezgri. Prvo malo čudo! Ultrazvuk 
odmah poslije pokazuje nestanak svakog traga bolesti. “To 
nam je zahvaljujući Bogu i svetome Rikardu, bila 
svakodnevna podrška” nastavlja Valentina. 

Dan posljednjeg ultrazvuka Valentina pamti po 
skokovima sreće njezinog muža hodnicima bolnice. Na 
trenutak se i on vratio u djetinjstvo. 

Od tog čuda njihov je život dobio neočekivani čaroban 
smisao. Čudu Emanuelovog ozdravljenja pridružilo se čudo 
čvršće vjere pune nade. 

Uspomena na to što se dogodilo živa je svakoga dana u 
živahnom Emanueleovom pogledu i u blagom Rikardovom 
snu. Rikard ima devet mjeseci i njihovo je posljednje dijete. 
Htjeli su ga tako nazvati u znak zahvalnosti svetome Rikardu 
na velikom čudu koje im je darovao. 

Vijest o Pampurijevim milostima proširila se i u blizini 
Emilie Romagne. Gospodin Fausto Roncaglia je ljekarnik 
u Sorbolo (Parma). Svetog Rikarda Pampurija - kojeg on 
danas naziva najdražim prijateljem” - predstavila mu je 
prijateljica Maria Teresa 1994. Četiri godine kasnije bio je 
svjedokom čuda koje se dogodilo djevojci od 37 godina. 
Na rođendanskoj proslavi u Bologni” priča mi Fausto 
neka mi djevojka povjeri da su njenoj sestri liječnici 
specijalisti s potpunom sigurnošću dijagnosticirali rak dojke. 
Doista zastrašujuć položaj, pomislih, za djevojku od 37 
godina i za njenu obitelj. Tada sam dobio nadahnuće da iz 


novčanika uzmem sliku svetoga Rikarda koju uvijek nosim 
uza se i da ju dam dvjema sestrama, uz savjet da stalno 
mole sveca. Nakon devet dana (tijekom kojih su usrdno 
molile devetnicu, unatoč tome što dvije sestre, osobito ova 
bolesna, prije nisu bile osobito religiozne) djevojka ide na 
operaciju. S velikim čudom kirurzi su ustanovili na nema 
ni traga raku. Sljedeće kontrole i ispitivanja potvrdili su da 
je doista sve bilo u savršenom redu.” 

Sveti je Rikard sa svojim milostima stigao i u Palermo. 
Sve do 1996. gospođa Carmela nije ni znala za njega. Zet 
joj je donio nekoliko sličica iz Trivolzia. Od ljeta 1987. 
Carmela se tužila na laganu oteklinu na vratu. Ništa strašno, 
mislila je. Devet dugih godina nije tome pridavala suviše 
pozornosti, sve dok, u kolovozu 1996., nije primijetila da 
se oteklina znatno povećala te da, osobito noću, osjeća 
bolove i ima probleme pri gutanju. Premda je Carmela bila 
tvrdoglava, obitelj ju je prisilila da se podvrgne liječničkim 
pregledima. Obiteljski je liječnik na vrijeme tražio 
ultrazvuk, a rezultat nije bio ohrabrujuć. Carmela je ipak 
odbijala da počne s bilo kojom vrstom terapije. U tom 
trenutku nastupa sveti Rikard. “Jednoga jutra” priča mi 
gospođa Carmela “dok sam čistila ormarić na pod mi pade 
slika svetoga Rikarda. Podigoh je i poljubih. Pri tome osjetih 
čudan osjećaj. Iz slike se širio nježan miris.” 

Muž se vraća kući, a žena mu priča događaj. Čovjek je 
iznenađen slučajnošću jer se malo ranije obratio svecu ovim 
riječima: “Ako bude potreban kirurški zahvat, moraš ti 
operirati.” 

Samo nekoliko sati nakon tih događaja, gospođa 
Carmela primjećuje u zrcalu da se oteklina posve povukla. 
“Iskrena sam vjernica” kaže mi “ali sam isto tako i 
diplomirala farmaceutiku. Prije nego što proglasim čudo, 
želim poduzeti neke mjere predostrožnosti. Vratila sam se 

doktoru i pokazala mu vrat. Mislila sam da će me pitati 
kako sam se liječila. Umjesto toga, nakon što me je 
pregledao, odmah me upitao: “Kome si se molila?” 
Odgovorili mu bez oklijevanja: “Molila sam se tvome 
kolegi, svetome Rikardu Pampuriju.” Sada mu se molim 
svakoga dana i uvjerila sam se daje njegova zaštita uistinu 
djelotvorna. Mole i moji prijatelji i poznanici. Njegovo 
čudesno posredovanje se širi. Nekoliko ljudi iz moje zgrade, 
među kojima i dječak koji je obolio od teškog oblika 
živčanog sloma, a sada je u izvrsnom stanju, već su primili 
male milosti od svetoga Rikarda!” 

Za roditelje su djeca najveći dar što im Gospodin može 
dati. Ljepota očinstva ili majčinstva je neusporediva. 
Rođenje djeteta poklanja nezaboravne trenutke i obogaćuje 
život neusporedivom začuđenošću. Erminijev poziv nije bio 
bračni život, pa prema tome nije ni imao djece. Pa ipak, 
prema djeci je uvijek osjećao osobitu ljubav. Nećaci 
Alessandro i Giovanni, koji su svakoga ljeta gostovali u 
njegovoj kući u Morimondu, dobro to pamte. Erminio se 
nije mnogo igrao, ali je volio često provoditi vrijeme s 
nećacima igrajući dame ili mlin. Nije ni bio osoba koja je 
zasipala malene riječima i objašnjenjima. Pampuri je bio 
mladić škrt na riječima, a njegova se ljubav prema dječacima 
vidjela kroz njegove poglede i uvijek otvoren osmjeh, znak 
spremnosti i beskrajne dobrote. Nećak Virginio je vidio 
strica kako umire kad je imao svega pet godina. Na njega 
čuva malu ali znakovitu uspomenu, dovoljnu da o stricu 
Erminiju govori kao o predivnoj osobi. Kad je jednom 
prilikom došao k njemu, brat Rikard mu je donio veliku 
košaricu trešanja. Gospođa Gina iz Torrina sjeća se s 
radošću da je Pampuri, sa svojom uobičajenom 
jednostavnošću, često u siromašnim kućama svojih 
bolesnika ostavljao nešto trešanja za najmanje. Za dijete 


tog doba košara ukusnih trešanja bio je najljepši dar što se 
može primiti! Tih su godina bili zadovoljni malim, budući 
da nije bilo Playstationa ili Pokemona za kojima su ludi 
današnji dječaci. 

Zbog toga je njegovo suosjećanje prema djeci, živo 
svjedočanstvo Kristove ljubavi prema mladima, razlog zašto 
toliki parovi odlaze k njemu u nadi da svetac iz Trivolzija 
može doprijeti tamo gdje znanost ne može. Radi se o 
parovima koji ne mogu imati djece, željni da im Gospodin 
podari radost prvog djeteta ili novog rođenja (svakoje dijete 
dar, ne samo prvo!). To su osobe koje su potpuno svjesne 
činjenice da njihov život, kao i život djeteta koje žele, nije 
u njihovim rukama (iako se danas vjeruje da je čovjek 
potpuni gospodar života i smrti i da njima može raspolagati 
kako najbolje zna). Ti mladi vjenčani parovi imaju potrebu 
povjeriti se, položiti svoju molitvu u ruke sveca koji je tako 
osobito blizak njihovim problemima. 

Mnogo je izvještaja o djeci rođenoj zahvaljujući 
molitvama upućenim svetome Rikardu. U sobi župne crkve 
u Trivolziju koja se koristi kao muzej svetoga Rikarda, 
upada u oči nekoliko plavih i ružičastih traka zahvale. I u 
upisnicima nakana pojavljuju se brojni “hvala” za podareno 
dijete. Svecu prijatelju ne dolaze samo da bi sebično nešto 
tražili. Vraćaju mu se i da bi mu zahvalili, znajući da ono 
što im je darovano nije bio obavezan čin, već znak milosrdne 
ljubavi Božje. 

Williamu i Marini, paru iz Salda, Pampuri je nakon 6 
godina ženidbe podario dijete. Nisu vjerovali da se mogu 
pouzdati u čudo da će imati dijete. Pa ipak, sve se to 
dogodilo. Iz njihovih riječi proizlazi sva začuđenost za nešto 
što im je posve besplatno darovano: “U nedjelju 27. 
listopada bili smo kod svetoga Rikađa Pampurija da mu 
zahvalimo što je molio s nama i za nas kako bi nam se 

dogodilo čudo: dar djeteta. Naša povijest počinje šest godina 
ranije kada smo se oženili, svjesni da za nas imati dijete 
može značiti put vjere i savjesnosti. Tijekom tih godina imali 
smo tri trudnoće u jajniku s posljedicom odstranjenja lijevog 
jajovoda i povrede desnoga. Odlučili smo se udubiti u taj 
problem i obratili se doktorici u bolnici u Monzi. Poslušala 
nas je, a potom rekla nešto što nas je potreslo: naša jedina 
stvarna mogućnost da imamo dijete jest da molimo za čudo. 
Izlazeći iz liječničke ordinacije prva je pomisao bila da ne 
možemo svoj život povjeriti čudu! 

Tako smo otputovali u Rim na još jednu pretragu. 
Rezultati su pokazali da je bila izuzetno visoka opasnost 
od još jedne izvanmaternične trudnoće uz moguće 
odstranjivanje jedinog preostalog jajnika. Vratili smo se kući 
s bolom u srcu, gotovo pomireni s činjenicom da nikada u 
našem životu neće biti djeteta. Zatim, godinu dana poslije, 
čuli smo govoriti o svetome Rikardu i pozvali su nas na 
hodočašće u Trivolzio. Pred svečevim grobom, stavili smo 
doslovce svoje živote u njegove ruke i odlučili prihvatiti 
sudbinu. Pa i mogućnost da nikada nećemo imati dijete. 
Sveti je Rikard molio za nas, čudo se zbilo, naš će se mališan 
roditi krajem godine.” 4 

Kada se radi o djeci, sveti Rikard ne nosi samo plave i 
ružičaste trake kako bi obradovao život mladih parova. 
Milosti se događaju i malenima koji su ugledali svjetlo dana 
prije nekog vremena. Čudo izrazito malenog djeteta koje je 
izbjeglo pogibelji veliko je kao i radost zbog novoga života 
što iznenada dolazi. U svibnju 1996. Pietru i Mariji u Ceseni, 
roditeljima dvoje veće djece, brat Rikard spasio je trećega 
sina, malog dvogodišnjeg Stefana, od nadolazeće smrti. Još 
je veličanstvenije čudo činjenica da je iz čitavog tog 

4 “Tracce”, prosinac 1996., str. 8 


događaja njihova vjera izašla izuzetno osnaženom: “2. 
svibnja 1996. oko 17,30, čuje se škripanje oštrog kočenja, 
strka na ulici, a naš sin Stefano leži na asfaltu desetak metara 
od kuće. Izgledao je posve beživotno. Nakon prve pomoći 
smješten je u bolnicu u Forllju. Stefanovo je stanje teško. 
Liječnik nam je rekao daje pravo čudo što je ostao živ. Sve 
u svemu, na prvome CT-u mozga nije bilo povreda ni 
hematoma. Nakon 48 sati stanje mu se pogoršalo, pojavile 
su se mikro-lezije i oticanje cerebralne mase s epileptičkim 
napadima. U isto vrijeme za Stefana se mole na više mjesta 
u našoj župi, u molitvenim grupama u blizini Forlija i u dva 
samostana časnih sestara. Naša starija djeca, osam¬ 
naestogodišnji Matteo i četrnaestogodišnja Francesca, 
polaze općinsku školu u Gs. Mi smo se uvijek držali podalje 
od prijatelja iz molitvenog pokreta. Ovom prilikom 
Gospodin nam je došao upravo putem njih, blizinom i 
podrškom našoj djeci i nama. 4. svibnja prijatelj iz pokreta 
govori nam o svetome Rikardu Pampuriju kojeg tada nismo 
poznavali. Sutradan se vraća u Cesenu i nosi nam dva broja 
“Tracce” gdje se govori o svetom doktoru i knjigu o njegovu 
životu. Povjeravamo Stefanov život svetome Rikardu. 16. 
svibnja skinut je s aparata i smješten u odjel poluintenzivne 
skrbi. Bio je posve odsutan, bez ikakvog dodira sa svijetom 
U subotu 18. svibnja prijatelji i nastavnici naše dvoje djece 
odlučuju otići moliti na grob svetoga Rikarda. Dan poslije 
Stefano počinje davati slabe znakove života, a u ponedjeljak 
počinje govoriti. 17. lipnja je otpušten s djelomičnom 
oduzetošću lijeve strane. Mora ići na fizioterapiju, ali sve 
ostalo je u redu. Svih tih dana tjeskobe usrdno smo molili 
Gospodina, ali s istom takvom usrdnošću molili smo 
Gospodina da nam pomogne podnositi toliku bol te da u 
ovoj teškoj kušnji ne izgube vjeru naše dvoje veće djece. 
Čudo se dogodilo: Stefano se vratio kući, djeca su se još 

više približila Kristu i pokretu. I mi smo našli prijatelje u 
ljudima iz pokreta. Ono što je na početku izgledalo kao 
tragedija na kraju se otkrio kao pravi dar. Dar što nam je 
Bog podario da ponovo nađemo Krista u liku braće ove 
sjajne udruge koju smo upoznali.” 5 

Sličan događaj zbio se nekoliko godina prije i nećaku 
Paole i Maurizia iz Genove, koji je tada imao 4 mjeseca. 
Sličan, ali ne isti, jer sveci ne rade čuda u serijama. Svaka 
milost nije obavezna, već je nova prilika da se začudimo 
pred milosrdnom ljubavi Božjom. 

Neprestano ponavljanje čuda svetoga Rikarda ne 
zasjenjuje divljenje u mladima i drugim ljudima. Mogli 
bismo se naviknuti i smatrati da je to rutinska i normalna 
stvar. Mogao bi se napustiti svaki osjećaj divljenja i ganuća. 
Naprotiv, novo je čudo jednako čudu mladića kojem njegova 
djevojka ponovo kaže: “Volim te.” To nikada nije 
predvidljiva rečenica, čak ni nakon nekoliko godina zaruka. 
Taj novi šapat volim te znak je da se veza nastavlja u svoj 
svojoj ljepoti. Na isti način, novo čudo svetoga Rikarda je 
potvrda da ljubav Božja prema našim životima nikada ne 
prestaje. 

Čudo što se dogodilo malenom Simoneu nagnalo je 
Paolu i Maurizija da uzmu u ruku papir i olovku i pišu don 
Giussaniju. Treba naglasiti da ni oni do spašavanja nećaka 
nisu znali za svetoga Rikarda. Pismo monsignoru Giussaniju 
izražava zahvalnost što ih je upoznao s tako bliskim likom: 
“Dragi don Giussani, 3. prosinca 1995. Simone, naš mali 
četveromjesečni nećak odvezen je u bolnicu Gaslini s 
dijagnozom gnojni proces u mozgu ili tumor. Dan kasnije 
djetetu je bilo gore i morali su ga oživljavati. Iste večeri 
odveli smo našu djecu kod prijatelja Maura i Marine. U 

5 “Tracce", listopad 1996., str. 7. 


mome očaju Marina mi reče neka povjerim Simonea 
svetome Rikardu Pampuriju za kojeg ja nisam znala. Tako 
smo i napravili. 4. prosinca Simone je podvrgnut magnetskoj 
rezonanci. Dok smo se molili svetome Rikardu izašao je 
neurolog. Rekao nam je da se dijagnoza promijenila: radilo 
se o akutnoj upali moždane ovojnice s pet žarišta od kojih 
je jedno vrlo veliko, gotovo polovicu Simoneovog malenog 
mozga. To je bila dijagnoza koja je davala vrlo malo nade 
premda su i dani koji su slijedili bili strašni: Simone se borio 
između života i smrti, a mi smo bili zgranuti pred tolikim 
bolom i nesposobni da se s njime suočimo. Neurokirurg 
nam je rekao kako bi za njega bilo bolje da umre, jer sve 
ako se i izvuče, ostat će u stanju vegetiranja. Nekolicina 
prijateljica iz Memores Domini organizirale su hodočašće 
u Trivolzio za 10. prosinac. Odlučih i ja poći s njima i 
posvetiti svetome Rikardu Simoneov život i naše živote 
kako bismo se mogli suočiti s Božjim naumom u našim 
životima. Kući sam ponijela Pampurijeve slike. Jednu sam 
dala svojoj sestri koja ju je stavila ispod Simoneovog 
jastuka. Svakoga smo dana upućivali molitve svetome 
Rikardu. 12. prosinca Simone izađe iz odjela intenzivne 
skrbi. Njegovo stanje nas je zgranulo: odsutan iako čuje i 
vidi. 14. prosinca CT kontrola: stanje nepromijenjeno. 
Povreda je teška. 20. prosinca magnetska rezonanca: sve je 
nestalo. Liječnici su bili zaprepašteni i nisu vjerovali. Na 
smjenu su, satima, čitali liječničke nalaze ne mogavši dati 
nikakvo objašnjenje. Malo kasnije novi napad, ali slabe 
snage. Potom je započeo put ozdravljenja. Sada je Simone 
kod kuće i dobro mu je. Mora još ići na fizioterapiju kako 
bi uklonio lagani motorički zastoj. To je čudo za sve, ali 
najveće čudo je to društvo kome smo se povjerili i ta tvoja 
očinska briga kojom nas vodiš, ti prijatelji koji su zajedno s 
nama patili, molili i vjerovali daje Gospodin nepredvidljiv 

prijatelj zbog njihove obzirne i brižne prisutnosti, bez koje 
ta patnja ne bi imala nikakvoga smisla.” 6 

Posljednjih godina naglo su se raširili posrednički uredi, 
vračevi i gataoci revni u pronalaženju srodne duše mladim, 
pomalo potištenim “samcima”. Mnogo ih je koji u to vjeruju 
i koji se pouzdaju u horoskope ili sumnjive osobe koje, tako 
što ubace neke podatke u računalo, izvlače na zaslon družicu 
ili druga života. 

Mnogima su i molbe svecu da upoznamo čovjeka ili 
ženu života ista stvar: to je za lakovjerne, ljubitelje 
astrologije i vradžbina. 

A netko bi drugi mogao primijetiti, osobito ako je 
vjernik, čemu gnjaviti nekog sveca ili blaženika za nešto 
tako nevažno, kada se na svijetu vode ratovi i milijuni ljudi 
umire od gladi? 

Za nas vjernike koji odlazimo u Trivolzio, sveti Rikard 
nije posrednik neke nove poznate posredničke agencije. 
Osim toga, moliti ga da upoznamo zaručnika ili zaručnicu i 
nije tako mala stvar. To isto vrijedi i za ispite na fakultetu. 
Pitajte nekog brucoša je li njegov ispit nešto sporedno. 

Ako nam je neki svetac blizak u vremenu i prostoru, a 
sveti Rikard jest, nema ničega sablažnjivoga u tome da mu 
upućujemo i takve molbe. Jednostavnost i zbiljnost 
njegovog zemaljskog života potiču nas da mu se molimo 
tražeći nešto tako jednostavno i stvarno kao što je 
upoznavanje čovjeka ili žene života. Ima li možda nečega 
sablažnjivoga u traženju savjeta od sveca da upoznamo 
djevojku koju ćemo ljubiti ljubavlju koja je odraz Kristove 
ljubavi? 

Ljubav kojom se ljubi zaručnik ili zaručnica mora imati 
ista obilježja ljubavi prema siromašnima ili djeci žrtvama 

6 “Tracce” svibanj, 1996., str. 6. 


rata. Kako bi mogli ljubiti ove posljednje bez iskrene ljubavi 
prema mladiću ili djevojci pored nas. 

Ljubav za Gospodina je potpuna. Bog od nas traži da 
ljubimo u svim okolnostima i svaku osobu s kojom dolazimo 
u dodir. 

Onaj tko ide u Trivolzio moleći da upozna pravu ženu 
ili muškarca, ne ide samo s namjerom da dovede kući dobru 
partiju. To potvrđuju molitve napisane u velikim upisnicima. 
Jednako je velika žudnja za tim da ljubimo Gospodina istom 
snagom i oduševljenjem kojima se želi ljubiti djevojka ili 
mladić. Napokon, najveća želja je vratiti se i živjeti, ljubiti 
život zahvaljujući susretu s pravom osobom, sa srcem punim 
začuđenosti. 

Crkva u Trivolziju donijela je dobro Elisabetti. Možda 
se i radilo o manjoj milosti u odnosu da ostale, nečemu što 
bi uobičajeni dobronamjemici mogli nazvati slučajem ili 
sudbinom. Ali, istina je da sveci otkrivaju Gospodinovu 
prisutnost i preko onoga što brzopleto običavamo nazvati 
slučajnom podudamošću. 

Još ima mladih koji ne podliježu teorijama o slučajnim 
podudarnostima i ganuti zahvaljuju Bogu na malenom i 
iznenadnom daru. Tako je i Elisabetta učinila sa svetim 
Rikardom Pampurijem. Svetac joj je omogućio poznanstvo 
s njenim budućim mužem i od toga dana njezin je život 
poprimio sasvim drukčiju boju. Sva Elisabettina radost jasno 
zrači iz ove njezine pripovijesti: “Obratila sam se svetome 
Rikardu kada sam htjela shvatiti tko bi mogao biti osoba 
koja bi bila stvorena baš za mene! Već sam duže vrijeme 
zapravo željela da moj život krene ispravnim putem i činilo 
mi se da bi to mogla biti ženidba. Tada sam rekla: “Dragi 
sveti Rikarde, mora negdje postojati taj netko, ta osoba 
stvorena baš za mene! A sigurna sam i da sam ja stvorena 
za tog nekog i čekam ga. Ma gdje bio, sigurna sam da bih 

ga prepoznala kad bih ga upoznala. Molim te, sveti Rikarde, 
daj da mognem upoznati i prepoznati!” 

Neko vrijeme nakog toga sudjelovala sam na sjednici u 
velikom kazalištu. Među osobama koje su iz gledališta 
postavljale pitanja, dirnule su me riječi jednoga među 
mnoštvom. Nisam ga dobro vidjela, ali njegove su me riječi 
pogodile u srce i dojmio me se onaj jednostavan i odvažan 
način, ona srčanost i skromnost. Tako mi se, a da nisam ni 
primijetila, ona osoba o kojoj ništa nisam znala učvrstila u 
pameti i ispunjavala me znatiželjom. Htjela sam upoznati i 
posjetiti tu osobu kako bih se na nju mogla ugledati ili 
naučiti od njega onome srčanom i skromnom duhu, onoj 
odvažnosti kojoj sam se divila i koju sam htjela i za sebe. 
Ponekada se događaju takvi susreti i često se potom gube u 
zaboravu kao obični i nevažni. Svjesna sam da često ne 
znam zadržati one događaje i poznanstva koji mi se čine 
važni, štoviše od životnog značenja za mene. Jednostavno 
puštam da se izgube. Bilo je potrebno da svetac, Rikard 
Pampuri, umjesto mene vodi brigu o početku te veze, o 
onome predosjećaju kojeg sam imala o nečemu dobrome, i 
vrednuje ga kako bi mogao rasti i prerasti u veliki događaj 
u mome životu. Doista, čudno, kroz duže vrijeme, sjećanje 
na začuđenost onog malenog susreta ostade mi u pameti i u 
srcu: zašto sam se sjećala onog događaja s tako velikom 
ljubavlju? Ne znam, sigurno zato jer je to bilo nešto uistinu 
lijepo, ali bilo je tako daleko... 

I eto nemogućeg, iznenadnog događaja. Jedne subotnje 
večeri idem na misu u Trivolzio, svetome Rikardu. Na kraju, 
izlazeći bezbrižno i zamišljeno, po svom običaju, iz svetišta, 
predstavi mi se upravo ona osoba. Nikada ne bih vjerovala 
da bi onih nekoliko minuta pozdrava i brzog stiska ruke 
mogli biti početak velikog događaja. Vjerujem da 
predosjećaji našega srca i osobite okolnosti događaja 


(premda naoko nevažne) nisu nikada slučajnosti već ono 
što Gospodinov duh gradi u našemu životu. Sada sam udana 
za tu osobu, to jest Alessandra i zahvalna sam svetome 
Riccadu što mi je pomogao da ugledam i prepoznam 
prisutnost Gospodina koji gradi naše sudbine i tiho vodi za 
ruku nas i sve oko nas. I tako, budući da mi je sveti Rikard 
toliko pomogao i bio uz mene, htjela sam, štoviše, upravo 
smo morali proslaviti s njime. Vjenčali smo se prije nekoliko 
mjeseci u njegovoj crkvi.” 

I oni koji su već vjenčani obraćaju se svecu u Trivolziju. 
Dvojica mladih muževa, s problemima u odnosu sa svojim 
ženama, napisali su pismo svetome Rikardu. To je pismo 
prijatelju, puno uzdanja i nade: 

“Danas smo moj prijatelj i ja, dragi sveti Rikarde, došli 
tebi u posjet. Može ti se učiniti čudnim da te tražimo, ali za 
nas je to kao da tražimo nekog prijatelja. Dakle, to radimo 
s takvom spontanošću i primjećujemo da se ovdje nešto 
događa. 

Još se vraćamo kući sa svojim brigama, sumnjama i 
bolima, ali s tobom u srcima. 

Molimo te da zagrliš sve naše prijatelje i rodbinu, pa i 
naše žene koje su izabrale drugi put. 

Predajemo se svi zajedno tebi. Ne zaboravi na nas.” 

Glasovitost svetoga Rikarda ubrzo je prešla talijanske 
granice. Osim što se proširila čitavom Italijom, pobožnost 
prema njemu prešla je Alpe i Sredozemlje. 

Čudo Manoloa Cifuentesa nije ostalo osamljen slučaj. 
Danas u pavijsku nizinu dolaze moliti i hodočasnici iz drugih 
europskih zemalja i drugih kontinenata. Zbog stvarnosti i 
jednostavnosti njegova života, kao i zbog činjenice da je 
svetac ovoga stoljeća, glasovitost njegova lika širi se i u 
inozemstvu. 

Blizina nekog sveca našim problemima nije pitanje puke 
geografije. Otac Jerry, svećenik iz Rochestera u Sjedinjenim 
Državama, to je vrlo dobro shvatio. U siječnju 1999. 
rezultati nekih kliničkih pretraga jasno mu govore: otkrivena 
je prisutnost pre-kancerogenih stanica. Donosimo u jednom 
pismu don Giussaniju, njegovu ispovijest o tjednima što 
slijede: 

“Nisam nikome ništa rekao osim članovima Memores i 
zajedno smo počeli moliti svetoga Rikarda Pampurija. Kada 
sam stigao u Italiju, nakon Uskrsa, zaustavio sam se s 
nekolicinom prijatelja u crkvi svetoga Rikarda na molitvu. 
Nakon nekoliko tjedana vratio sam se u bolnicu, Mayo 
Clinic, na sljedeću kontrolu. Liječnici su očekivali da je 
rak već uznapredovao i da treba odrediti odgovarajuće 
liječenje. Dok sam slušao doktore bio sam posve siguran 
da moj rak nije više bio u mome tijelu. O tome sam 
razgovarao s njima i prihvatio njihov zahtjev za drugom 
biopsijom. Prije pretrage zamolili su me da sudjelujem u 
jednom kliničkom ispitivanju i da razgovaram s tajnicom 
nakon zahvata, a prije rezultata. Ja sam bio tako uvjeren da 
je rak nestao da se nisam ni zaustavio kod tajnice. Dan nakon 
pretrage, liječnik me pozvao, rekavši da ne razumiju 
rezultate testa, jer se sve vratilo u normalu te da nema ni 
traga stanicama tumora. To je zbilja koju je teško shvatiti i 
svjestan sam činjenice da je Bog u tom trenutku “izvukao 
starog čovjeka”. Začudno sam svjestan kako je to čista 
milost i da je to dar s onu stranu činjenice da nemam više 
rak. Kad budemo obnavljali crkvu St John, pored Mayo 
klinike nadam se da ču napraviti malenu kapelu, u nju staviti 
kip svetoga Rikarda i pozvati ljude da putem njegovog 
zagovora mole za iscjeliteljsku ljubav Božju.” 7 

1 “Tracce”, ožujak 2000., str. 6. 


Sveti je Ivan od Boga, svetac u čiji je spomen osnovan 
red Fatebenefratelli, proveo život u Španjolskoj. 
Zahvaljujući tim dobrohotnim bolničkim redovnicima, lik 
brata Rikarda Pampurija postao je poznat i nekim 
stanovnicima Iberijskog poluotoka (naravno, ne velikim 
masama). Metalna pločica udjenuta, ne zna se kako, u 
Cifuentesov ormarić vjerojatno je pripadala nekom 
španjolskom štovatelju. 

Sredinom devedesetih, zahvaljujući pokretu Comunione 
e Liberazione, povećava se broj osoba u Španjolskoj koji 
se obraćaju Rikardu Pampuriju. Jedna se španjolska majka 
dobro sjeća što se dogodilo njenom sinu i njezinoj 
prijateljici. 

“Zovem se Tereza i članica sam Movimento di 
Comunione e Liberazione. Preko našeg utemeljitelja, don 
Luigija Giussanija, doznala sam za svetoga Rikarda 
Pampurija i znam da je ostvario mnoga čuda nad nama. 

Prije dva ljeta sin mije sa ljetovanja na Pireneijma javio 
da su njegovoj zaručnici dijagnosticirali rijetku bolest s 
teškim posljedicama. Taje degenerativna bolest, koja može 
zahvatiti kosti, uzrokovala progresivnu paralizu. Njegovo 
je ponašanje bilo za uzor svima. Rekao mije daje Gospodin 
nešto htio od njih iako oni ne razumiju što, te da ako im 
Bog šalje taj križ, oni ga žele zajedno zagrliti. Njegova 
skupina u bratskoj zajednici, kao i moja, počeli su moliti 
devetnicu svetome Rikardu. Nakon nekoliko mjeseci 
nesigurnosti medicinski su nalazi potvrđivali bolest. U 
nekoliko sljedećih analiza, pred iznenađenim liječnicima 
bolest je nestala. Danas su vjenčani već godinu dana i čekaju 
svoje prvo dijete. Zahvalnost je tako velika da su išli na 
hodočašće u Trivolzio, obećavši svecu da će se prvo njihovo 
dijete zvati Rikard ako im Gospodin podari tu milost da 
imaju djece. 

Prije par sati su mi rekli da bi porod mogao biti opasan 
za bebu. Bolno je pomisliti da bi moglo biti tako, ali ta bol 
služi da još jednom spoznamo kako smo u rukama nekoga 
iznad nas te da ni naš život ni život naše djece ne pripada 
nama. Odavde molim sve one koji će čitati ovo pismo da se 
sjedine s nama u molitvi svetome Rikardu da još jednom 
posreduje kod Oca moleći ga za čudo. 

Moja prijateljica, članica bratske zajednice, bila je udana 
šest godina, a nije imala djece. Jednoga mi jutra reče da bi 
htjela početi s liječenjem i pokušati ostati trudna. Rekoh 
joj da me to iznenađuje, ali ju pozvah da prije zamoli pomoć 
svetoga Rikarda. Nedugo zatim javi mi sretnu novost: bila 
je trudna! A ono što je uistino veličanstveno jest da joj sveti 
Rikard nije dao ni vremena da počne s liječenjem. Još je 
jednom sveti Rikard uslišao molbu. 

U Španjolskoj nas je mnogo koji molimo svetoga 
Rikarda. Nakon što smo vidjeli tako moćno čudo koje je 
ostvario na nama, moja molba i molitve postale su trajna 
devetnica.” 

Kada turisti posjećuju Afriku, s fotografskim aparatima 
u rukama i običajem da na svim razinama uspoređuju život 
sa zapadnim svijetom, nađe se netko tko kaže - poput nekih 
naših političara - da je Bog okrenuo glavu od njih. Bijeda i 
siromaštvo, ratovi i neimaština, na prvi bi pogled mogli 
potvrditi te tvrdnje. 

Ali onaj tko je rođen u Africi, tko tu živi i radi zna 
dobro da je Bog i dalje vrlo prisutan. 

Bog nije zaboravio na kontinent kojeg je većina ljudi 
prepustila njegovoj sudbini. I njegovi sveci, među kojima i 
naš sveti Rikard, odlučili su ostati u crnome svijetu, 
svjedočeći tjelesnu prisutnost Krista radostima i bolima 
afričkih ljudi. 


Rose Busingye je članica Memores Domini u Kampali, 
glavnom gradu Ugande. Godinama njezinu zemlju potresa 
okrutan građanski rat na sjeveru zemlje. Osim poginulih u 
bitkama, u Ugandi svake godine umire tisuće ljudi (i to vrlo 
mladih) od AIDS-a. 

Rose nije sjedila skrštenih ruku. Isus ne traži da stojimo 
po strani, da ne djelujemo. Potiče nas da ga nasljeđujemo, 
da ga prepoznajemo u uličnoj djeci i u seropozitivnima u 
barakama Kampale. 

Iz Roseine kršćanske vjere nastalo je djelo, Meeting 
Point koje u Kampali pomaže stotinama osoba zaražeim 
AIDS-om i pomaže mnogoj siročadi, koje su gradski 
reformatori doveli do bijede, da se sa svim ljudskim 
dostojanstvom uključe u rad. Služiti djeci za Rose je, kao 

stoje bilo za majku Tereziju i za svetoga Rikarda isto što i 
"služiti Kristu. 

Rose je na poziv don Giussanija molila za svetoga 
Rikarda Pampurija. Zajedno s prijateljicama često posvećuje 
molitve svecu u Trivolziju da pomogne njenim dječacima. 
Moli ljubeći pločicu koju joj je darovao prijatelj iz Italije, 
Pieralberto. 

Milosti svetoga Rikarda dosegle su i daleku Ugandu. 
Kako je, uostalom, mogao on koji je toliko želio postati 
misionar i koji je toliko vremena i novaca posvetio misijama 
Crkve po svijetu, zaboraviti svoju afričku braću u Kristu? 

Tri dana nakon što je Rose po prvi put poljubila pločicu 
svetoga Rikarda, Kintu, jedan od dječaka kojeg su odveli u 
Reformation home (reformacija u Kampali) vratio se i 
pripovijedao. Od njegove četvrte godine, kada su mu pred 
očima ubili oca i majku, Kintu nije bio u stanju izreći ni 
pola riječi. Onaj krik bola zagušen u grlu izgleda da je 
zauvijek ugasio volju za govorom, pjevanjem, radosnim 
prepnčavanjem lijepih dogodovština što se događaju djetetu. 

U Reformation homeu su rekli kako nema nade da bi 
jednoga dana mogao progovoriti. U Meeting Point Kintu 
se sporazumijevao jedino govorom ruku kojeg je samo 
Noerina (Roseina prijateljica) razumjela. 

Sveti se Rikard pobrinuo da daruje glas dječačiću. Kintu 
ovako pripovijeda što mu se dogodilo: 

“Bio sam spavao, kad me probudila jarka svjetlost. 
Ustao sam se da ugasim žarulju, ali, nije bila žarulja, već 
neka druga svjetlost, ne znam koja. Uplašen, sakrio sam se 
ispod deke, ali nisam više zaspao. Ujutro sam osjetio žar u 
grlu. Skupio sam hrabrosti i ustao te otišao do Noerine. 
Htio sam se pomoći rukama kao obično. Ali, umjesto toga 
sam rekao: “Good moming, mamy.” 

Norina se zaprepastila. Odmah je pomislila na đavola i 
četiri puta napravila znak križa da ga udalji. 

Glas o tome što se dogodilo Kintu ubrzo se pronio 
gradom. Dolaze brojni novinari te o tome govore svi 
kampalski dnevnici. Ljudi koji su poznavali nijemoga 
Kintua sada su ga vidjeli gdje govori i od uzbuđenja plakali. 
Sami je Kintu plakao od radosti grleći svoje stare prijatelje 
iz kojima je konačno mogao reći ono što prije nikada nije 
mogao. 

“Glas mu je jasan” tvrdi Rose “kao da je oduvijek 
govorio. Sigurna sam da se sve dogodilo po zagovoru 
svetoga Rikarda. Savjetovala sam Kintu da za Božić moli 
Dijete Isusa da mu daruje glas: donio mu gaje sveti Rikard.” 

Izvještaj o Kintu nije jedini izvanredan događaj što se 
zbio u Kampali po Pampurijevom zagovoru. Milosti sveca 
iz Trivolzija blagoslovile su i ostale siromahe. Maritendero, 
zgrčena gospođa, oboljela od cerebralne malarije, dobila je 
na dar sličicu svetoga Rikarda Pampurija o kome joj je 
govorio otac Alfonso Poppi. “Poljubila je onaj lik” nastavlja 
svoju priču Rose “trljajući je rukama i moleći posvećenje 


Mariji. I ustala se! Kad smo je vidjeli zdravu, na nogama, 
otrčala sam u auto s ostalim djevojkama i pobjegla: ono što 
se dogodilo bilo je suviše veliko!” 8 

Neka čuda svetoga Rikarda ne događaju se mladima 
već onima koji ih primaju daruju novu mladost. Mladost 
srca, ideja, ljubavi prema životu. 

Amos Bertozzi ima sedamdeset i dvije godine i živi u 
seocetu kraj Comoa iako njegov naglasak i oduševljenje za 
jednostavnim jelima i dobrim vinom odmah odaju njegovo 
parmsko porijeklo. 1999. imao je dvije vrlo osjetljive 
operacije kojima je odstranjen zloćudni tumor. 

Prije no što ću ući u njegovu vilu u Lurago Marinone 
očekujem da ću upoznati napaćenog gospodina, starog ne 
samo po godinama, već i izgledom. Međutim, vrata mi 
otvara čovjek pun života, s velikim osmjehom koji mu 
obasjava lice. Kosa neznatno posijedjela i uredna, zajedno 
s vatrenim i prodornim plavim očima odaju tek nešto više 
od pedeset godina. Gromki glas i odlučan korak kojim me 
prati u kuću potvrdili su te moje pretpostavke. Teško je 
povjerovati daje već prešao sedamdesetu, a da se posljednjih 
godina borio sa strašnom bolešću. 

Gospodin Amos odmah primjećuje moje čuđenje. 
Uostalom, kako bih mogao ne biti začuđen? Dok sam se 
pitao kako je moguće da tako mladenački poskakuje uza 
sve ono što je prošao, on mi, kao da mi čita misli, uzvikne: 
“Bio je to sveti Rikard!” 

Tada mi počne kazivati svoju priču s ljudskom toplinom 
i iznenađujućom prisnošću. Izgledalo je kao da me odavno 
poznaje, a u stvari upoznali smo se tek prije koju minutu. 
Sve do početka 1999. Amos Bertozzi nije znao ni tko je bio 


8 R. Farina, Good Moming, Kintu!, U Litterae Communionis, “Tracce”, 
travanj 1996., str. 18-20. 

sveti Rikard. Pampuri. Prema vjeri i svecima oduvijek je 
imao prilično mlak odnos. Katolik je bio, ali malo ili nikako 
nije prakticirao vjeru, kao i dobrih 60% Talijana. Osim toga, 
u svome životu, kako mi povjerava bez ustezanja, nikada 
nije baš bio svetac. Jasno, nikada nije bio zločinac, ali uvijek 
je griješio, zbog čega su često patili žena i djeca. 

U prosincu 1998. liječnici Amosu dijagnosticiraju 
melanom. Nikada, ali baš nikada ne bi pomislio da bi ona 
oteklina visoko u želucu mogla biti simptom nečega uistinu 
teškoga. U stvari, Amos nije osjećao neke osobite bolove. 

Misli su mu odmah poletjele prema ženi, koja je tragično 
nestala zbog iste bolesti nekoliko godina ranije. Pred očima 
je imao njenu kalvariju patnje i zamišljao je kako će i njega 
zadesiti ista sudbina. 

Liječnici znaju da nema vremena za gubljenje te tako 
već u siječnju 1999. na Amosu Bertozziju izvode prvi zahvat 
u bolnici Sant’Annau Comou. Tumor kojeg su mu odstranili 
zaslužuje prvo mjesto u Guinessovim rekordima: oko tri i 
pol kilograma težine! Liječnici su bili zaprepašteni. Kada 
sam vidio fotografiju te bolesne mase ostao sam bez riječi. 
Bertozzi je imao 300 šavova, ali najčudnije je to da ni prije 
ni poslije zahvata nije imao nikakvih značajnijih bolova. 
Kao da njegovo tijelo nikada nije dodirnuo melanom. 

U lipnju iste godine kirurzi odstranjuju preostale 
dijelove tumorske mase. Ni ovaj put Amos ne trpi osobito. 

Otada se njegov život vraća u normalan tok. Ili bolje, u 
normalnost koja ima izgled čuda! Doista, Amos dobija volju 
za životom kakvu prije nikada nije imao, kako on kaže, 
zahvaljujući jednom svecu za kojeg do prije nekoliko 
mjeseci nikada nije čuo. 

Sveti liječnik iz Trivolzija ulazi u Amosov život 
zahvaljujući jednostavnoj maramici. Jednog dana prije 
operacije prijateljica Amosove kćeri odnijela je bolesnikovu 


maramicu u crkvu u Trivolziju i položila ju na jednu 
relikviju. Amos je za tu posjetu Pampuriju doznao tek nakon 
zahvata i vrlo se začudio. Čuđenje je bilo ogromno već zbog 
činjenice da ni on ni liječnici nisu mogli shvatiti kako 
odstranjenje takvog tumora nije ostavila nikavog traga na 
njegovom tjelesnom stanju. Iz onog čovjeka koji je prema 
doktorima bio na putu prema smrti širila se sada snaga iz 
svih pora. Maramica mu je pomogla da odgovori na pitanje 
koje ga je danima mučilo: kako mu se to moglo dogoditi i 
tko je to omogućio? Amos je morao priznati ono što je bilo 
očigledno: njegovo potpuno ozdravljenje i njegova 
izvanredna životnost imali su nešto čudesnoga, a autor toga 
čuda mogao je biti jedino taj svetac kojeg nije poznavao. 

Nijednoga trenutka nije sve to pripisao slučaju ili čistoj 
podudarnosti. Činjenice su jasne, a njegova prostodušna 
iskrenost potiče ga da pruži mogućnost pretpostavci o čudu. 

Sada je Amos Bertozzi redovan posjetitelj svetišta u 
Trivolziju. Rekao mije da se nada kako će odlaziti do 2022. 
(kaže da ugovor sa svetim Rikardom ističe te godine, kada 
će on navršiti devedeset godina). Svaki put kada moli čini 
mu se da se pomlađuje za nekoliko godina. Sveti Rikard 
iscijelio mu je tijelo, kao što je uvijek radio svojim 
bolesnicima u općini u Morimondi, ali ga je i duševno 
iscijelio. Njegova je vjera očvrsnula, a srce postalo puno 
ljubavi za Gospodina i svetoga Rikarda. Tko danas sluša 
Amosa Bertozzija odmah shvati, po radosti kojom priča, 
daje sveti Pampuri njegovom životu poklonio neočekivanu 
draž koju želi priopćiti cijelome svijetu. 

Usporedbom dvaju ultrazvučnih nalaza gospođe C. M. 
teško je za povjerovati da se radi o istoj osobi. Izgleda da je 
i u ovom slučaju posredovao sveti Rikard kome je ta žena 
bila vrlo pobožna. 

Prvi ultrazvuk gospođe C. M., u dobi od 62 godine u 
gusto nastanjenom predgrađu Milana pojavljuje se sa 
sljedećim nalazom: „Pretrage ukazuju na povećanje desnog 
tireoidnog režnja u području parenhimne žlijezde gdje se 
procjenjuje poveća nakupina okruglastog cističnog tkiva, 
promjera cca 14-15 mm. Pod svjetlom primjećuje se 
ekogena izraslina od cca 4 mm. 

Da bi se ispitalo sumnjivo porijeklo cističnog tkiva, 
gospođi C je preporučeno da se podvrgne sljedećoj pretrazi 
(punktura pod ekografskim praćenjem). Zbog raznih 
administrativnih razloga gospođa je morala ponoviti nalaze. 

“Tijekom svih faza moje bolesti” pripovijeda gospođa 
“uvijek sam se preporučala svetome Rikardu Pampuriju, 
moleći ga za podršku u teškim trenucima. Jedne večeri, prije 
no što sam legla, uzela sam sliku svetoga Rikarda i približila 
ju vratu te rekla: “Sveti Rikarde, ti koji si bio liječnik, iscijeli 
me!” Sljedećega jutra odmah sam primijetila da ne osjećam 
više nikakvih boli na vratu te daje cista posve nestala.” 

Iako je odmah pomislila da je ozdravila, C. je ipak 
odlučila podvrgnuti se ispitivanju. 27. rujna 2000. odlazi u 
bolnicu i odmah kaže liječnicima da je uvjerena kako je, 
zahvaljujući zagovoru svetoga Rikarda, cista nestala. Na 
njihovo pitanje tko je bio taj tajanstveni svetac, C. M. 
odgovara da se radi o njihovom kolegi liječniku iz reda 
Fatebenefratelli i obećaje da će im, čim bude mogla, donijeti 
njegovu sliku. 

“Doista,” dodaje C. “čim su se razvile slike ultrazvuka, 
i oni su bili prisiljeni utvrditi nestanak ciste a takav je bio i 
nalaz”. Biopsija štitnjače pokazuje doista da “u usporedbi s 
prethodnim nalazom od 17.1.2000., današnji nalaz ne 
pokazuje više poveću nakupinu okruglastog cističnog tkiva 
(15 mm) smještenog u području desnog režnja u čijem se 
središtu uočavala mala endoluminalna izraslina.” 


Gospođa C. M. primila je milost iscjeljenja. Sveti joj je 
Rikard osnažio ujedno i vjeru. To potkrepljuju posljednje 
rečenice gospođe C.: “Potpuno sam uvjerena da me je, kao 
sredstvo u Gospodinovim rukama, sveti Rikard htio izliječiti 
kako bih mogla pronositi svjedočanstvo o njemu. On je 
odlučio da ću ga pronijeti u ovu bolnicu u kojoj nikada nisam 
ni pomislila da ću otići i upoznati osobe koje sam upoznala. 
A vjerujem daje i osim mojeg tjelesnog ozdravljenja, sveti 
Rikard htio učvrstiti i moju vjeru.“ I vjera njenog sina, 
milanskog bankara danas je puno veća: „Ono što se dogodilo 
mojoj majci još me više uvjerilo u dobrotu svetoga Rikarda 
i Gospodina u mome životu.“ 

Silvia Gerevini ima 26 godina i ogromnu želju za 
životom koju njezine plave oči nesumnjivo jasno izražavaju. 
Ta je djevojka vodila dugu bitku protiv smrti. U prosincu 
1997. za par dana njezin je život počeo visiti o tankom koncu 
i svaki čas se mogao prekinuti. 

Poslijepodne one nedjelje 14. prosinca Silvia je 
upravljala svojim automobilom I vraćala se u Bolognu - 
grad u kojem je studirala - s još nekolicinom prijateljica i 
jednim prijateljem. Nedavno se u Riminiju uključila na 
duhovne vježbe studenata Comunione e Liberazione. 

Silvia se slabo sjeća nesreće. Bacila je pogled na lijevi 
retrovizor kad ju velikom brzinom dostigne drugo vozilo. 
Vozač je pokuša smiono preteći i zahvati Silvijin auto. Sudar 
je izuzetno silovit. Auto se preokrenuo i završio na polju. 
Prvo je čudo bilo to da nisu došli drugi automobili na drugim 
voznim trakovima. 

Silvia nije odmah izgubila svijest. Dok je još ukliještena 
u kabini uspijeva razmijeniti par riječi sa suputnicima. Sve 
joj se čini samo kao ružan san iz kojeg će se odmah 
probuditi. 

Ali, zbilja je bila posve drugačija. Stigla je hitna pomoć 
i helikopter da ih preveze u bolnicu u Faenzi. Liječnicima 
se Silvijino stanje odmah učinilo krajnje teško (dijelovi 
automobila nanijeli su joj razne prijelome i nagnječenja). 
Udarac upravljača izazvao je pneumo-torakalnu traumu 
(djevojka je spojena na umjetna pluća) i niz prijeloma 
kralješaka. Ako bi se Silvia i spasila, vrlo je vjerojatno da 
bi ostala oduzeta od vrata nadolje. U noći sa utorka na srijedu 
stanje joj se dramatično pogoršalo. Nade su se smanjivale 
iz sata u sat. 

Nitko se ne predaje pred činjenicom da bi djevojka od 
23 godine mogla tako iznenada umrijeti. Prijatelji i roditelji 
počinju bez predaha moliti. Molitva je jedino oružje kojim 
raspolažu ali imaju čvrstu nadu da je to oružje vrlo 
djelotvorno. U crkvi Stagno Lombardo (Cremona), kraju u 
kojem živi njena obitelj i u crkvama gradova gdje su ona i 
njezina braća bili upisani na fakultete organiziraju se molitve 
krunice i devetnica. Kolege s fakulteta njezinoga brata 
Roberta, studenta inženjerstva u Paviji odmah odlaze u 
Trivolzio. Svetac im je blizu kuće i oni jure tamo. Mole ga 
i na fakultetu i mole krunicu. Dobro se sjećam minuta 
molitve za vrijeme sata za ručak, između fotokopirki i ureda 
za sveučilišnu suradnju CUSL. 

I Silvijini bolonjski prijatelji znaju da nema vremena 
za gubljenje. To je pitanje života i smrti i pravi je trenutak 
kada treba “uznemiriti” sveca prijatelja. Uskaču u automo¬ 
bile i kreću iz Bologne prema ne baš blizom Trivolziju. 

To je putovanje puno boli ali i nade, izvjesnosti da 
Gospodin i sveti Rikard ne mogu dopustiti zlo njihovoj 
prijateljici. U Trivolziju mole i mole, upućuju molbe 
svetome Rikardu da se Silvia spasi. U njihovim je molitvama 
veliko povjerenje u nebesko milosrđe, ali iznad svega tu je 
molitva da taj dramatični trenutak bude Gospodinu na slavu. 

Ova molitva upisana u upisniku svetišta jasno to potvrđuje: 

“Molim Te, sveti Rikarde, da kod Gospodina, Oca 
našega zagovaraš za brzo ozdravljenje Silvije, uvjereni u 
Njegovo milosrđe i u Njegov naum za svakog čovjeka. Daj 
daju ja i sva naša braća u Kristu možemo čim prije ponovo 
zagrliti. Daj da po ovoj prilici uvijek u svakome od nas 
bude jasniji poziv da Tebi dajemo hvalu.” Andrea (Bolo- 
gna). 

Ostvarilo se čudo ozdravljenja i Andrea i njeni prijatelji 
mogli su Silviju uskoro zagrliti. Već krajem prosinca Silvia 
je bila izvan opasnosti. Sljedeći osjetljiv kirurški zahvat 
izvrsno je uspio i Silvia se oporavila u iznenađujuće 
kratkom vremenu. Sljedećeg Uskrsa već je bila u Trivolziju 
kako bi zahvalila svecu. 

Osim tjelesnog oporavka, Silvia je osjetila u sebi i u 
ljudima oko sebe pravo čudo vjere. “Ne znam reći” 
ispovijeda mi vrlo iskreno “je li se radilo o čudu ili ne. Ne 
mogu tvrditi sa znanstveno dokazanom točnošću da je to 
bio sveti Rikard. Pa ipak, nesumnjivo je da sve što mi se 
dogodilo ima okus čuda. Taj okus, taj predosjećaj čuda, 
primjećujem i predosjećam. Gledajući na moju obitelj i na 
moje prijatelje. Gledajući na začuđenost s kojom se sada 
suočavam sa životom, začuđenost i radost kakvu nikada 
ranije nisam imala.” 

Silvijina je vjera danas čvršća, kao i vjera njenih 
roditelja i cijele obitelji. Dovoljno je na trenutak uperiti 
pogled na oca i majku, ili na braću kako bi se sa sigurnošću 
u to uvjerila. 

Više od ičega drugoga, čak i više od samog potpunog 
tjelesnog ozdravljenja, sveti je Rikard Silviji darovao 
izvanrednu sposobnost suočavanja sa patnjom. Ne glumeći 
da ne postoji (kao što neke sekte vrlo raširenog new agea u 
zabludi vole vjerovati da je zaborav najbolji lijek protiv 

tjelesne boli). Pampuri je, zajedno s obitelji i prijateljima, 
bio uz Silviju u njenoj boli, pomažući joj da se ne preda i 
održavao onu nadu i životnost svojstvene naravi mladih. 

Silvia je doživjela veliko čudo: spašena je od posljedica 
teške prometne nesreće i sada može živjeti normalnim 
životom. Ali najveće čudo koje je primila - po njenim 
riječima - jest nešto što nema toliko veze s tjelesnim 
ozdravljenjem. “Prije svega shvatila sam da u zlu postoji 
dobro koje je veće od zla, dobro koje na kraju izbija i 
pobjeđuje. To sam shvatila jer sam to doživjela. To sam 
shvatila jer sam doživjela ljubav Gospodinovu u licima 
mojih roditelja, moje obitelji i prijatelja.” 

Pojam kojeg imamo o čudu često se poistovjećuje sa 
čvrstom i nepomičnom slikom: nevjerojatno izbavljenje iz 
opasnosti, iscjeljenje koje se dogodi unatoč liječnicima koji 
ne daju mnogo nade, dobar prolazak na ispitu iako je 
pripremljen u kratko vrijeme i pod problematičnim 
okolnostima. Čudo tada izgleda kao ostvarenje nečega što 
u svojoj biti pruža izazov zakonima prirode. Izvan tog 
obrasca teško je, ako ne i nemoguće, da će se netko usuditi 
nazvati čudom drugu vrstu događaja. 

Međutim, ima nešto ograničeno u takvome obrascu, 
nešto što je u opasnosti da čudo poistovjeti s pukim korisnim 
sredstvom. Dovoljno je čitati propisani recept, izreći poneku 
molitvu (makar i krunicu) i s neba silazi čudo, što nije ništa 
drugo do li naša uslišana molba. 

Stanite malo! Ne želim reći da sve to nije čudo. 
Uskrsnuće Lazarovo i iscjeljenje slijepca od rođenja 
očevidna su čuda svima nama. Na isti način, čuda zbog 
kojih je Pampuri bio beatificiran, a potom i kanoniziran 
iscjeljenja su koja imaju znanstveno objašnjenje. 

Čudo je nešto više. Istina je da izbija silovito s 
obilježjima izvanrednog događaja (tumor koji od danas na 
sutra nestaje, bogalj koji prohoda), ali je isto tako istina da 


je čudo nešto što ne odgovara jednostavnom stereotipu 
iznenadnog ozdravljenja. Riječi monsignora Giussanija 
objašnjavaju: “Čudo se može definirati kao događaj, dakle 
doživljenu činjenicu, putem kojeg Bog primorava čovjeka 
da misli na Njega, na vrijednosti u kojima želi 
sudjelovati...To je način na koji On nenametljivo upozorava 
na svoju Prisutnost. S te točke gledišta sve je čudo: mi to 
ne primjećujemo jer kao da živimo izvan te potke koju nam 
on sazdaje...Što je čovjek svjesniji i življi u svojem osjećanju 
povezanosti s Drugim koji to neprestano stvara, toliko više 
njemu sve postaje čudom. Evanđelje nam s vrlo 
neprimjetnim znacima ukazuje na način kojim je Isus 
promatrao prirodu: kako je učenicima pokazivao poljsko 
cvijeće, ptice na nebu, smokvino stablo i vinovu lozu na 
zemlji, grad kojeg je ljubio. U njemu je svijest o povezanosti 
predmeta njegovog pogleda i sudbine. Oca, imala 
neposrednu jasnoću. U njemu je sve izviralo od 
- stvarateljskog čina Oca te je stoga bilo čudo.” “Postoje 
osobiti trenuci” nastavlja don Giussani “u kojima Bog 
posebno poziva pojedinu osobu da pazi na njegovu 
prisutnost, da se odvoji od svoje razonode. To je na neki 
način određenije čudo: kao neki osobiti naglasak događaja 
koji neumoljivo podsjećaju na Boga. To može biti neka 
iznenadna dobra vijest, ili nepredviđena bol, što za osobu 
može biti čudo. To je moćan poziv za tu osobu, dok će ga 
drugi protumačiti kao slučajnost.” 9 

Dakle čudo kao svakodnevna pojava čiji okus 
primjećujemo u prividnoj običnosti prijateljevog osmjeha 
ili u ponovljenom “volim te” ljubljene osobe. Toliko je 
molitava upućeno svetome Rikardu kako bi molitelji otkrili 
nenametljivu draž malih stvari pomoću kojih osjećamo 
Kristovu prisutnost u svakome trenutku. 

9 L. Giussani, Perche la Chiesa, 2. sv. Jaca Book, Milano, 1992., str. 128-129. 

Prije svega, čudo kao događaj koji neumoljivo podsjeća 
na Boga, pa i onda kada se radi o neočekivanoj boli. 

Može izgledati proturječno govoriti o čudu a odnositi 
se na patnju. Može isto tako izgledati neobično opisivati 
čudo kada osoba za koju smo snažno molili nije ozdravila, 
nego se i dalje lagano približava smrti. Te tvrdnje kao da 
idu protiv zdravog razuma, sukobljavaju se s općenitim 
načinom razmišljanja. Najveći dio ljudi podiglo bi nos i 
reklo: “Treba hrabrosti govoriti o čudima pred čovjekom 
na umoru!” 

Pa ipak, ako smo iskreni prema samima sebi (to govorim 
osobito mladima koji često govore o iskrenosti), kako 
možemo a da se ne začudimo pred čovjekom koji vedro ide 
ususret smrti, s osmjehom u očima u kojima se vidi da ga 
ono što mu se događa još dublje povezuje s Bogom? Kako 
možemo a da ne govorimo o čudu kada vidimo kako obitelj 
s radošću prihvaća bol drage osobe, a prijatelji stoje uz svoga 
prijatelja s izuzetnom ljudskom toplinom? Želimo li možda 
reći da sve to nije čudo, čudo vjere, očitovanje vjere? 

Izvještaji o osobama koje su umrle radosnog lica brojni 
su i nikada međusobno isti. Na određeni način to su izvještaji 
koji nam svima prizivaju vedrinu kojom su bili obilježeni 
mjeseci sveca iz Trivolzija provedeni u bolnici prije smrti. 

Ne nalazimo se pred neobičnim junacima, već pred 
ljudima sposobnima, moleći Gospodina i svetoga Rikarda, 
prihvatiti bol i patnju. Ljudi koji su posljednje dane svoga 
života proživjeli svjesni da se pravo junaštvo, kao što je 
posvjedočio Erminio čitavim svojim životom, sastoji u 
maloj i jednostavnoj hrabrosti da se živi svakidašnjim 
životom. Preko njihove je žrtve Rikard Pampuri izvršio čuda 
i uvećao njihovu vjeru i vjeru rodbine i prijatelja. 

Marco Teggia je umro s pedeset jednom godinom, u 
prosincu 2000., od neizlječivog tumora na crijevima. 


Umirući ostavio je ženu i četvero male djece, te brojne 
prijatelje koji su ga doista ljubili. 

Njegova je kalvarija počela prethodnoga Uskrsa. Nakon 
što mu je otkriven tumor Marco je odmah operiran. U 
mjesecima koji slijede njegovo zdravstveno stanje se 
pomalo mijenja. Nakon razdoblja oporavka, kada se čak 
uspijeva vratiti i raditi kao liječnik što je toliko volio, slijede 
trenuci kada mu bol oduzima svu snagu. 

Ono što nikada ne gubi snagu, što se ne umanjuje ni u 
najbolnijim trenucima, jest njegova nepokolebljiva vjera u 
Gospodina. “Kako je velika naša povijest, čarobna. Ni za 
što na svijetu ne bih je mijenjao, ni za slavu, ni za novac, pa 
ni za zdravlje jer kad tad se mora umrijeti” povjerava par 
sati prije no što je izdahnuo. 

Rodbinu i prijatelje je zamolio da se mole svetome 
Rikardu. I on je od svetoga Rikarda molio čudo ozdravljenja 
(“ne bi bilo ljudski ne moliti”), ali je isto tako molio - priča 
"najdraži prijatelj - “čudo za sadašnji trenutak, da živi taj 
trenutak. Čudo koje je on najviše tražio bilo je čudo trenutka. 

U upisnicima svetišta naišli smo na ovaj napis: “Za mog 
prijatelja Marca kako bi mu svojim zagovorom podario 
ozdravljenje, a nama jednostavnu vjeru i sposobnost da 
prihvatimo njegovu sudbinu” (Carlo). 

Marco je Teggia umro vedra lica. Nekoliko dana prije 
smrti, svjestan sudbine kojoj ide ususret, zamolio je prijatelja 
liječnika da pozove telefonom kirurga koji gaje operirao i 
koji mu je bio prijatelj još iz fakultetskih dana: ‘ Zahvalan 
sam mu i ljubim ga. Zato sam odlučio da učinim za njega 
nešto što on nije mogao učiniti za mene, a ja mogu za njega. 
Reci mu da sam čitav svoj život prikazao za njega. 
Telefoniraj mu, brzo, reci mu.” Prije smrti Marco je htio 
reći posljednje riječi svojoj djeci. To je nešto što mu je 
Gospodin dao da jasno shvati dok je mjesecima ležao u 

bolničkom krevetu, okružen ljubavlju žene Manile i djece 
Giulije, Alessandra, Maddalene i Tommasa: “Jako vas 
ljubim, nikada vam to nisam rekao ali znajte da vas jako 
ljubim ovakve kakvi jeste.” 

Kada biste danas sreli obitelj Teggia i njihove prijatelje 
začudili biste se veličinom i čvrstinom njihove vjere. Ako 
putem svetoga Rikarda nije došlo Marcovo ozdravljenje, 
jednostavna vjera za koju je molio Carlo u svojoj molitvi 
obasula ih je u izobilju. 

Mauro Ceroni je neurolog u klinici Mondino u Paviji. 
Čudo vjere kojem je prisustvovao 1995. ima nečega 
začudnoga i ostat će mu zauvijek utisnuto u srcu. 

Gospođa Scotti ima pedesetak godina i jedna je od 
bolničarki na njegovom odjelu. “Nježna, mršava” sjeća je 
se doktor Ceroni “ne neka ljepotica, ali je uvijek imala 
spreman osmjeh i spremnu, toplu, prisnu riječ. Osvajala je 
bolesnike. Osjećali su stvaran odnos u kojem bolest odlazi 
u drugi plan. To je bila prilika za susret, za ljudsku vezu. 
Jednom riječju, velika čovječnost koja je nužna čovjeku u 
potrebi.” 

Između neurologa, pravog katolika i bolničarke, koja 
je trideset godina bila agnostik unatoč katoličkom odgoju, 
uspostavlja se odnos pun uzajamnog poštovanja i 
prijateljstva na temelju zajedničkog oduševljenja za čovjeka. 
Ceroni je voli dobronamjerno izazivati upućujući joj neke 
primjedbe vjerskih obilježja i često joj govori kako se moli 
za njeno obraćenje. 

Kada su bolničarki dijagnosticirali tešku plućnu bolest, 
prijateljstvo s neurologom još se pojačalo. Doktor Ceroni 
joj često odlazi u posjetu u bolnicu i kod kuće. “U 
određenom trenutku” nastavlja Ceroni u svom izvještaju 
“ne znam kako, ne znam kojim tokom misli, iznenada joj 
kažem: “Točno znam kamo treba otići!” “Kamo?” upita 


me iznenađena, ali spremna. “K svetome Pampuriju u 
Trivolzio.” Nije nikada čula za njega, ali mi kaže: “Dobro, 
idem!” U Trivolziju gospođa moli nekoliko Slava Ocu 
(budući da se nije dobro sjećala Oče naša) s prijateljem 
neurologom i u tišini se zaustavlja pred svečevim kipom. 
Izlazeći iz crkve uzvikne: “Ni ne znate kakav ste mi danas 
dar podarili! Sada sam mirna.” 

U klinici s velikim čuđenjem primjećuju promjenu na 
gospođi Scotti. Sljedećega jutra bolničarka zove neurologa 
u svoju sobi i mirnim i tihim glasom ponovo mu povjerava: 
“Ah, ni ne znate kakav ste mi dar poklonili. Vama to mogu 
reći. Ne mogu to reći svima je će misliti da sam poludjela. 
Sada sam sretna kao što nikada nisam bila u zadnjih trideset 
godina života. S ovime što imam! Jutros se probudim, 
gledam sliku svetoga Rikarda i govorim: “Vidiš, ti si moj 
sin i moj liječnik. Ako želiš da dođem k tebi, iako ne znam 
gdje si ti, dolazim: ako želiš da ostanem i služim moje, ostat 
ću ovdje.” Otkada sam mu to rekla mogu se suočiti sa svime 
u mome danu, mogu primiti i kemoterapiju, ali ništa mi ne 
može oteti mir iz srca.” 

Stanje bolesnice lagano se pogoršava, ali njezina se 
ponovo pronađena vjera ne koleba. Osobe koje ju posjećuju 
u bolnici izlaze bez riječi iz sobe. Doktor Ceroni i dalje ju 
često posjećuje. Način kako ga prima, s iskrenim sjajnim 
osmjehom, malim spontanim poljupcem, daje mu volju da 
svaki dan dolazi do nje. 

Patnja gospođe ne traje još mnogo vremena. Stanje 
postaje beznadno. Dan prije smrti, doktor Ceroni vidio ju 
je po posljednji put. Sjeća je se s radosnim osmjehom kako 
mu kaže: “Gladna sam.” 

Kada je sutradan došao u kliniku, gospođa Scotti je već 
izdahnula. “Do samoga je kraja” zaključuje svoje 
svjedočanstvo neurolog “ostala vedra, s uzdanjem se 

prepustila okolnostima koje su joj bile dane, svome svetome 
Rikardu i Gospodinu kojeg je tako radosno ponovo našla.” 

Graziella je mlada majka trima sjajnim kćerima, 
štovateljica svetoga Rikarda Pampurija. Njezine djevojčice 
i muž Gianni sve su što može od Gospodina tražiti u životu. 
Sretna, vedra, zadovoljna obitelj. 

Godine 1997. njezin je život dramatično pogođen 
viješću da ima leukemiju. Više od godine dana Graziella se 
bori protiv strašne bolesti i podvrgava se operaciji 
presađivanja koštane srži. Nakon zahvata misli daje bolest 
pobijeđena. “Osjećam da sam jedna od štićenica svetoga 
Rikarda. Sve je krenulo mnogo bolje” piše u svom dnevniku. 

Graziella se hrabro bori protiv bolesti. Često moli za 
čudo ozdravljenja i ne želi, ne usuđuje se pomisliti da bi 
njezine kćeri mogle živjeti bez nje. 

Za Graziellu se nije moglo ništa učiniti. Bolest je 
prevladala i ona je umrla ostavljajući muža Giannija i tri 
male kćeri: Gioiu, Giudittu i Rebeccu. Za pogreb nije htjela 
cvijeće i izričito je tražila da sve mise zadušnice budu na 
nakanu djelima svetoga Rikarda i za izgradnju dvorane za 
primanje hodočasnika. Čim bude dovršena, župnik u 
Trivolziju tvrdi da će njoj posvetiti jednu sobu. 

Recite mi što je čudno u svemu tome, u prerano 
prekinutom životu mlade majke, u boli triju siročadi i muža. 

Don Angelo Beretta ganut objašnjava da su najveća čuda 
svetoga Rikarda ona koja se ne vide, ona koja izgledaju da 
ih ne čini. “Najveće je čudo” dodaje “čudo onoga tko, po 
zagovoru svetoga Rikarda uspijeva prihvatiti, pa makar i 
ne razumijevajući, volju Božju, tko zna reći da Božjemu 
naumu.” 

Dirljive riječi Graziellinog dnevnika, čine istinskima, 
tjelesno istinskima riječi koje bi se isto tako mogle pojaviti 
kao apstraktne teološke tvrdnje. Čitajući ih moramo klicati 
čudu vjere: 


“To je Vazam Uskrsnuća: 

Četiri mjeseca nakon presađivanja, sunce... 

“Vjerujem daje uskrsnuli Krist koji je pobijedio smrt 
već uskrsnuo moje oboljelo čovještvo i nastavlja ga 
otkupljivati.” 

Donijeli su Svetu Pričest, sretna sam kod kuće sa 
svojima, od kortizona se bolje osjećam i imam volje raditi, 
jer se tjelesno dobro držim. Čini mi se nemogućim sve ono 
što se dogodilo nakon 27. ožujka. 

“Krist je uskrsnuo, moj je prijatelj.” 

Transfuzija. 

Gospodine, prikazujem ti svoju muku prihvaćanja 
vremena koje nije moje, mogu ti ponuditi samo ovo vrijeme 
koje je već Tvoje. Vrijeme transfuzije koje nikada ne prolazi 
i rastužuje me, nakon svih onih uboda koje su mi zadali 
kako bi mi našli venu. 

Pobjegla bih od ovog kreveta, ali od mene tražiš da 
ostanem u ovom naumu kojeg ne razumijem i ja ti 
prikazujem muku ostajanja tamo gdje ne želim i prihvaćanja 
vremena koji su Tvoji.” 

Od majke Michele, djevojke s epilepsijom, stiže nam 
sljedeće dirljivo svjedočanstvo. Njezino pismo svetome 
Rikardu koje je u početnim nakanama trebalo sadržavati 
svu žalost i nepovjerenje prerasta u potvrdu velike vjere u 
Gospodina. 

“Dragi sveti Rikarde, majka sam Michele, djevojčice 
oboljele od teške epilepsije koju ti već dobro poznaješ. 
Michela će u studenome imati 14 godina, a ti znaš da je 
svih ovih godina imala nebrojeno mnogo kriza, da su je u 
prvih 7 godina vodili u bolnicu, pa i na oživljavanje 
[...].Iskustvo patnje koje nas prati svakoga dana ublažavalo 
se onih dana koje nam je Gospodin darovao: divne osobe 
koje su suosjećajno sudjelovale u našoj zbilji, koje su nam 

pomagale i podizale moral, tolika vedrina između mene i 
moga muža (velikog optimiste), radosni i solidarni susjedi, 
Michelini djedovi i bake uvijek spremni pomoći i utješiti, 
divna kuća, dobar posao i ... Michi koja je rasla i svakim 
danom postajala sve ljepšom. Kako sam ponosna kada nam 
to govore. I krajnja sreća koju doživljavam kada prođu 
krize i očekuju nas mirniji dani...Koliko nam je dana 
Gospodin dao!!! 

A opet, koliko sam puta očajna i Ijutita na njega i daleko 
od njega...Koliko sam bila nezahvalna, a onda bih se sjetila 
kako nas je uvijek u svakom trenutku pratio. 

Sveti Rikard, ako mije Gospodin dao da sve to shvatim 
ti mu zahvali u naše ime! 

Ovo je pismo trebalo biti posve drugačije: žalosnije, s 
puno više nepovjerenja, a zapravo mije ispalo sve samo ne 
to...Daj da nam tvoj zagovor kod Gospodina Boga pribavi 
više zdravlja za Michi i više uzdanja u našoj zadaći roditelja. 
Da tvoje prijateljstvo bude plodna klica koja nas sve više 
približava onom načinu življenja kojeg nam je Isus označio 
i kakvim si ti živio. 

Dragi sveti Rikarde, ti koji si bio liječnik i koji si mogao 
biti blizu onima koji pate, budi uz našu djevojčicu svakoga 
dana... * 

Ne zaboravljam ono što si učinio u ponedjeljak, 19. 
svibnja: mali zubarski zahvat je odlično prošao! Anesteziju 
je dala doktorica Dilani iz bolnice u Carati - neka joj 
Gospodin plati! Sada te pozdravljam. Reci Gospodinu da 
mi je žao ako sam se u ovom razdoblju zapustila.” 

Grli te 

Michelina mama. 

Mjesec dana prije smrti Emanuela Mazzola je stigla u 
Trivolzio proslaviti svoj dvadeseti rođendan. Voljela se 


moliti svetome Rikardu za mlade. 30. ožujka 1998. poginula 
je u prometnoj nesreći. Frontalni sudar stotinjak metara od 
kuće. 

Mama Carla sakupila je pisma i povijest o Emanueli u 
knjigu koja se zove po značenju imena njene kćeri: “Bog je 
s nama.” Svake godine odlazi u Trivolzio proslaviti misu u 
spomen Emanuele. I Emanueli će, kao i mami Grazielli biti 
posvećena jedna prostorija obnovljenog majura. 

Kako su Carla i njena obitelj osjećale prisutnost 
Gospodina i svetoga Rikarda u njihovoj drami? 

“Od nas je zatražena žrtva Emanuele, ljubljene kćeri, 
predrage sestre. U zamjenu smo dobili toliko sinova, kćeri, 
braće i sestara. Bodrili su nas, tješili, nosili na rukama. 
Najdublje smo zahvalni svima i svakome na načinu kako 
su nam pokazali ljubav Božju za nas.” 

Rossana je bila u prvim mjesecima trudnoće kada joj je 
otkriven tumor. S prijateljima iz Buccinasca uputila se u 
Trivolzio i u upisniku hodočasnika i danas se može pročitati 
njezina žalosna molba. Da se začudite pred jednostavnošću 
kojom Rossana, majka sjajne djevojčice od 7 godina, 
prikazuje svoju patnju Bogu: “Sveti Rikarde, pomogni mi 
naći vjeru i po tvome zagovoru snagu da nadvladam kušnju 
na koju sam pozvana, da ozdravljenje koje tražim bude prije 
svega ozdravljenje duše kako bih postala izvor i 
svjedočanstvo milosti Božje. Svim srcem povjeravam ti 
dijete pod srcem i Francescu i sve osobe meni bliske. 
Prosvijetli me kako bih mogla to malo ili puno života što 
mi preostaje biti uvijek i samo konstruktivna.” 

Uvijek i samo konstruktivna. Kakvo očitovanje vjere! 
Još odzvanjaju riječi don Berette. Oni koji dolaze u Trivolzio 
više od ičega drugoga od svetoga Rikarda traže snagu da 
prihvate i suoče se s patnjom sve prikazujući Kristu. 

Rossanina trudnoća napreduje usporedo s napretkom 
bolesti. Od liječnika traži da ne primjenjuju lijekove koji 
mogu ugroziti život kojeg nosi pod srcem, makar i po cijenu 
kr a j n j e pogibelji vlastitog života. Dobro zna da će vrlo malo 
moći uživati u onom djetetu, ali zna isto tako da žrtva njenog 
života neće biti uzaludna. Sigurna je da će joj sveti Rikard 
darovati nadu u život u njenom djetetu, u radosti trčanja, 
igranja i skakanja poput ostale djece njegove dobi. 

Prije no što će joj umrijeti na rukama Rossana traži od 
mame Marie Grazie da se brine o njenom djetešcetu. “Kada 
me to pitala uplašila sam se. Ne zbog žrtve koju bih trpila 
svakoga dana, za kašice, za dječju hranu, za pelene, noćne 
posude, plač. Uplašila sam se jer sam mislila da nisam 
sposobna preuzeti tako veliku zadaću. Ali ona mi je 
ponavljala da se uzdaje u mene, štoviše da se uzdam u Boga 
koji me neće ostaviti samu. I da od svetoga Rikarda molim 
za snagu, kao što je učinila i ona.” 

Dijete se rađa. To je izazov medicinskim činjenicama. 
Teži jedva 620 grama i malo je liječnika koji bi se kladili u 
njegovu budućnost. Kada izlazi iz majčine utrobe, Rossani 
se pojavi slabašan osmjeh: njeno stvorenje, njezin Rikard 
(htjela mu je dati to ime u spomen svecu iz Trivolzija) je 
živ. Majci Mariji Graziji čini se kao da kaže: “Je si li vidjela 
da smo uspjeli. Sada je tvoj red!” 

Da bi podigla Rikarda Maria Grazia uzima godinu dana 
dopusta od posla. Nije lako sa 59 godina ponovo biti mama, 
ali gospođa Maria Grazia to obavlja najbolje što može. Voli 
malog Rikarda kao da je njezin sin, ali ne voli da ju zove 
mama. Da me zove mama? To bi bilo kao da Rossani nešto 
kradem, a živim s njom svakoga dana Rikardova života. 
Izgubiti kćer od 38 godina to je da poludiš. Da nije bilo 
ovog djeteta ne znam kako bih mogla ići naprijed. On me 
tjera da izdržim”, da zavolim život, koji se ne može sastojati 

od uspomena, već svakoga dana traži da mu se kaže da. 
Kada ga vidim kako hoda i smije se, shvaćam daje Rossana 
ispravno postupila i da je preko njega Rossana i dalje 
prisutna. Ne prođe večer, pa i kada spadam s nogu od umora, 
a da prije no što zatvorim oči ne izmolim molitvu svetome 
Rikardu napisanu na sličici koju mije ostavila prije odlaska 
u Raj.” 

Izložba o svetome Rikardu Pampuriju u paviljonima 
Meeting di Rimini 1997. nosila je naslov “Bio je potrebno 
da junak postane obični svakidašnji čovjek, a da svakidašnji 
čovjek postane junak.” Nije mogao biti bolji izbor. Čitav 
život svetoga Rikarda bio je svjedočanstvo svakodnevnoga 
junaštva. 

Na isto jednostavno junaštvo naišli smo u tolikim 
ljudima koji su se njemu povjerili. 

Izvještaj o Giorgiu, mladiću od 22 godine iz Trevija 
(Pg), studentu statistike na Sveučilištu u Perugi uvjerit će i 
one najsumnjičavije da se i te kako može govoriti o 
svakidašnjem junaštvu. 

Giorgio je umro u studenom prošle godine od zloćudnog 
tumora na kičmi. “Dirnula me” pripovijeda njegova sestra 
“jednostavnost i snaga kojima se suočio sa svime što mu se 
događalo.” “Bio je dobar i hrabar mladić” dodaje otac 
Claudio “koji je ljubio život. Posljednih dana u bolnici, 
iznenadila me ljubav kojom su ga obasipali prijatelji koji 
su ga posjećivali. Nisam mislio da može imati toliko 
prijatelja koji ga tako ljube. Ulazili su u njegovu sobu 
staloženo i u tišini. Sve me to vrlo dimulo.” 

Prethodno ljeto s prijateljima iz Comunione e 
Liberazione Giorgo je bio na odmoru u planinama, u 
Libignu. Napisao je prekrasno pismo u kojem prepričava 
svoje doživljaje. Govori o dugim i iscrpljujućim šetnjama, 

o gladi i umoru. Sve dok se nije sprijateljio s Alessijem, 
prijateljem s geološkog fakulteta, toliko oduševljenim za 
svoj studij da se zaustavljao uz stazu kako bi razbijao 
kamenje i analizirao ih. S Alessijem je nakon 5 sati hoda 
stigao do cilja. Bez daljnjih objašnjenja, začuđeni i dirnuti 
pred tim ljudskim stajalištem, čitamo posljednji dio 
njegovog pisma: “Ona je šetnja bila savšeno slična mome 
životu. S jedne točke gledišta, šetnja je postala tragična, ali 
sam uspio stići na vrh uhvativši se za oduševljenje koje je 
Alessio imao za svoje kamenje, za studij, za zbilju. Tako je 
i moj žjvot, od određene točke na dalje postao tragičan: 
otkada sam prošle godine otkrio da imam zloćudan tumor 
na kičmi. Sada sam shvatio da se, da bih stigao do vrha, 
moram uhvatiti za one poglede u čijim očima sjaji svjetlost 
susreta s Kristom koji je stigao preko jednog drugog susreta: 
susreta s Don Giussanijem i njegovim pokretom. Jedini 
način ne samo preživljavanja, već življenja jest slijediti te 
ljude. 

Sada znam da je njegova ljubav velika, da će me On 
uvijek voljeti, da će me pratiti na svakome putu, te da će 
Gospodin biti svjetlost mojim očima: Gospodin me tješi da 
patnja i bol nisu bez nade i zato ću ga slijediti [...] 

Prije par mjeseci bili smo u Trivolziju moliti za čudo 
svetoga Rikarda. Shvatio sam da je sveti Rikard (ili netko 
za njega) učinio čudo tri godine ranije kada sam se upoznao 
s pokretom. Kada sam bio na koljenima pred svetim 
Rikardom molio sam ga da mi dade vjeru i srce da živim 
junački jer “tko ima hrabro srce ničega se ne boji, sretan se 
zbog svake stvari i samo želi ljubiti. Tada je put postao 
lijep ma kuda on vodio.” 

Sveti ga je Rikard čuo. Giorgio je umro junački i s 
vjerom. 


Dani u Trivolziju prolaze bez osobitih potresa. Za 
mnoge njegove mještane sveti Rikard kao da ne postoji. 
Ali za profesora Mozzatija, živahnog gospodina od 78 
godina, nije tako. Povjerava mi, zadržavajući suze, da mu 
se otvara srce svaki put kad vidi crkvu punu mladih. Jako 
ljubi tu mladež, kao stoje ljubio i svoje učenike. Još dok je 
predavao obično je za Božić svojim učenicima poklanjao 
malenu Pampurijevu relikviju. 

Predvečer uđem u oratorio i susrećem Mattea, mladića 
od 20 godina, geometra. Tko zna što misli o svim onim 
ljudima i mladićima njegove dobi koji ostavljaju svoje au¬ 
tomobile na parkiralištu pred svetištem nakon što su prešli 
stotine kilometara i ulaze u crkvu kako bi klekli pred kovčeg 
svetoga Rikarda. 

“Svi su oni ludi!” uzvikuje. Ludi? Možda malo i jesu. 
Ali čuda sveca iz Trivolzija stalno se događaju. Teški 
bolesnici ozdravljuju. Djeca koja se nisu mogla roditi, rađaju 
se. Toliki mnogi ljudi stječu vjeru. I u Kubi, odakle je došlo 
dirljivo svjedočanstvo o ocu i sinu od jedanaest godina. 
Događaji što se zbivaju potiho, bez velikih natpisa na 
naslovnim stranicama novina. 

Ni život svetoga Rikard a nije imao naslove u novinama. 
Život koji je bio očitovanje vjere, poput očitovanja vjere 
što se svakodnevno zbiva u tišini ovog malog mjesta u 
dolini. 

Zahvale 


Želim prije svega zahvaliti don Giussaniju i Pokretu 
Comunione e Liberazione što su me upoznali s likom 
svetoga Rikarda Pampurija. 

Osobito zahvaljujem don Angelu Beretti, župniku u 
Trivolziju, bez čije pomoći i podrške ovo djelo nikada ne 
bi bilo napisano. Ova je knjiga uglavnom njegova zasluga. 

Želim zahvaliti i svim osobama čija su svjedočanstva i 
spremnost na razgovor omogućili pisanje knjige: Diegu 
Manetti i don Primu Soldi, Virginiu Pampuri i njegovoj 
ženi, gospođi Gini di Torrino, profesoru Mozzati i njegovoj 
ženi, Gianniju Mereghetti, don Pinu, don Giuliju, Mauru 
Ceroniju, Silviji Gerevini i njenom bratu Robertu i obitelji, 
Valentini, Francescu i Emanuelu, Amosu, Carmeli, Carli 
Mazzola, Alessandru i obitelji Teggia, Manolu Cifuentesu 
i obitelji, Ferdinandu Michelini i Cesaru Vergani, obitelji 
Rossi, Faustu Roncaglia, doktoru Rusconiju, Riccardu 
Colombu, Pieru Vigorelliju i osoblju radio emisije 
“Miracoli”, don Luigiju Negri i don Patriziju Faggio. 

Zahvaljujem i svojim roditeljima i rodbini (bakama, 
djedovima, stričevima, bratićima) na ljubavi i podršci koju 
su mi pružali. 

Hvala i Micheli i Dori što su me strpljivo pratile svojim 
savjetima i ispravkama. Zahvaljujem njima i svim mojim 
prijateljima srcem punim radosti. Bez njihove svakodnevne 
prisutnosti nikada se ne bih zainteresirao za život svetoga 
Rikarda i ne bih odrastao u saznanju o “Njegovom 
iscjeljenu”. U saznanju da smo, unatoč svim našim manama. 

pozvani na svetost, to jest da poput svetoga Rikarda budemo 

pravi ljudi. 

Non nobis, sed Nomini tuo da gloriam! 

